കേരളത്തിന്റെ സാമൂഹിക നവോത്ഥാന നായകന്മാരില് ഒരാള്\n4 ജ്ഞാന പ്രജാഗരം\n5 സുബ്ബാജടാവല്ലഭരുടെ കീഴിൽ ഉപരിപഠനം\n6 ക്രൈസ്തവ ഇസ്ലാമിക സൂഫി പഠനം\n7 അവധൂത ദിനങ്ങൾ\n8 സുഹൃദ് സംഘങ്ങൾ\n9 നവോത്ഥാന പ്രവർത്തനങ്ങൾ\n10 പ്രാദേശിക ഭാഷയുടെ വികസനം\n11 വർണ്ണാശ്രമ വ്യവസ്ഥയുടെ നിഷേധം\n14 സാമൂഹ്യപരിഷ്കരണത്തെ സ്വാധീനിച്ച കൃതികൾ\nപഠിത്തം അധികം നാൾ തുടരാൻ കുഞ്ഞനു കഴിഞ്ഞില്ല. വീട്ടീലെ ദാരിദ്ര്യം കാരണം പഠിത്തം നിർത്തേണ്ടി വരികയും മാതാവിനും സഹോദരങ്ങൾക്കും ചിലവിനു വേണ്ട വക കണ്ടെത്താൻ ജോലി ആവശ്യമായി വന്നു. ഒരു ജോലിയോടും പുച്ഛമോ വെറുപ്പോ ഉണ്ടായിരുന്നില്ല. സർ ടി. മാധവറാവു ദിവാനായിരുന്നകാലത്തു് സെക്രട്ടറിയറ്റ് നിർമ്മാണത്തിനു് ഇഷ്ടികയും മണലും മണ്ണും മറ്റും ചുമക്കുവാനുളള ഭാഗ്യം തനിക്ക് ഉണ്ടായെന്നും അതുകൊണ്ട് ഈ സംഭവം ഭരണസൌധത്തിനെ്റ നിർമ്മാണ പ്രക്രിയയിൽ മോശമില്ലാത്ത പങ്ക് വഹിച്ചിട്ടുണ്ടെന്ന് വരുന്നു എന്ന അഭിപ്രായം . അതിനുശേഷം കൊല്ലൂർ മഠക്കാരുടെ കണക്കുകൾ എഴുതുന്ന ജോലി ചെയ്തു. ഒരു വക്കീൽ ഗുമസ്തനായും കുറച്ചു നാൾ ജോലി നോക്കി. പിന്നീടു് നെയ്യാറ്റിൻകരയിൽ ആധാരമെഴുത്തുകാരനായി കുറേക്കാലം കൂടി. മതം, തത്ത്വശാസ്ത്രം, ചരിത്രം തുടങ്ങിയ പലതിലും അവനുള്ള താല്പര്യം അറിയാനിടയായ തദ്ദേശസവാസികൾ തങ്ങളുടെ സംശയങ്ങൾ തീർക്കാൻ ആ യുവാവിനെ സമീപിച്ചു തുടങ്ങി. നീണ്ട താടി, മുടങ്ങാത്ത യോഗപരിശീലനം, ധ്യാനം, ലളിതജീവിതം എല്ലാം ജനങ്ങൾ ബഹുമാനത്തോടെ ശ്രദ്ധിക്കാൻ തുടങ്ങി. അങ്ങനെ അവർ അവിടെ കുഞ്ഞൻപിള്ള സ്വാമി എന്നറിയപ്പെട്ടു. പല എഴുത്തുകാരും വളരെ ദരിദ്രകുടുംബങ്ങളിൽ നിന്നു വന്നവരായിരുന്നു. അവർക്കെല്ലാം എന്നും ജോലി കിട്ടിയെന്നുവരില്ല. അതു മനസ്സിലാക്കിയ കുഞ്ഞൻപിള്ള തനിക്കു കിട്ടുന്നതിൽ ഒരു പങ്ക് ഒന്നും കിട്ടാത്തവർക്കു വീതിച്ചുകൊടുത്തു ആ യുവാവിനു് എല്ലാവരോടും ഒരേപോലെ സ്നേഹമായിരുന്നു. പിന്നീടു ജോലി ഭൂതപ്പാണ്ടിയിലേക്കു മാറ്റി. ഈ പ്രദേശം ദക്ഷിണേന്ത്യൻ തത്ത്വശാസ്ത്രം, സംസ്കാരം, ശാസ്ത്രങ്ങൾ ഇവയുടെ തട്ടകമാണു്. ഇവിടവും ചുറ്റുവട്ടത്തുള്ള വീടുകളും ക്ഷേത്രങ്ങളും ശൈവസിദ്ധാന്ത സമ്പ്രദായത്തെയും സിദ്ധവൈദ്യത്തെയും പറ്റി മനസ്സിലാക്കാനുതകുന്ന നല്ല വിദ്യാകേന്ദ്രങ്ങളായിരുന്നു. ഇവിടെ വച്ചു് കുഞ്ഞൻ തമിഴിലുള്ള തന്റെ അറിവു് കൂടുതൽ മെച്ചപ്പെടുത്തി. മതം, തത്ത്വശാസ്ത്രം, ചരിത്രം, വൈദ്യം ഇവയെ സംബന്ധിച്ചു തമിഴിലുള്ള ചില പഴയ കൈയെഴുത്തു പ്രതികളും താളിയോലകളും പരിശോധിക്കാനുള്ള സുവർണ്ണാവസരം കിട്ടി. എന്നാൽ ഏറെ താമസിയാതെ ജോലിവേണ്ടെന്നുവച്ചു തിരുവനന്തപുരത്തിനു മടങ്ങി. സെക്രട്ടറിയറ്റിലേക്കു് ഗുമസ്തന്മാരെ നിയമിക്കാൻ ദിവാൻ സർ ടി. മാധവറാവു നടത്തിയ പരീക്ഷ ജയിച്ചു അവിടെ കണക്കപ്പിള്ളയായി. എന്നാൽ കുഞ്ഞൻപിള്ള സർക്കാർ ജീവനക്കാരനായി അധികനാൾ തുടർന്നില്ല.\nസർക്കാർ ജീവനം ഉപേക്ഷിച്ച കുഞ്ഞൻ പിള്ള, രാമൻപിള്ള ആശാന്റെ നേതൃത്വത്തിലുള്ള 'ജ്ഞാന പ്രജാഗരം' എന്ന സാംസ്കാരിക സംഘത്തിലെ സജീവ അംഗമായി.. അതു് മനോന്മണീയം സുന്ദരംപിള്ള, തൈക്കാട് അയ്യാസ്വാമി, സ്വാമിനാഥ ദേശികൻ തുടങ്ങിയ മഹാപണ്ഡിതന്മാരുടെ പരിചയം നേടിക്കൊടുത്തു . പണ്ഡിതന്മാരുമായും സാമൂഹ്യ രാഷ്ട്രീയ പ്രവർത്തകരുമായും ബന്ധപ്പെടാനും തന്റെ അറിവു് വിപുലമാക്കാനും അങ്ങനെ അദ്ദേഹത്തിനു് അവസരം കിട്ടി. മനോന്മണീയം സുന്ദരംപിള്ളയുമായുള്ള സൗഹൃദം പാശ്ചാത്യ തത്ത്വശാസ്ത്ര ഗ്രന്ഥങ്ങൾ മനസ്സിലാക്കാനും, ബൈബിൾ പഠനത്തിലും സഹായകമായി. സംസ്കൃതവ്യകരണ പഠനത്തിനായി ഇലത്തൂർ രാമശാസ്ത്രികളുടെ അടുക്കൽ ചെന്നു. തിരുവനന്തപുരം മഹാരാജാസു് കോളജിൽ തമിഴു് പ്രൊഫസറായിരുന്ന സ്വാമിനാഥ ദേശികൻ തമിഴു് വ്യാകരണം പഠിപ്പിച്ചു. തൈക്കാട് അയ്യാ സ്വാമി യുമായുള്ള പരിചയം കുഞ്ഞൻപിള്ളയ്ക്ക് തമിഴു് പ്രമാണ ഗ്രന്ഥങ്ങളനുസരിച്ചുള്ള വേദാന്ത ചിന്തകളിലേക്കു്, പ്രത്യേകിച്ചും, ദക്ഷിണദേശത്തെ ശൈവമാർഗ്ഗാവലംബികളുടെ പരമ്പരാഗത ചിന്താ സമ്പ്രദായങ്ങളിലേക്കുള്ള പ്രവേശനകവാടം തുറന്നുകൊടുത്തു .\nസുബ്ബാജടാവല്ലഭരുടെ കീഴിൽ ഉപരിപഠനംതിരുത്തുക\nക്രൈസ്തവ ഇസ്ലാമിക സൂഫി പഠനംതിരുത്തുക\nപ്രാദേശിക ഭാഷയുടെ വികസനംതിരുത്തുക\nവർണ്ണാശ്രമ വ്യവസ്ഥയുടെ നിഷേധംതിരുത്തുക\nസാമൂഹ്യപരിഷ്കരണത്തെ സ്വാധീനിച്ച കൃതികൾതിരുത്തുക\n↑ ശാന്തകുമാരി അമ്മ, കുമ്പളത്തു് (2005). ശ്രീ വിദ്യാധിരാജ ചട്ടമ്പിസ്വാമികൾ തിരുവനന്തപുരം, സാംസ്കാരിക പ്രസിദ്ധീകരണ വകുപ്പു്, കേരള സർക്കാർ(Government of Kerala).\n↑ മഹേശ്വരൻ നായർ, കെ. ചട്ടമ്പിസ്വാമികൾഃ ജീവതവും കൃതികളും. തിരുവനന്തപുരം, 1995.\n↑ 9.0 9.1 സുകുമാരൻ നായർ ജി (1982). ചട്ടമ്പിസ്വാമി. (നവകേരള ശില്പികൾ) എറണാകുളം, കേരള ഹിസ്റ്ററി അസോസിയേഷൻ\n↑ "ആർക്കൈവ് പകർപ്പ്". മൂലതാളിൽ നിന്നും 2016-03-04-ന് ആർക്കൈവ് ചെയ്തത്. ശേഖരിച്ചത് 2013-03-21.\nChattampi Swami Digital Archive Archived 2016-03-10 at the Wayback Machine.\n"https://ml.wikipedia.org/w/index.php?title=ചട്ടമ്പിസ്വാമികൾ&oldid=3656935" എന്ന താളിൽനിന്ന് ശേഖരിച്ചത്\nഅവസാനം പുതുക്കപ്പെട്ട ദിവസം:2സെപ്റ്റംബർ 2021, സമയം: 13:22\nഈ താൾ അവസാനം തിരുത്തപ്പെട്ടത്: 13:22,2സെപ്റ്റംബർ 2021.


ശബരിമല വിർച്വൽ ക്യൂ ബുക്കിംഗ് ആരംഭിച്ചു; തീർത്ഥാടകർ ശ്രദ്ധിക്കുക... •Tech Travel Eat\nശബരിമല വിർച്വൽ ക്യൂ ബുക്കിംഗ് ആരംഭിച്ചു; തീർത്ഥാടകർ ശ്രദ്ധിക്കുക…\nഇക്കൊല്ലത്തെ ശബരിമല തീർത്ഥാടനം സുഗമമാക്കുന്നതിനും തീർത്ഥാടകരുടെ തിരക്കു ക്രമീകരിക്കുന്നതിനും കേരളാ പോലീസ് കൂടുതൽ സൗകര്യമൊരുക്കി. ശബരിമലയിൽ ദർശനത്തിന് വരുന്ന എല്ലാ തീർത്ഥാടകരും ദർശനത്തിനായി ഓൺലൈൻ ബുക്കിംഗ് സംവിധാനം ഉപയോഗിക്കുന്നത് ഉചിതമായിരിക്കും. ദേവസ്വം സേവനങ്ങൾ ഉൾപ്പെടെയുള്ള വിർച്വൽക്യൂ ബുക്കിംഗ് ഒക്ടോബർ 28 നു ആരംഭിച്ചു. ശരംകുത്തി വഴിയുളള പരമ്പരാഗത പാത (നോർമൽ ക്യൂ) ബുക്കിംഗ് നവംബർ 8 നും ആരംഭിക്കുന്നു.\nരണ്ട് രീതിയിൽ ലഭ്യമാക്കിയിരിക്കുന്ന ക്യൂ ബുക്കിംഗ് സൗകര്യം തികച്ചും സൗജന്യമാണ്. 2011 മുതൽ നടപ്പിലാക്കി വരുന്ന വിർച്വൽക്യൂ സംവിധാനം കൂടുതൽ സൗകര്യങ്ങളോടെയാണ് ഈ വർഷം നടപ്പിലാക്കുന്നത്. സംസ്ഥാനസർക്കാരിനു വേണ്ടി ടാറ്റാ കൺസൾട്ടൻസി സർവീസ് (TCS) കോർപ്പറേറ്റ് സാമൂഹ്യ ഉത്തരവാദിത്ത പദ്ധതിയിൽ (CSR ) ഉൾപ്പെടുത്തിയാണ് നവീകരിച്ച ഈ സംവിധാനം നടപ്പിലാക്കുന്നത്. തിരുവിതാംകൂർ ദേവസ്വംബോർഡും കേരളാപോലീസും ഈ സംരംഭത്തിൽ പങ്കാളികളാണ്.\nശബരിമല ഓൺലൈൻ സേവനങ്ങൾക്ക് www.sabarimalaonline.org എന്ന വെബ് പോർട്ടലിലാണ് രജിസ്റ്റർ ചെയ്യേണ്ടത്. ദേവസ്വം സേവനങ്ങളായ അപ്പം, അരവണ, വിഭൂതി, നെയ്യ് തുടങ്ങിയവയും KSRTC ബസ് ടിക്കറ്റും ഈ സംവിധാനം വഴി ബുക്ക് ചെയ്യാനുള്ള സൗകര്യം സമീപഭാവിയിൽ ഏർപ്പെടുത്തും.\nവിർച്വൽക്യൂ ബുക്കിംഗ് എന്ന സംവിധാനത്തിൽ മരക്കൂട്ടത്തുനിന്ന് ചന്ദ്രാനന്ദൻ റോഡ് വഴി സന്നിധാനം നടപ്പന്തലിൽ എത്തുന്ന തരത്തിലാണ് ക്രമീകരിച്ചിരിക്കുന്നത്. പരിമിത എണ്ണം കൂപ്പണുകൾ ആദ്യം ബുക്ക് ചെയ്യുന്നവർക്ക് മുൻഗണനാക്രമത്തിൽ അനുവദിക്കുന്നതാണ്. സ്വാമി ക്യൂ ബുക്കിംഗ് എന്ന വിഭാഗത്തിൽ മരക്കൂട്ടത്ത് നിന്ന് ശരംകുത്തി വഴി സന്നിധാനം നടപ്പന്തലിൽ എത്തുന്ന പരമ്പതാഗത പാതയിലൂടെ തീർഥാടനം ഒരുക്കിയിരിക്കുന്നു.\nതീർത്ഥാടകരുടെ പേര്, വയസ്സ്, ഫോട്ടോ, അഡ്രസ്സ്, ഫോട്ടോ ഐഡന്റിറ്റി കാർഡ് നമ്പർ, മൊബൈൽ നമ്പർ തുടങ്ങിയ വിവരങ്ങൾ പോർട്ടലിൽ നൽകണം. ബുക്ക് ചെയ്യുന്ന എല്ലാ തീർത്ഥാടകരുടെയും വിവരങ്ങൾ പ്രത്യേകമായി രേഖപ്പെടുത്തണം. വെബ് പോർട്ടലിൽ നൽകിയിരിക്കുന്ന കലണ്ടറിൽ നിന്നും ലഭ്യതയ്ക്കനുസരിച്ച് ദർശന ദിവസവും സമയവും തിരഞ്ഞെടുക്കാം. അഞ്ചുവയസ്സിൽ താഴെയുള്ള കുട്ടികൾക്ക് ബുക്കിംഗ് ആവശ്യമില്ല. അതിനു മുകളിലുള്ള കുട്ടികൾക്ക് ബുക്കിംഗിന് സ്ക്കൂൾ ഐഡന്റിറ്റി കാർഡ് ഉപയോഗിക്കാം.\nഓൺലൈൻ വഴി ബുക്ക് ചെയ്യുന്ന ഓരോ സേവനത്തിനും പ്രത്യേകം കൂപ്പൺ ലഭിക്കുന്നതാണ്. ഓൺലൈൻ വഴി ബുക്ക് ചെയ്യുന്ന അപ്പം, അരവണ മുതലായ പ്രസാദങ്ങൾ വിതരണം ചെയ്യുന്നതിന് സന്നിധാനത്തിൽ പ്രത്യേകം കൗണ്ടർ സൗകര്യം ഭാവിയിൽ ഏർപ്പെടുത്തുന്നതാണ്.\nബുക്കിംഗ് പൂർത്തിയാക്കിയശേഷം ദർശനസമയവും തീയതിയും തീർത്ഥാടകൻറെ പേരും ഫോട്ടോയും മറ്റ് വിവരങ്ങളുമടങ്ങിയ വിർച്വൽക്യൂ / സ്വാമിക്യൂ കൂപ്പൺ സേവ് ചെയ്ത് പ്രിന്റ് എടുക്കേണ്ടതാണ്. വിർച്വൽക്യൂ കൂപ്പൺ ദർശന ദിവസം പമ്പ ഗണപതി അമ്പലത്തിലെ ആഞ്ജനേയ മണ്ഡപത്തിലെ പോലീസിന്റെ വെരിഫിക്കേഷൻ കൗണ്ടറിൽ കാണിച്ച് പ്രവേശന കാർഡ് (Virtual Q Entry Card) കൈപ്പറ്റേണ്ടതാണ്. തീർത്ഥാടകർ ബുക്കിംഗിന് ഉപയോഗിച്ച ഫോട്ടോ ഐഡൻറി കാർഡ് കൗണ്ടറിൽ കാണിക്കണം. വിർച്വൽക്യൂ പ്രവേശന കാർഡ് (Entry Card) കൈവശമുള്ളവർക്കു മാത്രമേ പ്രവേശനം അനുവദിക്കൂ. കൂപ്പണിൽ രേഖപ്പെടുത്തിയിരിക്കുന്ന ദിവസം കൃത്യസമയത്ത് പമ്പയിലെത്തുന്ന തീർത്ഥാടകർക്കു മാത്രമേ വിർച്വൽ ക്യൂ വഴി പ്രവേശനം സാധ്യമാകൂ.\nഈ സംവിധാനത്തിന് തീർത്ഥാടകരിൽ നിന്ന് ഫീസ് ഈടാക്കുന്നില്ല. കൂടുതൽ വിവരങ്ങൾ www.sabarimalaonline.org എന്ന വെബ് പോർട്ടൽ നിന്നും 7025800100 എന്ന ഹെൽപ്പ് ലൈൻ നമ്പറിലും ലഭിക്കും.\nവിവരങ്ങൾക് കടപ്പാട് – കേരള പോലീസ്.


the mother was brutally beaten by the daughter - Samakalika Malayalam\nവൃദ്ധയായ അമ്മയെ തൂണില് കെട്ടിയിട്ട് മകളുടെ ക്രൂരമര്‍ദ്ദനം; തടയാനെത്തിയ പഞ്ചായത്തംഗത്തിന് നേരെയും ആക്രമണം\nBy സമകാലിക മലയാളം ഡെസ്‌ക് | Published: 06th June 2022 12:07 PM |\nLast Updated: 06th June 2022 12:07 PM | A+A A- |\nകൊല്ലം: പത്തനാപുരത്ത് വൃദ്ധയായ അമ്മയെ തൂണില് കെട്ടിയിട്ട് മകള് ക്രൂരമായി മര്‍ദ്ദിച്ചു. നെടുമ്പ്രത്ത് സ്വദേശി ലീലാമ്മയ്്ക്കാണ് മര്‍ദ്ദനമേറ്റത്. ഇന്നലെ വൈകീട്ടാണ് സംഭവം.\nസ്വത്ത് സംബന്ധമായ വിഷയത്തെ ചൊല്ലി ലീലാമ്മയെ മകള് ലീന നിരന്തരമായി മര്‍ദ്ദിക്കുമായിരുന്നെന്ന് അയല്‍വാസികള് പറയുന്നു. ഇന്നലെ മകള് ലീലാമ്മയെ വീടിന് മുന്‍പില് കെട്ടിയിട്ട് മര്‍ദ്ദിക്കുന്നത് കണ്ടാണ് പഞ്ചായത്ത് അംഗം ഓടിയെത്തിയത്. ഇക്കാര്യം ചോദിച്ചെത്തിയ പഞ്ചായത്തംഗം ഹര്‍ഷയെ ലീന മര്‍ദ്ദിച്ചതായും പരാതിയുണ്ട്. മര്‍ദ്ദനത്തില്‍പരിക്കേറ്റ വാര്‍ഡ് മെമ്പര് പത്താനാപുരം ആശുപത്രിയില് ചികിത്സ തേടി. ഹര്‍ഷയുടെ പരാതിയില് യുവതിക്കെതിരെ പൊലീസ് കേസ് എടുത്തിട്ടുണ്ട്\nമകള് നിരന്തരം മര്‍ദ്ദിക്കാറുണ്ടെന്നും ലീലാമ്മ പറഞ്ഞു. സംഭവത്തില് പൊലീസ് അന്വേഷണം ആരംഭിച്ചു.\nമദ്യലഹരിയില് അച്ഛനെ നിലത്തിട്ട് ചവിട്ടി\nമദ്യലഹരിയില് അച്ഛനെ നിലത്തിട്ട് ചവിട്ടിയ മകന് പൊലീസ് കസ്റ്റഡിയില്. മാര്‍ട്ടിന് ഫിലിപ്പിനെയാണ് പൊലീസ് കസ്റ്റഡിയില് എടുത്തത്. പേരാവൂര് ചൗളനഗര് എടാട്ട് വീട്ടില് പാപ്പച്ചനാണ് മകന്റെ മര്‍ദ്ദനമേറ്റത്. വീട്ടിനകത്തുള്ള സാധനങ്ങള് പുറത്തേക്ക് വലിച്ചിട്ട് അടിച്ചുതകര്‍ക്കുകയും ചെയ്തു. ഇതിന്റെ ദൃശ്യങ്ങള് പുറത്തുവന്നു.\nമാര്‍ട്ടീന് ഫിലിപ്പിനെതിരെ കേസ് എടുത്തതായി പൊലീസ് പറഞ്ഞു. ഇന്ന് പുലര്‍ച്ചെയാണ് സംഭവം. മദ്യപിച്ചെത്തി ഇയാള് അച്ഛനെ ക്രൂരമായി മര്‍ദ്ദിക്കുകയായിരുന്നു. മര്‍ദ്ദിക്കുന്നതിന്റെ ദൃശ്യങ്ങള് വീട്ടുകാര് തന്നെയാണ് മൊബൈലില് പകര്‍ത്തിയത്. ഇതില് പ്രകോപിതനായ മാര്‍ട്ടീന് വീട്ടിലെ സാധനങ്ങളെല്ലാം പുറത്തേക്ക് വലിച്ചിട്ട് അടിച്ച് തകര്‍ക്കുകയും ചെയ്തു. ഇയാള് കടുത്ത മദ്യപാനിയാണെന്ന് നാട്ടുകാര് പറയുന്നു. നേരത്തെ വാടകയ്ക്ക് താമസിച്ച് സ്ഥലത്തുനിന്നും ഇയാള് സമാനമായ രീതിയില് പെരുമാറിയിരുന്നു.\nസംഭവത്തിന് ശേഷം ഒളിവില് പോയ മാര്‍ട്ടീനെ മൊബൈല് കേന്ദ്രീകരിച്ച് നടത്തിയ അന്വേഷണത്തിലാണ് പ്രപിടികൂടിയത്. പിതാവിനെ മര്‍ദ്ദിക്കുന്നത് ഏറെ നേരം തുടര്‍ന്നപ്പോഴാണ് വീട്ടുകാര് ദൃശ്യം പകര്‍ത്തിയത്.\nമൊബൈല് ഫോണിന് അടിമയായി, ഉറ്റകൂട്ടുകാരില്ല, പഠനത്തില് ശ്രദ്ധിക്കാനാകുന്നില്ല; ആറ് പേജുള്ള കുറിപ്പെഴുതിവച്ച് പ്ലസ് വണ് വിദ്യാര്‍ഥിനി ആത്മഹത്യ ചെയ്തു\nവൃദ്ധയായ അമ്മ daughter mother brutally beaten kollam ലീലാമ്മ ക്രൂരമര്‍ദ്ദനം


കവുങ്ങിന്‍റെ വളപ്രയോഗം — Vikaspedia\nആദ്യ വര്‍ഷം മുതല് തന്നെ കൊല്ലംതോറും സെപ്റ്റംബര്-ഒക്ടോബര് മാസത്തില് മരമൊന്നിന് 12 കി.ഗ്രാം വീതം പച്ചിലവളമോ കമ്പോസ്റ്റോ ചേര്‍ക്കണം. നാടന് ഇനങ്ങള്‍ക്കു വര്‍ഷംതോറും 10:40:140 ഗ്രാം എന്ന തോതില് പാക്യജനകം, ഭാവഹം, ക്ഷാരം എന്നിവ കിട്ടത്തക്ക വിധത്തില് രാസവളങ്ങളും ചേര്‍ക്കേണ്ടതുണ്ട്. എന്നാല് മംഗളപോലുള്ള ഉല്‍പ്പാദനശേഷി കൂടിയ ഇനങ്ങള്‍ക്ക് 150:60:210 (NPK) ഗ്രാം എന്ന ഉയര്‍ന്ന നിരക്കില് രാസവളങ്ങള് നല്‍കണം. ഈ പറഞ്ഞ രാസവളത്തിന്‍റെ മൂന്നില് ഒരുഭാഗം ആദ്യത്തെ വര്‍ഷവും, മൂന്നില് രണ്ടുഭാഗം രണ്ടാം വര്‍ഷവും നല്‍കിയാല് മതി. മൂന്നാം വര്‍ഷം മുതല് മുഴുവന് അളവും കൊടുക്കാം. ജലസേചനസൗകര്യമുള്ള സ്ഥലങ്ങളില് സെപ്റ്റംബര്-ഒക്ടോബര്, ഫെബ്രുവരി മാസങ്ങളില് (പകുതിവീതം) രണ്ടു പ്രാവശ്യമായി രാസവളം ചേര്‍ക്കാം. നനയ്ക്കാന് പറ്റാത്ത സ്ഥലങ്ങളില് രണ്ടാമത്തെ പകുതി രാസവളപ്രയോഗം വേനല്‍മഴ കിട്ടിയ ഉടനെ മാര്‍ച്ച്-ഏപ്രില് മാസങ്ങളിലായി നല്‍കുന്നതാണ് നല്ലത്. കവുങ്ങിന്‍റെ ചുവട്ടില്‍നിന്നും 0.76-1.00 മീറ്റര് വ്യാസാര്‍ദ്ധത്തിലും 15-20 സെ.മീ. ആഴത്തിലുമുള്ള തടങ്ങള് കോരി അതില് വളം വിതറി അല്‍പം മണ്ണിട്ടു മൂടണം. തടത്തിലെ കളകള് നീക്കിയശേഷം രണ്ടാം തവണയിലെ വളം തടത്തില് വിതറി മണ്ണിളക്കി കൊടുത്താല് മതി. അമ്ലാംശമുള്ള മണ്ണാണെങ്കില് രണ്ടുവര്‍ഷത്തില് ഒരിക്കല് മരമൊന്നിന് അര കി.ഗ്രാം വീതം കുമ്മായവും (ഏപ്രില്-മേയ് മാസത്തില്) തടത്തില് ചേര്‍ത്തുകൊടുക്കണം


മത്സ്യത്തില് കോവിഡ് : ഇന്ത്യയില് നിന്നുള്ള ഇറക്കുമതി നിരോധിച്ച് ചൈന\nതര്‍ക്കം തുടരുന്നതിനിടെ കോട്ടയത്തെ എല് ഡി എഫ് സ്ഥാനാര്‍ഥി പ്രഖ്യാപനം ഇന്ന്\nRe Writer – Paper Writing Rewind\nശബരിമലയില് വരുമാനമില്ല, സര്‍ക്കാരിനോട് സഹായം അഭ്യര്‍ത്ഥിച്ച് ദേവസ്വംബോര്‍ഡ്\nബെയ്ജിങ് : ശീതീകരിച്ച മത്സ്യത്തില് കോവിഡ് വൈറസിന്റെ സാനിധ്യം കണ്ടെത്തിയതിനെ തുടര്‍ന്ന് ഇന്ത്യയില് നിന്നുള്ള ഇറക്കുമതി നിരോധിച്ച് ചൈന. ഇന്ത്യയിലെ കടല്‍വിഭവ മൊത്തവ്യാപാരിയായ ബസു ഇന്റര്‍നാഷണില്‍നിന്നുളള ഇറക്കുമതിയാണ് ഒരാഴ്ചത്തേക്ക് നിരോധിച്ചതായി ചൈനയുടെ കസ്റ്റംസ് ഓഫീസ് അറിയിച്ചത്. ഇവിടെനിന്ന് ഇറക്കുമതി ചെയ്ത ശീതീകരിച്ച കണവ മത്സ്യത്തിന്റെ മൂന്നു സാമ്ബിളുകളില് കൊറോണ വൈറസിന്റെ സാന്നിധ്യം കണ്ടതിനെ തുടര്‍ന്നാണ് നിരോധനം.\nസംസ്ഥാനത്തെ നിര്‍ഭയ ഹോമുകള് നിര്‍ത്താനൊരുങ്ങി സര്‍ക്കാര്; പോക്സോ കേസ് ഇരകളുടെ പുനരധിവാസം പ്രതിസന്ധിയിലേക്ക്\nസംസ്ഥാനത്തെ 13 നിര്‍ഭയ ഹോമുകള് പൂട്ടാന് ഒരുങ്ങി സര്‍ക്കാര്. നിലവിലെ സാമ്ബത്തിക പ്രതിസന്ധിയുടെ സാഹചര്യത്തില് ചിലവ് കുറക്കാനെന്നാണ് പുതിയ തീരുമാനമെന്നാണ് വനിതാ ശിശു വകുപ്പിന്റെ വിശദീകരണം. തൃശൂരിലെ നിര്‍ഭയ ഹോമുകള് മാത്രമാണ് ഇനി സംസ്ഥാനത്ത് പ്രവര്‍ത്തിക്കുക. 13 കേന്ദ്രങ്ങള് എന്‍ട്രി ഹോമുകള് ആക്കിമാറ്റും. ഇതോടെ പോക്സോ കേസ് ഇരകളുടെ പുനരധിവാസം പ്രതിസന്ധിയിലാവുകയാണ്. പൂട്ടുന്ന നിര്‍ഭയ ഹോമുകളിലെ പോക്സോക്കേസ് ഇരകളെ തൃശൂരിലേക്ക് മാറ്റും. ജില്ലാ കേന്ദ്രങ്ങളുടെ ഭൗതിക സാഹചര്യം മോശമാണെന്നും മികച്ച […]\nകടുത്ത യാഥാസ്ഥിതിക നിലപാടുള്ള അമി കൊനി ബാരറ്റിനെ അമേരിക്കന് സുപ്രീം കോടതി ജഡ്ജിയായി ട്രംപ് നിയമിച്ചു, അംഗീകാരം നല്‍കരുതെന്ന് സെനറ്റിനോട് ബൈഡന്\nauthor6seconds ago\nകാര്‍ഷിക നിയമത്തില് ഭേദഗതി വരുത്താം; കര്‍ഷകര്‍ക്ക് മുന്നില് അഞ്ചിന നിര്‍ദേശങ്ങളുമായി കേന്ദ്രസര്‍ക്കാര്


പാലക്കാട്; എആര് ക്യാമ്പിലെ പോലീസുകാരനായ കുമാര് ജീവനൊടുക്കിയ കേസില് ഏഴ് പോലീസുകാര് കീഴടങ്ങി. മുഹമ്മദ് ആസാദ്,ശ്രീജിത്ത്, എന് റഫീഖ്, വി ജയേഷ്, കെ വൈശാഖ്, മഹേഷ്, പ്രതാപന് എന്നിവരാണ് ക്രൈംബ്രാഞ്ച് എസ്പിയ്ക്കു മുന്‍പില് കീഴടങ്ങിയത്. ഇവര്‍ക്കെതിരെ ആത്മഹത്യാ പ്രേരണ കുറ്റം ചുമത്തിയിരുന്നു.\nകുമാറിന്റെ മരണത്തില് ദുരൂഹതയുണ്ടെന്നും ജാതിപരമായ ആക്ഷേപത്തിന് വിധേയനായെന്നും കുടുംബം ആരോപിച്ചിരുന്നു.\nപോലീസുകാര്‍ക്ക് ക്വാര്‍ട്ടേഴ്‌സ് അനുവദിച്ചതില് ക്രമക്കേടുകള് നടന്നതായും കുമാറിന്റെ സാധനങ്ങള് അദ്ദേഹമറിയാതെ സഹപ്രവര്‍ത്തകര് മാറ്റിയതായും അന്വേഷണത്തില് കണ്ടെത്തിയിരുന്നു.\nകഴിഞ്ഞ 25 ന് ഒറ്റപ്പാലത്തിനടുത്ത് ലക്കിടിയില് റെയില്‍വേ ട്രാക്കിലാണ് കുമാറിന്റെ മൃതദേഹം കണ്ടെത്തിയത്. ഭാര്യയും കുമാറിന്റെ സഹോദരനും പോലീസിലെ ഉന്നതര്‍ക്കെതിരെ ആരോപണ മുന്നയിച്ചതോടെ കേസന്വേഷിക്കാന് സ്പെഷ്യല് ബ്രാഞ്ച് ഡിവൈഎസ്പിയെ സര്‍ക്കാര് ചുമതലപ്പെടുത്തിയിരുന്നു.


'ഈ ഫോട്ടോ പിറന്ന നിമിഷത്തിന് ശേഷം ഞാന് അവരുടെ ഫാനായി മാറി'; രഞ്ജിനി ഹരിദാസിനെക്കുറിച്ച് ഗൗരി സാവിത്രി | Reporter Live\n‘ഈ ഫോട്ടോ പിറന്ന നിമിഷത്തിന് ശേഷം ഞാന് അവരുടെ ഫാനായി മാറി’; രഞ്ജിനി ഹരിദാസിനെക്കുറിച്ച് ഗൗരി സാവിത്രി\nBy Web Desk\tAugust 22, 2017 4:45 pm A+ A-\nടെലവിഷന് അവതരണത്തിന് വ്യത്യസ്ത മാനം കൊണ്ടുവന്ന ആളാണ് രഞ്ജിനി ഹരിദാസ്. എന്തിനോടും തുറന്നു പ്രതികരിക്കുന്നതുകൊണ്ടാണെന്ന് തോന്നുന്നു രഞ്ജിനിയോട് പലര്‍ക്കും കണ്ണുകടിയാണ്. എന്നാല് അങ്ങനെയല്ലെന്ന് പറയുകയാണ് ട്രാന്‍സ്‌ജെന്‍ഡര് ആക്ടിവിസ്റ്റായ ഗൗരി സാവിത്രി. രഞ്ജിനിക്കൊപ്പം ഫോട്ടോയെടുക്കാന് ആഗ്രഹം തോന്നി സമീപിച്ചപ്പോള് ഉണ്ടായ ഒരു അനുഭവമാണ് ഗൗരി പങ്കുവെയ്ക്കുന്നത്. ആ ഫോട്ടോ പിറന്ന നിമിഷത്തിന് ശേഷം താന് രഞ്ജിനിയുടെ ഫാനായി മാറിയെന്ന് ഗൗരി പറയുന്നു.\nഅവര്‍ക്കൊപ്പം ഫോട്ടോയെടുക്കാന് അനുവാദം ചോദിച്ച് സമീപിച്ചപ്പോള് അകമ്പടി സേവിച്ച് വന്ന ആള് തന്നോട് പരുഷമായി പെരുമാറുകയും പിടിച്ച് തള്ളുകയും ചെയ്തു. അപ്രതീക്ഷിതമായ ആ പെരുമാറ്റത്തില് താന് അപമാനിതയായി. എന്നാല് രഞ്ജിനി അപ്പോള് തന്നെ അയാളെ ശാസിക്കുകയാണ് ചെയ്തത്. തന്നോടൊപ്പം കൈപിടിച്ച് ഫോട്ടോയെടുക്കുകയും ഫോട്ടോയ്ക്ക് പോസ് ചെയ്യുകയും ചെയ്തു. ആദ്യമായാണ് തനിക്കിങ്ങനെ ഒരു അനുഭവം. പലപ്പോഴും നാം വിചാരിക്കുന്നത് പോലെയല്ല മനുഷ്യര്. ബോള്‍ഡ് ആയി പെരുമാറുന്നവര് എല്ലാം കഠിന ഹൃദയര് ആകണമെന്നില്ല. തീര്‍ച്ചയായും രഞ്ജിനി അസാധാരണയായ ഒരു സ്ത്രീയാണെന്നും ഗൗരി പറഞ്ഞു.\nShe isaLady with Attitude and Kindness and that’s why I adore her.#RanjiniHaridas\nഎനിക്ക്‌തോന്നുന്നു ഞാന് ഒട്ടും ളീരൗലെറ അല്ലാതെ നില്‍ക്കുന്ന ഒരു ഫോട്ടോ പോസ്റ്റ് ചെയ്യുന്നത് ഇതാദ്യമായായിരിക്കും. CIAL Convention Cetnre-se function ധാരാളം സെലിബ്രെറ്റികളെക്കൊണ്ട് സമ്പന്നമായിരുന്നു. അതില് പലരും എനിക്കിഷ്ട്ടപ്പെട്ടവരായിരുന്നുവെങ്കിലും ആരുടെയും ഒപ്പം ഫോട്ടോ എടുക്കണം എന്നൊന്നും തോന്നിയിരുന്നില്ല. പക്ഷെ ചടങ്ങ് കഴിഞ്ഞു തിരികെ മടങ്ങാന്‍നേരമാണ് ജഡ്ജിംഗ്പാനലിലെ ഒരംഗമായ രഞ്ജിനി ഹരിദാസ് അതുവഴി കടന്നുപോകുന്നത്. സ്വന്തം അഭിപ്രായങ്ങള് മുഖംനോക്കാതെ പറയുന്ന, തന്റെ നിലപാടുകളില് ഉറച്ചു നില്‍ക്കുന്ന ധൈര്യവതിയായ ഒരു സ്ത്രീ എന്ന നിലയില് അവരെ എനിക്കിഷ്ട്ടമാണ്. ഒരു നിമിഷത്തെ ആവേശത്തില് ഞാന് അവരോടു ഒരു ഫോട്ടോ എടുത്തോട്ടെ എന്ന് ചോദിക്കയും അതെ നിമിഷം അവരോടൊപ്പം അകമ്പടി സേവിച്ചു വന്ന ഒരാള്, പേര് പറയുന്നില്ല., (കോമഡി സ്റ്റാറിലെ ഒരു സാന്നിധ്യമായ വ്യെക്തി ) അയാള് എന്നോടു പരുഷമായി പെരുമാറിക്കൊണ്ട് ചെറുതായി പിടിച്ചു തള്ളുകയും ചെയ്തു. അപ്രതീക്ഷിതമായ ഈ പെരുമാറ്റത്തില് ഞാന് അപമാനിതയായിപ്പോയി എന്നുതന്നെ പറയാം. പക്ഷേ പെട്ടെന്ന് തന്നെ രഞ്ജിനി അയാളെ ശാസിക്കുകയും., എന്നോടു വരൂ നമുക്ക് ഫോട്ടോസ് എടുക്കാം എന്ന് പറയുകയും എന്റെ കയ്യില് സ്‌നേഹപൂര്‍വ്വം പിടിച്ചുകൊണ്ട് അല്‍പ്പനേരം ചിലവിടുകയും ചെയ്തു. ആദ്യമായാണ് എനിക്കിങ്ങനെ ഒരു അനുഭവം. പലപ്പോഴും നമ്മള് വിചാരിക്കുന്നത്‌പോലെയല്ല മനുഷ്യര്. ബോള്‍ഡ് ആയി പെരുമാറുന്നവര് എല്ലാം കഠിനഹൃദയര് ആകണമെന്നില്ല. നേരില് കാണുന്നതിനു മുന്‍പ് വരെ രഞ്ജിനി ഹരിദാസിനെ എനിക്കിഷ്ട്ടമായിരുന്നു. പക്ഷേ ഈ ഫോട്ടോ പിറന്ന നിമിഷത്തിനു ശേഷം ഞാന് അവരുടെ ഫാന് ആയി മാറി. തീര്‍ച്ചയായും അവരൊരു അസാധാരണയായ സ്ത്രീ ആണ്. I respect her!\nAug 22, 2017 4:45 pm\nരഞ്ജിനി ഹരിദാസിന്റെ ചിത്രത്തിന് കോടതി വിലക്ക്\nഅവയവങ്ങള് ദാനം ചെയ്യാന് തയ്യാര് :രഞ്ജിനി ഹരിദാസ്\nമദ്യപിക്കാറുണ്ട്, ലക്കുകെടാറില്ല: രഞ്ജിനി ഹരിദാസ്\nമനുഷ്യരെക്കാള് മൃഗങ്ങളെ സ്‌നേഹിക്കുന്ന രഞ്ജിനി\nതേവിടിശിയെന്നു വിളിച്ച പ്രവാസിയെ വെറുതെ വിടില്ല: രഞ്ജിനി ഹരിദാസ്\nതാനൊരു സ്ത്രീയാണ്, തന്നെ അസഭ്യം പറയാന് ആര്‍ക്കും അവകാശമില്ല: രഞ്ജിനി ഹരിദാസ്


കൂടികാഴ്ചകൊണ്ട് പ്രയോജനമുണ്ടായില്ല:തിലകന് | Thilakan, AMMA, FEFKA, Meeting, controversy, തിലകന്, അമ്മ, ഫെഫ്ക്ക, വിവാദം - Malayalam Filmibeat\n» കൂടികാഴ്ചകൊണ്ട് പ്രയോജനമുണ്ടായില്ല:തിലകന്\nPublished: Monday, April 5, 2010, 20:58 [IST]\nകൊച്ചി: അമ്മ എക്സിക്യൂട്ടീവുമായി നടന്ന കൂടികാഴ്ച കൊണ്ട് കാര്യമായ പ്രയോജനമുണ്ടായില്ലെന്നും അമ്മയോട് മാപ്പ് പറയില്ലെന്ന് നടന് തിലകന് വ്യക്തമാക്കി. അമ്മ എക്സ്ക്യൂട്ടീവ് കമ്മറ്റിയുടെ മുന്നില് ഹാജരായശേഷം പുറത്ത് വന്ന ശേഷമാണ് തിലകന് ഇത് വ്യക്തമാക്കിയത്.\nഎക്സ്ക്യൂട്ടീവുമായി നടന്നത് സൗഹൃദപരമായ ചര്‍ച്ച ആയിരുന്നില്ല. ചര്‍ച്ചയ്ക് ശേഷമുള്ള തീരുമാനം എപ്പോള് അറിയിയ്ക്കുമെന്നും കമ്മറ്റി വ്യക്തമാക്കിയിട്ടില്ല. വിവരം അറിയിയ്ക്കാമെന്ന് മാത്രമേ അറിയിച്ചിട്ടുള്ളു.\nമാപ്പ് പറഞ്ഞുകൊണ്ടുള്ള ഒരു ഉപാധിയ്ക്കും വഴങ്ങില്ല. തനിയ്ക്ക് തൊഴില് നിഷേധിച്ചിരിയ്ക്കുകയാണ്. ഇതിനെതിരെ ഫെഫ്കയ്ക്കെതിരെ കോടതിയില് പോകുമെന്നും തിലകന് പറഞ്ഞു.\nതനിയ്ക്ക് തൊഴില് നിഷേധിയ്ക്കുന്നതിനെക്കുറിച്ച് അമ്മയെ ബോധിപ്പിയ്ക്കാനായാണ് തിലകന് കൂടിക്കാഴ്ചയില് ശ്രമിച്ചത്.\nനേരത്തേ രണ്ട് തവണ അമ്മ ആവശ്യപ്പെട്ടെങ്കിലും കൂടികാഴ്ചയ്ക്ക് തിലകന് വഴങ്ങിയില്ല. ഒടുവില് നടന്ന കൂടികാഴ്ച കൊണ്ടും കാര്യമായ പ്രയോജനമില്ലെന്നാണ് തിലകന്റെ പ്രതികരണങ്ങളില് നിന്ന് വ്യക്തമാകുന്നത്.\nമോഹന്‍ലാലിനെ നായകനാക്കി ജോഷി സംവിധാനം ചെയ്യുന്ന ക്രിസ്ത്യന് ബ്രദേഴ്‌സില് നിന്നും ഒഴിവാക്കിയെന്ന ആരോപണവുമായി തിലകന് രംഗത്തെത്തിയതോടെയാണ് മലയാള സിനിമയെ പിടിച്ചുലച്ച വിവാദങ്ങള്‍ക്ക് തുടക്കമായത്. ഒരു സൂപ്പര്‍താരവും സാങ്കേതിക പ്രവര്‍ത്തകരുടെ സംഘടനയായ ഫെഫ്ക്കയും ഇതിന് പിന്നിലുണ്ടെന്ന് തിലകന് ആരോപിച്ചിരുന്നു. ഫെഫ്ക്കയെ രൂക്ഷമായി വിമര്‍ശിച്ചതിനെ തുടര്‍ന്ന് തിലകനെ ബഹിഷ്‌ക്കരിയ്ക്കുന്നതായി സംഘടന പ്രഖ്യാപിച്ചിരുന്നു.\nRead more about: amma അമ്മ തിലകന് ഫെഫ്ക്ക വിവാദം controversy fefka thilakan\nStory first published: Monday, April 5, 2010, 20:58 [IST]


കെട്ടിടത്തിലെ ജനൽകമ്പിയിൽ തൂങ്ങിയ നിലയിൽ വീട്ടമ്മയുടെ മൃതദേഹം; അന്വേഷണം - Samakalika Malayalam\nകെട്ടിടത്തിലെ ജനൽകമ്പിയിൽ തൂങ്ങിയ നിലയിൽ വീട്ടമ്മയുടെ മൃതദേഹം; അന്വേഷണം\nBy സമകാലിക മലയാളം ഡെസ്‌ക് | Published: 05th March 2021 06:41 AM |\nLast Updated: 05th March 2021 06:41 AM | A+A A- |\nതിരുവനന്തപുരം; നെയ്യാറ്റിൻകരയിൽ യുവതിയെ വീടിന് സമീപത്തെ കെട്ടിടത്തിനുള്ളിൽ മരിച്ച നിലയിൽ കണ്ടെത്തി. പാലിയോട് സ്വദേശി ചിത്രലേഖയെ (40) ആണ് തൂങ്ങി മരിച്ച നിലയിൽ കണ്ടെത്തിയത്. ഇന്നലെ ഉച്ചയോടെയാണ് സംഭവമുണ്ടായത്. ആത്മഹത്യയെന്നാണ് പ്രാഥമിക നിഗമനം. സംഭവത്തിൽ പൊലീസ് അന്വേഷണം ആരംഭിച്ചു.\nവീടിന് സമീപത്ത് സിഐടിയുവിന്‍റെ ഓഫീസ് പ്രവർത്തിക്കുന്ന പഴയ കെട്ടിടത്തിനുളളിലാണ് ചിത്രലേഖയെ മരിച്ച നിലയിൽ കണ്ടെത്തിയത്. രാവിലെ ചിത്രലേഖയും ഭർത്താവ് സന്തോഷും ഒരുമിച്ച് അമ്പലത്തിൽ പോയിരുന്നു. തുടർന്ന് വീട്ടിലെത്തിയതിന് ശേഷം ജോലി സ്ഥലത്തേക്ക് പോയ സന്തോഷ് ഉച്ചഭക്ഷണത്തിനായി തിരികെയെത്തിയപ്പോഴാണ് ചിത്രലേഖയെ കാണുന്നില്ലെന്ന വിവരമറിയുന്നത്.\nതുടർന്ന് സന്തോഷ് നടത്തിയ അന്വേഷണത്തിലാണ് കെട്ടിടത്തിലെ ജനൽകമ്പിയിൽ തൂങ്ങിയ നിലയിൽ ചിത്രലേഖയെ കണ്ടത്. സന്തോഷ് തന്നെയാണ് കഴുത്തിലെ കെട്ട് അറുത്തുമാറ്റിയ ശേഷം മാരായമുട്ടം സ്റ്റേഷനിൽ വിവരമറിയിക്കുന്നത്. കഴിഞ്ഞ കുറച്ചുനാളുകളായി ചിത്രലേഖ കടുത്ത മാനസിക സമ്മർദ്ദത്തിലായിരുന്നുവെന്ന് മാരായമുട്ടം പൊലിസ് പറഞ്ഞു.\nനെയ്യാറ്റിൻകരയിൽ നാൽപ്പതുകാരിയെ മരിച്ച നിലയിൽ കണ്ടെത്തി. വീടിനടുത്തുളള കെട്ടിടത്തിലാണ് പാലിയോട് സ്വദേശി ചിത്രലേഖയെ തൂങ്ങിമരിച്ച നിലയിൽ കണ്ടെത്തിയത്. ആത്മഹത്യയെന്നാണ് പ്രാഥമിക നിഗമനമെന്നും അന്വേഷണം പുരോഗമിക്കുകയാണെന്നും മാരായമുട്ടം പൊലിസ് അറിയിച്ചു.\ndeath യുവതി നെയ്യാറ്റിൻകര ആത്മഹത്യ hanged


Kudumbavilakku Fame Meera Meera Vasudevan Opens Up Her divorce With John Kokken,സിനിമയിൽ കാണുന്ന വില്ലനല്ല ജീവിതത്തിൽ,ജോണുമായുള്ള വിവാഹമോചനത്തെ കുറിച്ച് മീര വാസുദേവ് - Malayalam Filmibeat\n| Published: Wednesday, September 22, 2021, 15:15 [IST]\nമിനിസ്ക്രീൻ ബിഗ് സ്ക്രീൻ പ്രേക്ഷകരുടെ പ്രിയപ്പെട്ട താരമാണ് മീരാ വാസുദേവ്. ബ്ലെസി സംവിധാനം ചെയ്ത തന്മാത്ര എന്ന ചിത്രത്തിലൂടെയാണ് മീര പ്രേക്ഷകരുടെ പ്രിയങ്കരിയാവുന്നത്.തെലുങ്ക് സിനിമയിലൂടെയാണ് നടി സിനിമയിൽ എത്തുന്നത്. മലയാളം കൂടാതെ ഹിന്ദി, തെലുങ്ക്, തമിഴ ചിത്രങ്ങളിലും നടി അഭിനയിച്ചിട്ടുണ്ട്. സിനിമയിൽ മാത്രമല്ല മനിസ്ക്രീനിലും നടി സജീവമാണ്. സിനിമയിലേത് പോലെ തന്നെ മികച്ച പ്രേക്ഷക സ്വീകാര്യതയാണ് താരത്തിന് ലഭിക്കുന്നത്.\nനിലവിൽ ഏഷ്യനെറ്റ് സംപ്രേക്ഷണം ചെയ്യുന്ന കുടുംബവിളക്ക് എന്ന പരമ്പരയിലാണ് നടി അഭിനയക്കുന്നത്. സീരിയലിൽ സുമിത്ര എന്ന വീട്ടമ്മയെ ആണ് മീര അവതരിപ്പിക്കുന്നത് .മികച്ച പ്രേക്ഷക സ്വീകാര്യതയാണ് ഈ കഥാപാത്രത്തിന് ലഭിക്കുന്നത്. 2020 ജനുവരി 27 ന് ആരംഭിച്ച സീരിയൽ സംഭവ ബഹുലമായി മുന്നോട്ട് പോവുകയാണ്. ഇന്ന് സുമിത്ര എന്നാണ് നടിയെെ പ്രേക്ഷകരുടെ ഇടയിൽ അറിയപ്പെടുന്നത്. നിരവധി ആരാധകരാണ് നടിക്കുളളത്.\nകുടുംബം ലോകമായി കണ്ട് ജീവിക്കുന്ന പാവം വീട്ടമ്മയാണ് സുമിത്ര. ഭർത്താവിൽ നിന്നും കുടുംബാംഗങ്ങളിൽ നിന്നും അവഗണനയാണ് സുമിത്രയ്ക്ക് ലഭിക്കുന്നത്. എങ്കിലും ആരോടും പാരാതി പറയാൻ ഈ വീട്ടമ്മ തയ്യാറാവുന്നില്ല. സുമിത്ര എന്ന കഥാപാത്രമായി മീര ജീവിക്കുകയാണെന്നാണ് പ്രേക്ഷകർ പറയുന്നത്. റേറ്റിംഗിൽ ആദ്യ സ്ഥാനം നേടി മുന്നോട്ട് പോവുകയാണ് പരമ്പര. ഇപ്പോഴിത ജീവിതത്തിൽ എടുത്ത പ്രധാനപ്പെട്ട തീരുമാനങ്ങളെ കുറിച്ച് മനസ്സ് തുറക്കുകയാണ് മീര വാസുദേവ്. കൈരളി ടിവി അവതരിപ്പിക്കുന്നു ജെബി ജംഗ്ഷനിൽ അതിഥിയായി എത്തിയപ്പോഴാണ് നടി ഇക്കാര്യം വെളിപ്പെടുത്തിയത്. വിവാഹ മോചനത്തെ കുറിച്ചാണ് താരം വെളിപ്പെടുന്നത്.\nവിശാൽ അഗർവാൾ, ജോൺ കോക്കൻ എന്നിവരുടെ ചിത്രം കാണിച്ച് കൊണ്ടാണ് അവതാരകനായ ബ്രിട്ടാസ് മീരയോട് ചോദ്യം ചോദിക്കുന്നത്. ജീവിതത്തിൽ എടുത്ത ചില തീരുമാനങ്ങൾ തെറ്റായി പോകാം, അല്ലെങ്കിൽ ശരിയുമാകാം. ഇതൊക്കെ ബോധപൂർവ്വം എടുത്ത തീരുമാനങ്ങൾ ആയിരുന്നോ അതോ തെറ്റായ തീരുമാനങ്ങൾ ആയിരുന്നുവോ എന്നായിരുന്നു ബ്രിട്ടാസിന്റെ ചോദ്യ. ഇതിന് മറുപടിയായിട്ടാണ് വിവാഹത്തെ കുറിച്ചും പിന്നീട് നടന്ന വിവാഹമോചനത്തെ കുറിച്ചും നടി മനസ് തുറന്നത്\nവിശാലിനോട് തനിക്ക് നന്ദിയുണ്ടെന്നാണ് മീര പറയുന്നത്. വിശാൽ വന്നത് എന്റെ 22- 23 വയസ്സിലാണ്. അശോക് കുമാർ സാറിന്റെ മകനായിരുന്നു വിശാൽ. ഇപ്പോഴും അശോക് കുമാർ ജിയെ കുറിച്ച് സംസാരിക്കുമ്പോൾ ആ ബന്ധത്തിന്റെ ഒരു തീവ്രത അറിയാനാകും. തെറ്റെന്ന് പറയാൻ ആകില്ല. ആ തീരുമാനം എടുത്ത ശേഷമാണു ഞാൻ സ്ട്രോങ്ങ് ആയി തീർന്നതെന്നു പറയും അതിൽ എനിക്ക് വിശാലിനോട് നന്ദിയുണ്ട്. ഇപ്പോൾ യാതൊരു ബന്ധവും ഇല്ല. അതിൽ എനിക്ക് ഒരുപാട് സന്തോഷം ഉണ്ട്. കാരണം മനസ്സിൽ ഇത് വച്ചിട്ട് ഒരു വിഷമവും എന്നോട് കാണിച്ചിട്ടില്ല. ഞങ്ങൾ ഒരുമിച്ചെടുത്ത തീരുമാനം ആയിരുന്നു ആദ്യത്തെ വിഹമോചനമെന്നും മീര പറയുന്നു.\nവിവാഹമോചനം കരിയറിനെ ബാധിച്ചുവോ എന്ന് ബ്രിട്ടാസ് മറു ചോദ്യം ചോദിക്കുന്നുണ്ട്. ഞാൻ അത് ഒരു നഷ്ടമായി കാണുന്നില്ല. ആ അനുഭവത്തിൽ നിന്നും ഞാൻ ഒരുപാട് പഠിച്ചിട്ടുണ്ട്. എനിക്ക് അതിൽ ഒരു സങ്കടവും ഇല്ല. നല്ല ഒരു നടിയാകാനും നല്ല ഒരു വ്യക്തിയാക്കാനുമുള്ള അനുഭവം ഞാൻ നേടി അതിൽ നിന്നെന്നാണ് താരം പറയുന്ന\n2012 ആണ് നടൻ ജോൺ കോക്കനെ മീര വിവാഹം കഴിക്കുന്നത് എന്നാൽ ആ ബന്ധവും അധിക കാലം നിലനിന്നിരുന്നില്ല. ജോണിനെ കുറിച്ചും നടി പിന്നീട് സംസാരിക്കുകയായിരുന്നു. വളരെ നല്ലൊരു മനുഷ്യനാണെന്നാണ് ജോണിനെ കുറിച്ച് പറയുന്നത്.വളരെ പോസിറ്റീവ് ആറ്റിറ്റ്യൂടുള്ള വ്യക്തി. സിനിമയിൽ കാണുന്ന ഒരു വില്ലനല്ല ജീവിതത്തിൽ, വണ്ടര്ഫുള് ആയ ഒരു വ്യക്തിയാണ് അദ്ദേഹം. അദ്ദേഹം നല്ല ഒരു അച്ഛൻ കൂടിയാണ് ജോൺ. കുട്ടിയുടെ എല്ലാ കാര്യങ്ങളും അദ്ദേഹമാണ് ചെയ്തത്. ഇത്രയും പോസിറ്റീവ് ആയ ഒരു വ്യക്തിയെ വേണ്ടയെന്ന് വെച്ചതിന്റെ കാരണവനും ബ്രിട്ടാസ് ചോദിക്കുന്നുണ്ട്. അത് ഇനി പറഞ്ഞിട്ട് ആർക്കും ഒരു ഗുണവും ലഭിക്കുന്നില്ലല്ലോ എന്നായിരുന്നു മീരയുടെ മറുപടി. വിവാഹം എന്ന് പറയുന്നത് വളരെ വലിയ ഒരു കമ്മ്മിറ്റ്മെന്റ് ആണ്, അഡ്ജസ്റ്റ് ചെയ്യാവുന്നത്ര അഡ്ജസ്റ്റ് ചെയ്യണം. ഞാൻ വിവാഹത്തിലെ കമ്മിറ്റ്മെന്റിൽ വിശ്വസിക്കുന്നുവെന്നും താരം പറയുന്നു.\nRead more about: meera vasudevan john kokken\nKudumbavilakku Fame Meera Vasudevan Opens Up Her Devorce With John Kokken\nStory first published: Wednesday, September 22, 2021, 15:15 [IST]


സിനിമാ സ്‌റ്റൈലില് പോലിസ് പിടികൂടി\nSat Jan 19 2019 09:14:59 GMT+0530 (IST)\nകൊച്ചിയില് എത്തിച്ച മഹാരാജയ്ക്കു ജാമ്യംകൊച്ചി: കോടികളുടെ പലിശ ഇടപാട് കേസില് കേരള പോ ലിസ് അതിസാഹസികമായി പിടികൂടിയ മഹാരാജ മഹാദേവന് ഒരു ദിവസത്തെ ജാമ്യം ലഭിച്ചു. ഞായറാഴ്ച തോപ്പുംപടി മജിസ്‌ട്രേറ്റിന്റെ വസതിയില് ഹാജരാക്കിയ മഹാരാജയോട് ഇന്ന് വീണ്ടും ഹാജരാവണമെന്നും കോടതി നിര്‍ദേശിച്ചിട്ടുണ്ട്. കേരളത്തില് 100ലധികം പേര്‍ക്കായി 500 കോടിയോളം രൂപ പലിശയ്ക്കു മഹാരാജ നല്‍കിയിരുന്നതായാണു സൂചന. 10 കോടിയോളം രൂപ തിരികെനല്‍കാനുണ്ടെന്നാണ് ചോദ്യംചെയ്യലില് മഹാരാജ വ്യക്തമാക്കിയതെന്നു ഡിസിപി പി സി സജീവന് പറഞ്ഞു.\nഹൈക്കോടതിയില് നല്‍കിയ മുന്‍കൂര് ജാമ്യാപേക്ഷയുടെ അടിസ്ഥാനത്തിലാണ് ഇപ്പോ ള് ജാമ്യം അനുവദിച്ചത്. പ്രതിയെ കൂടുതല് ചോദ്യംചെയ്യുന്നതിന് കസ്റ്റഡിയില് വാങ്ങുമെന്നും അദ്ദേഹം പറഞ്ഞു.\nശനിയാഴ്ചയാണു ചെന്നൈ വിരുഗുംപാക്കത്തെ വീട്ടില് നിന്നു മഹാരാജയെ സിനിമാ സ്‌റ്റൈലില് പോലിസ് പിടികൂടിയത്. ചെന്നൈയില് വീട്ടിലെത്തുന്നതുവരെ തമിഴ്‌നാട് പോലിസിനെ വിവരം അറിയിച്ചിരുന്നില്ലെന്നും മഹാരാജയെ പിടികൂടുന്നതിന് മൂന്നു പ്രാവശ്യം ഓപറേഷന് നടത്തിയിരുന്നുവെന്നും പള്ളുരുത്തി സിഐ കെ ജി അനീഷ് പറഞ്ഞു. കേരള പോലിസ് എത്തുമ്പോ ള് പുറത്ത് പോവാനായി കാറിന് വേണ്ടി കാത്തിരിക്കുകയായിരുന്നു മഹാരാജ. വീട് വളഞ്ഞ് മഹാരാജയെ കസ്റ്റഡിയിലെടുത്തപ്പോഴേക്കും മഹാരാജയുടെ അനുയായികള് തടയാനെത്തി. സംഘര്‍ഷം രൂക്ഷമാവുന്നതു കണ്ട് എസ്‌ഐ പ്രേംകുമാര് ആകാശത്തേക്ക് വെടിവച്ചു. ഇതോടെ വിരണ്ടുപോയ അനുയായികള് പിന്‍മാറി. ഇതേസമയം തമിഴ്‌നാട് പോലിസിന്റെ സഹായവും തേടി. അറസ്റ്റ് വാറന്റ് ഇവരെ കാണിച്ചു. തുടര്‍ന്ന് മഹാരാജിനെ കനത്ത സുരക്ഷയില് വിമാനത്താവളത്തിലെത്തിക്കുകയായിരുന്നു. വരുന്ന വഴിയിലും പോലിസ് വാഹനത്തെ അനുയായികള് പിന്തുടര്‍ന്നുവെങ്കിലും പോലിസ് സുരക്ഷ ശക്തമായതിനാല് അടുക്കാനായില്ല.\nകഴിഞ്ഞ ജൂലൈയില് മഹാരാജിനെ അറസ്റ്റ് ചെയ്തിരുന്നെങ്കിലും കോയമ്പത്തൂരില് വച്ച് അനുയായികളെത്തി പോലിസ് വാഹനം തടഞ്ഞ് നി ര്‍ത്തി രക്ഷപ്പെടുത്തുകയായിരുന്നു. ഇതിന്റെ അടിസ്ഥാനത്തില് വന് സന്നാഹത്തോടെയായിരുന്നു കേരള പോലിസ് അവിടെയെത്തിയത്.\nപള്ളുരുത്തി സ്വദേശി ഫിലിപ്പിന്റെ പരാതിയിലാണു മഹാരാജിനെ അറസ്റ്റ് ചെയ്തത്. തന്റെ ആഡംബര കാര് പണയം വച്ച് ഫിലിപ് 45 ലക്ഷം രൂപ കടം വാങ്ങിയിരുന്നു. ഈ തുക തിരികെനല്‍കിയിട്ടും കാര് വിട്ടുകൊടുക്കാന് തയ്യാറായില്ല. വന് പലിശയും ആവശ്യപ്പെട്ടു. ഇതേത്തുടര്‍ന്നാണു പള്ളുരുത്തി പോലിസില് പരാതി നല്‍കിയത്. കേസില് മഹാരാജിന്റെ അനുയായികളായ മൂന്നുപേര് നേരത്തെ അറസ്റ്റിലായിരുന്നു.


അഫ്ഗാനില് സമാധാന പ്രതീക്ഷ – Chandrika Daily\nBy chandrika Wednesday March 7, 2018 00:12 am\nഅഫ്ഗാനില് സമാധാന പ്രതീക്ഷ\nഅഫ്ഗാനില് സമാധാനം പുനസ്ഥാപിക്കാനുള്ള ശ്രമത്തില് പ്രസിഡന്റ് അശ്‌റഫ് ഗനിയുടെ പ്രഖ്യാപനം വഴിത്തിരിവാകുമെന്ന് തീര്‍ച്ച. നാല് പതിറ്റാണ്ട് കാലത്തോളമായി നിലനില്‍ക്കുന്ന സംഘര്‍ഷവും ആഭ്യന്തര യുദ്ധവും അധിനിവേശവും അവസാനിപ്പിക്കാന്,…\nഅഫ്ഗാനില് സമാധാനം പുനസ്ഥാപിക്കാനുള്ള ശ്രമത്തില് പ്രസിഡന്റ് അശ്‌റഫ് ഗനിയുടെ പ്രഖ്യാപനം വഴിത്തിരിവാകുമെന്ന് തീര്‍ച്ച. നാല് പതിറ്റാണ്ട് കാലത്തോളമായി നിലനില്‍ക്കുന്ന സംഘര്‍ഷവും ആഭ്യന്തര യുദ്ധവും അധിനിവേശവും അവസാനിപ്പിക്കാന്, അശ്‌റഫ് ഗനിയുടെ നീക്കം ആത്മാര്‍ത്ഥയുള്ളതെങ്കില് പ്രതീക്ഷയ്ക്ക് വകയുണ്ട്. താലിബാനുമായി നിരുപാധിക ചര്‍ച്ചക്കുള്ള അഫ്ഗാന് സര്‍ക്കാറിന്റെ സന്നദ്ധത നാളിതുവരെ തുടര്‍ന്നുവന്ന നയ സമീപനത്തില് പ്രകടമായ മാറ്റമാണ്. കീഴടങ്ങലിന്റെ സ്വരം അഷ്‌റഫ് ഗനിയുടെ പ്രസ്താവനയിലുണ്ടെങ്കിലും അഫ്ഗാന് ജനതയുടെ സമാധാന ജീവിതത്തിന് ആര് ജയിച്ചാലും തോറ്റാലും സഹോദരര്‍ക്കിടയിലെ ഒത്തുതീര്‍പ്പ് എന്ന് വിലയിരുത്താം. ബാഹ്യശക്തികള് അവസാനം അട്ടിമറിക്കാതിരുന്നാല് സമീപ ഭാവിയില് സമാധാനം പുനസ്ഥാപിക്കാം. അങ്ങനെ സംഭവിച്ചാല് മേഖലയിലാകെ പ്രതിഫലിക്കുന്നതായിരിക്കും സമാധാന തരംഗം.\nഅമേരിക്കയും സഖ്യ രാഷ്ട്രങ്ങളും അധികാരത്തില് പ്രതിഷ്ഠിച്ച പാവ സര്‍ക്കാറുമായി നേരിട്ട് ചര്‍ച്ചക്ക് തയ്യാറില്ലെന്ന മുന് നിലപാടില് താലിബാന് നയത്തില് മാറ്റം വന്നിട്ടില്ല. അധികകാലം അവര്‍ക്കും സമാധാനത്തില് നിന്ന് ഒളിച്ചോടാന് കഴിയില്ല. സഹോദരര്‍ക്കിടയില് ചോരച്ചാലുകള് ഇനിയും സൃഷ്ടിക്കരുതെന്ന നിര്‍ബന്ധബുദ്ധി താലിബാന് നേതൃത്വത്തിനുണ്ടെന്ന് അവരുടെ പ്രഖ്യാപനങ്ങള് തെളിയിക്കുന്നു. അമേരിക്കയുമായി നേരിട്ട് ചര്‍ച്ചക്ക് താലിബാന് സന്നദ്ധമാണത്രെ.\nതാലിബാനുമായി യാതൊരു ഒത്തുതീര്‍പ്പിനുമില്ലെന്ന മുന് നിലപാടില് മാറ്റം വരുത്താന് അഫ്ഗാന് ഭരണകൂടം തയാറായത് നിര്‍ബന്ധിതാവസ്ഥയിലാണെന്ന് രാഷ്ട്രീയ ചിന്തകര് വിലയിരുത്തുന്നു. തലസ്ഥാനമായ കാബൂളില് അതീവ സുരക്ഷാവലയത്തിലുള്ള കേന്ദ്രങ്ങളില് പോലും കഴിഞ്ഞ മാസങ്ങളില് കടന്നുകയറി താലിബാന് നടത്തിയ ആക്രമണങ്ങളില് ഭരണ നേതൃത്വം അസ്വസ്ഥരാണ്. താലിബാന് നിരന്തരം നടത്തുന്ന ആക്രമണവും ചാവേര് പോരാട്ടവുമൊന്നും തടയാന് അഫ്ഗാന് – നാറ്റോ സേനകള്‍ക്ക് സാധിക്കുന്നില്ല. ജനുവരിയില് ബി.ബി.സി പുറത്തുവിട്ട സ്ഥിതി വിവരമനുസരിച്ച് അഫ്ഗാന്റെ 70 ശതമാനം പ്രദേശവും താലിബാന് പ്രവര്‍ത്തന പരിധിയിലാണത്രെ. മൊത്തം വരുന്ന 263 ജില്ലകളില് നാല് ജില്ലകള് പൂര്‍ണ്ണമായും അവരുടെ ഭരണത്തിനു കീഴിലാണ്. 2017 ഒക്‌ടോബറില് നാറ്റോ റിപ്പോര്‍ട്ടില് 15 മില്യണ് ജനങ്ങള് ‘താലിബാന് ഭരണ നിയന്ത്രണ’ത്തിലാണെന്നും അവര് പ്രബല ശക്തിയാണെ’ന്നും വിവരിക്കുന്നുണ്ട്. അഫ്ഗാന് സര്‍ക്കാര് നിയന്ത്രണത്തിലുള്ള 122 ജില്ലകളിലും താലിബാന് കടന്നുകയറാന് കഴിവുണ്ടത്രെ. താലിബാന് പുറമെ, മുമ്പില്ലാത്ത വിധം 30 ജില്ലകളില് ഐ.എസ് സാന്നിധ്യം കാണുന്നത് വലിയ ഭീഷണിയായി നാറ്റോ വിലയിരുത്തുന്നുണ്ട്. ഇതിനു പുറമെ, നാറ്റോ സഖ്യസേനയെ അന്ധമായി വിശ്വസിക്കാന് അഫ്ഗാന് ഭരണ നേതൃത്വം ഇപ്പോള് തയാറില്ല. മുന് പ്രസിഡന്റ് ഹമീദ് കര്‍സായ് പരസ്യമായി ഇക്കാര്യം ആരോപിക്കുന്നു. അഫ്ഗാനില് ഐ.എസിന് പ്രവര്‍ത്തിക്കാന് സൗകര്യം നല്‍കിയത് അമേരിക്ക ആണെന്നാണ് കര്‍സായ് ആരോപിച്ചത്. അമേരിക്കയുടെ വ്യോമാക്രമണ വിവരം നേരത്തെ ഐ.എസ് കേന്ദ്രങ്ങളില് എത്തിക്കുന്നതായി കര്‍സായ് കുറ്റപ്പെടുത്തുന്നു. കര്‍സായ് തെളിവ് സഹിതം ഇങ്ങനെ ആരോപണം ഉയര്‍ത്തുമ്പോള് സംശയിക്കാവുന്നതാണ്. തുടര്‍ച്ചയായി രണ്ട് തവണ അമേരിക്കയുടെ പിന്തുണയോടെ അഫ്ഗാന് പ്രസിഡന്റായ കര്‍സായ് ഇപ്പോള് വിരുദ്ധ നിലപാട് സ്വീകരിക്കുന്നത് വിചിത്രവും അതേസമയം ഗൗരവമേറിയതുമാണ്.\n2001ല് ന്യൂയോര്‍ക്കിലെ ലോക വ്യാപാര സമുച്ചയം ഭീകരര് ആക്രമിച്ചതോടെയാണ് അമേരിക്ക അഫ്ഗാന് എതിരെയുള്ള യുദ്ധ പ്രഖ്യാപനം. 2001 ഒക്‌ടോബര് ഏഴിന് അമേരിക്കയുടെ നേതൃത്വത്തില് കാനഡ, ബ്രിട്ടന് തുടങ്ങി 40 രാജ്യങ്ങള് അഫ്ഗാന് യുദ്ധത്തില് അണിനിരന്നു. 1996 മുതല് അഫ്ഗാനില് ഭരണം നടത്തിവന്ന താലിബാന്, അമേരിക്കയും സഖ്യരാഷ്ട്രങ്ങളും വന് യുദ്ധ സന്നഹാത്തോടെ, താലിബാന് വിരുദ്ധരായ ‘വടക്കന് സഖ്യ’ ത്തിന്റെ (പ്രതിപക്ഷ പാര്‍ട്ടി സഖ്യം) തലസ്ഥാനമായ കാബൂള് കീഴടക്കാന് എത്തുന്നതിന് മുമ്പ് മുല്ല മുഹമ്മദ് ഉമറും അനുയായികളും ഒഴിഞ്ഞുപോയി. വളരെ ആഹ്ലാദപൂര്‍വം ഭരണം കയ്യടക്കുമ്പോള് താലിബാന്റെ പിന്‍മാറ്റത്തിന്റെ പിന്നിലെ നിഗൂഡതയെ കുറിച്ച് അവര് വേണ്ടത്ര ബോധവാന്‍മാരായിരുന്നില്ല. സുമാര് 40,000 വരുന്ന സൈന്യം താലിബാനുണ്ടായിരുന്നു. ആയുധ സജ്ജരായ ഇവരുടെ പിന്‍മാറ്റത്തെകുറിച്ച് പിന്നീടാണ് അമേരിക്കയും സഖ്യരാഷ്ട്രങ്ങള്‍ക്കും ബോധ്യമായത്. അഫ്ഗാന്റെ മലമടക്കുകളിലെ ഒളിത്താവളങ്ങളില് നിന്ന് താലിബാന് പോരാട്ടം തുടര്‍ന്നു. 17 വര്‍ഷത്തിലെത്തി നില്‍ക്കുമ്പോഴും താലിബാന്റെ പോരാട്ടവീര്യം ചോര്‍ന്നില്ലെന്ന് പാശ്ചാത്യ ശക്തികള് തിരിച്ചറിഞ്ഞു. അധിനിവേശം എക്കാലവും നിലനിര്‍ത്താനാവില്ലെന്ന് അമേരിക്കയുടെ ഭരണകൂടം വിലയിരുത്തുന്നു. ഭൂരിപക്ഷം സൈനികരെയും തിരിച്ചുകൊണ്ടുപോയി, സഖ്യരാഷ്ട്രങ്ങളില് മിക്കവയുടെയും സൈനികര് പൂര്‍ണ്ണമായും പിന്‍മാറി. നിരന്തരം അഫ്ഗാനെ ഞെട്ടിച്ച് താലിബാന് നടത്തുന്ന ആക്രമണവും ചാവേര് സ്‌ഫോടനങ്ങളും ട്രംപ് ഭരണകൂടത്തിന്റെ പുനരാലോചനക്ക് കാരണമായി. 2017 വര്‍ഷം മാത്രം കൊല്ലപ്പെടുകയോ പരിക്കേല്‍പിക്കപ്പെടുകയോ ചെയ്ത സംഖ്യ പതിനായിരത്തോളമാണ്. ദരിദ്ര രാജ്യമായ അഫ്ഗാന് ഇവയൊന്നും താങ്ങാനുള്ള കരുത്തില്ല. ഇതര രാഷ്ട്രങ്ങളുടെ ഔദാര്യവും സംഭാവനയുമാണ് അഫ്ഗാന്റെ പ്രധാന ‘വരുമാനം’. ഇക്കഴിഞ്ഞ ഫെബ്രുവരി 28ന് കാബൂളില് അഫ്ഗാന് ഭരണകൂടം സംഘടിപ്പിച്ച അന്താരാഷ്ട്ര സമാധാന സമ്മേളനത്തില് 25 രാഷ്ട്ര പ്രതിനിധികള് സംബന്ധിച്ചുവെങ്കിലും മുന്‍കാലങ്ങളിലെ പോലെ പ്രതീക്ഷിച്ച ‘സംഭാവന’ ലഭ്യമായില്ല.\nഅഷ്‌റഫ് ഗനിയുടെ സമാധാന നീക്കത്തിന് പിന്നില് അമേരിക്ക ഉള്‍പ്പെടെ പ്രമുഖ രാഷ്ട്രങ്ങളുടെ പിന്തുണയുണ്ട്. ഇതിനകം ഒന്നര ലക്ഷത്തോളം മരണം സംഭവിച്ചു. വിദേശ രാഷ്ട്രങ്ങളിലെ ‘ഇടപെടല്’ അവസാനിപ്പിക്കുകയാണ് അമേരിക്കയുടെ പുതിയ ‘ട്രംപ് നയം’. താലിബാനെ രാഷ്ട്രീയ പാര്‍ട്ടിയായി അംഗീകരിക്കാമെന്നും കാബൂളില് ഉള്‍പ്പെടെ ഓഫീസ് അനുവദിക്കാമെന്നും തടവുകാരെ കൈമാറാമെന്നും കരിമ്പട്ടികയില് നിന്ന് നീക്കാമെന്നും അഷ്‌റഫ് ഗനി വാഗ്ദാനം ചെയ്യുന്നുണ്ട്. അമേരിക്കയുടെ സംഖ്യരാഷ്ട്രങ്ങള്‍ക്കും അഫ്ഗാന് ദൗത്യം മതിയായി കാണും. താലിബാനെ അല്ല, മറിച്ച് അവര് സംരക്ഷിച്ചിരുന്ന ഉസാമാ ബിന് ലാദനെയും അല് ഖാഇദയേയുമാണ് ലക്ഷ്യംവെച്ചതെന്നും അവരെ തകര്‍ത്തുവെന്നും അമേരിക്ക അവകാശപ്പെടുന്നു. ഉസാമയെ കൊലപ്പെടുത്തിയിട്ടുമുണ്ട്. എന്നാല് അല്‍ഖാഇദയുടെ മറവില് ഐ.എസ് ലോകമാകെ ഭീകരത സൃഷ്ടിക്കുന്നുണ്ടെന്ന വസ്തുത പാശ്ചാത്യ ശക്തികള് സൗകര്യപൂര്‍വം വിസ്മരിക്കുന്നത് വിചിത്രമായ വിരോധാഭാസമാണ്.\nഅഫ്ഗാന് ജനതക്ക് 1979 മുതല് സമാധാനം നഷ്ടപ്പെട്ടുവെന്നാണ് ചരിത്രം. 1973ല് രാജവാഴ്ച തകര്‍ത്ത് സര്‍ദാര് മുഹമ്മദ് ദാവൂദ് ഖാന് അധികാരം കയ്യടക്കി രാജ്യത്തെ റിപ്പബ്ലിക് ആയി പ്രഖ്യാപിച്ചു. 1978 ഏപ്രില് 28ന് ദാവൂദിനെ പുറത്താക്കി കമ്യൂണിസ്റ്റ് ഭരണം. നൂര് മുഹമ്മദ് തറാക്കി പ്രസിഡന്റായി. 1979ല് തറാക്കിയെ വധിച്ച് ഹഫീസുല് അമീന് പ്രസിഡന്റായി. ഇങ്ങനെ കമ്യൂണിസ്റ്റ് ഗ്രൂപ്പുകള് തമ്മിലടിച്ച് പരസ്പരം വധിച്ചു. അഫ്ഗാനിലെ മുജാഹിദീന് ഗ്രൂപ്പുകള് യോജിച്ച പോരാട്ടത്തിലൂടെ കമ്യൂണിസ്റ്റ് ഭരണകൂടത്തെ പുറത്താക്കി. അവരെ താങ്ങിനിര്‍ത്തിയ സോവ്യറ്റ് ചെമ്പട 1989ല് അഫ്ഗാനില് നിന്ന് പിന്‍മാറിയതോടെ 1992ല് മുജാഹിദീന് ഗ്രൂപ്പുകള് അധികാരം കയ്യടക്കി. അധികാരത്തില് എത്തിയ മുജാഹിദീന് ഗ്രൂപ്പുകള്‍ക്കിടയില് അധികാര വടംവലി രൂക്ഷമായി. നാല് വര്‍ഷത്തിനിടെ നിരവധി പ്രസിഡന്റുമാരും പ്രധാനമന്ത്രിമാരും. സോവ്യറ്റ് പടയെ ഓടിച്ച ശേഷം അധികാരം കയ്യടക്കിയ മുജാഹിദീന് നേതാക്കളുടെ അധികാര തര്‍ക്കത്തില് അസ്വസ്ഥരായ അഫ്ഗാന് സമൂഹത്തിലേക്കാണ് ‘താലിബാന്’ (മത വിദ്യാര്‍ത്ഥികള്) പോരാളികള് കടന്നുവന്നതും കാബൂള് കയ്യടക്കി ഭരണം തുടങ്ങിയതും. 1996ല് അധികാരമേറ്റ താലിബാന് അഞ്ച് വര്‍ഷം തുടര്‍ന്നു. അമേരിക്കയുടെ അധിനിവേശത്തോടെയാണ് താലിബാന് പുറത്താവുന്നത്.\nഅഫ്ഗാന് ജനതക്ക് നാല്‍പത് വര്‍ഷമായി സമാധാന ജീവിതമില്ല. ബോംബ് വര്‍ഷം, ചാവേര് ആക്രമണം, ഒളിപ്പോര്, – സമാധാന ജീവിതം അവര്‍ക്ക് സങ്കല്‍പം. താലിബാന് എഴുതി തള്ളാവുന്ന ശക്തിയല്ല. അവരെ കൂടി അഫ്ഗാന് പുനര് നിര്‍മ്മിതിയില് പങ്കാളികളാക്കിയെങ്കില് മാത്രമേ സമാധാനം പുനസ്ഥാപിക്കാന് കഴിയൂ. അടുത്ത വര്‍ഷം നടക്കാനിരിക്കുന്ന പ്രസിഡന്റ്, പാര്‍ലമെന്റ് തെരഞ്ഞെടുപ്പ് ആകുമ്പോഴേക്കും താലിബാന് കൂടി അഫ്ഗാന് മുഖ്യധാരയിലെത്തണം. അഷ്‌റഫ് ഗനിക്കും ഹമീദ് കര്‍സായിക്കും അഫ്ഗാന് ജനതയില് വലിയ സ്വാധീനമില്ല. അമേരിക്കന് സൈനിക പിന്‍ബലത്തില് കഴിയുക, എത്രനാള്. യാഥാര്‍ത്ഥ്യ ബോധത്തോടെ, അഫ്ഗാന്റെ വിശാല താല്‍പര്യം സംരക്ഷിക്കാന് താലിബാന് പങ്ക് വഹിക്കാനുള്ള സാധ്യത വിദൂരമല്ല. അഫ്ഗാന് ജനതക്ക് സമാധാന ജീവിതം തിരിച്ചുനല്‍കുന്നതില് അമേരിക്ക, ഇന്ത്യ, പാക്കിസ്താന് തുടങ്ങിയ ലോക രാഷ്ട്രങ്ങള്‍ക്ക് വലിയ സ്വാധീനം ചെലുത്താന് കഴിയും. പ്രതീക്ഷയോടെ കാത്തിരിക്കാം.\nCategories: Video Stories Tags: Afganisthan, article


ഗാന്ധിജി പറഞ്ഞിട്ടു കേള്‍ക്കാത്തവര് സിനിമ കണ്ടിട്ട് നന്നാകുമോ?: ശ്രീനിവാസന്-Sreenivasan says how cinema influences people\nSreenivasan Says How Cinema Influences People\nകേരളത്തില് രാഷ്ട്രീയ പാര്‍ട്ടികള് മാഫിയ സംഘങ്ങള് ആയാണ് പ്രവര്‍ത്തിക്കുന്നതെന്നും ശ്രീനിവാസന് പറഞ്ഞു\nMay 01, 2018 11:34:28 am\nസിനിമയ്ക്ക് സമൂഹത്തെ തിരുത്താന് ബുദ്ധിമുട്ടാണെന്ന് നടന് ശ്രീനിവാസന്. ഗാന്ധിജി പറഞ്ഞിട്ടു കേള്‍ക്കാത്ത നമ്മളാണോ സിനിമ കണ്ടാലുടന് നന്നാകാന് പോകുന്നത് എന്നു ശ്രീനിവാസന് ചോദിച്ചു. വനിതയ്ക്കു കൊടുത്ത അഭിമുഖത്തിലായിരുന്നു ശ്രീനിവാസന്റെ പ്രതികരണം.\n‘ഗാന്ധിജി പറഞ്ഞിട്ട് കേള്‍ക്കാത്തവരാണ് നമ്മള്. അങ്ങനെയുള്ള ജനങ്ങള് ഒരു സിനിമ കണ്ടാലുടന് നല്ലവരാകും എന്നൊന്നും നമുക്ക് പറയാന് പറ്റില്ല. പിന്നെ ചിലരുടെ ചില തീരുമാനങ്ങളെ സ്വാധീനിക്കാം അത്രമാത്രം. ഇപ്പോള് ‘ഹൗ ഓള്‍ഡ് ആര് യൂ’ എന്ന സിനിമ സ്ത്രീകള്‍ക്ക് ഒരു പ്രചോദനമായിരുന്നു പല കാര്യങ്ങളിലും. അതുപോലെ,’ ശ്രീനിവാസന് പറഞ്ഞു.\nകേരളത്തില് രാഷ്ട്രീയപാര്‍ട്ടികള് മാഫിയ സംഘങ്ങള് ആയാണ് പ്രവര്‍ത്തിക്കുന്നതെന്നും ശ്രീനിവാസന് പറഞ്ഞു. പണപ്പിരിവ്, ഹര്‍ത്താല്, അക്രമം, കൊലപാതകം തുടങ്ങി പണ്ട് ചമ്പല്‍കൊള്ളക്കാര് ചെയ്തുകൊണ്ടിരുന്നതാണ് ഇപ്പോള് രാഷ്ട്രീയപാര്‍ട്ടികള് ചെയ്യുന്നതെന്നും അദ്ദേഹം പറഞ്ഞു.\n‘കേരളത്തിലെ വോട്ടര്‍മാര് പ്രബുദ്ധരാണെന്നു പറയുമെങ്കിലും ഇത്രയും മണ്ടന്മാരായ വോട്ടര്‍മാര് ലോകത്തു വേറെ കാണില്ല. ആദ്യ തിരഞ്ഞെടുപ്പു മുതല് അത് പ്രകടമാണ്. ഇവിടെ ഇടത്, വലത് മുന്നണികള് പത്തുവര്‍ഷത്തെ കാര്യങ്ങളാണ് പ്ലാന് ചെയ്യുന്നത്. അഞ്ചുവര്‍ഷം ഭരണം. അപ്പോള് ആവശ്യമുള്ളത് കട്ടെടുത്ത് സമ്പാദിച്ചു വയ്ക്കും. പിന്നെ വിശ്രമ ജീവിതം, അല്ലറ ചില്ലറസമരങ്ങള്, ജനകീയ യാത്രകള്. ഒന്നും ചെയ്തില്ലെങ്കിലും അധികാരത്തില് വരുമെന്ന് അവര്‍ക്കറിയാം,’ അങ്ങനെ രണ്ടു മുന്നണികളും ജനങ്ങളെ കബളിപ്പിച്ചുകൊണ്ടിരിക്കുകയാണെന്നും ശ്രീനിവാസന് പറഞ്ഞു.\nTags: Cinema, Sreenivasan\nവിവാദ പരാമർശം; നടൻ ശ്രീനിവാസനെതിരെ വനിത കമ്മീഷൻ കേസെടുത്തു


fr. robin vadakkancherry | പെൺകുട്ടികൾക്ക് പഠിക്കാൻ സ്വന്തം മുറിയിൽ കമ്പ്യൂട്ടർ വരെ ഏർപ്പാട് ചെയ്തു; നീന്തൽ കുളത്തിലിറങ്ങുന്ന സമയവും സന്ദർശനം പതിവ്; എല്ലാവരുടേയും മുൻപിൽ നല്ല വേഷം ചമഞ്ഞ് നടക്കുന്ന സമയം പീഡന കഥ പുറത്തായി; പീഡിപ്പിച്ചത് പെൺകുട്ടിയുടെ പിതാവാണെന്ന് തെളിയിക്കാൻ ശ്രമം നടന്നെങ്കിലും ഡിഎൻഎ ഫലം വന്നതോടെ വൈദികന്റെ കള്ളി പൊളിഞ്ഞു; കൂറുമാറ്റം തകർത്ത് ലൈവ് ബെർത്ത് സർട്ടിഫിക്കറ്റും; കൊട്ടിയൂരിലെ ക്രൂരത പുറലോകത്ത് എത്തുമ്പോൾ അഴിഞ്ഞ് വീഴുന്നത് റോബിനച്ചന്റെ പൊയ്മുഖം - MarunadanMalayalee.com\nFebruary 16, 2019 | 11:31 AM IST | Permalink\nകണ്ണൂർ: പ്രായ പൂർത്തിയാകാത്ത പെൺകുട്ടിയെ ബലാൽസംഗം ചെയ്ത കേസിൽ ഫാ. റോബിൻ വടക്കാഞ്ചേരി കുറ്റക്കാരനെന്ന് കോടതി പ്രഖ്യാപിക്കുമ്പോൾ കൊട്ടിയൂർ പീഡനക്കേസിൽ ചർച്ചയായതെല്ലാം ശരിയാണെന്ന് വരികയാണ്. പീഡിപ്പിക്കപ്പെട്ട ഇരയുടേയും അമ്മയുടേയും കൂറുമാറ്റമൊന്നും റോബിനെ സഹായിച്ചില്ല. ശാസ്ത്രീയ തെളിവുകൾ റോബിന് വിനയായി. കൊട്ടിയൂർ മേഖലയിലെ ഏറ്റവും മികച്ച വ്യക്തിയെന്ന രീതിയിൽ സമൂഹത്തിൽ സമ്മതനായിരുന്ന ഫാ.റോബിന്റെ യഥാർത്ഥ മുഖം പുറത്ത് വന്നതോടെ വിശ്വാസ സമൂഹത്തിന് അനുഭവിക്കേണ്ടി വന്ന വേദന ചില്ലറയല്ല.\nനീണ്ടു നോക്കി സെന്റ് സെബാസ്റ്റ്യൻസ് പള്ളി വികാരിയായ റോബിൻ ഇതിന് മുൻപും സമാനമായ രീതിയിൽ പീഡനം നടത്തിയിട്ടുണ്ടെന്നും അന്ന് ആരോപണം ഉയർന്നിരുന്നു. ഒടുവിൽ പൊതു സമൂഹത്തിന്റെ ഇടപെടലിൽ കുറ്റം തെളിയുകായണ്. സംഭവത്തിൽ ഡിഎൻഎ ഫലം പുറത്ത് വന്നതാണ് കേസിൽ വഴിത്തിരിവായത്. കുഞ്ഞിന്റെ പിതാവ് റോബിനാണെന്ന് തിരുവനന്തപുരത്തെ ഫോറൻസിക്ക് ലാബിൽ നടത്തിയ പരിശോധനയിൽ തെളിഞ്ഞിരുന്നു. പെൺകുട്ടി പ്രസവിച്ച ശേഷം കുഞ്ഞിനെ തൊക്കിലങ്ങാടി ആശുപത്രിയിലേക്ക് മാറ്റിയെന്ന ആരോപണ തുടർന്നാണ് ഡിഎൻഎ പരിശോധന നടത്തിയത്. പ്രതിയെ രക്ഷിക്കാൻ വൈത്തിരി അനാഥാലയത്തിൽനിന്ന് കുഞ്ഞിനെ മാറ്റിയെന്ന അഭ്യൂഹങ്ങൾക്കും ഡിഎൻഎ പരിശോധനാഫലം വന്നതോടെ അന്ത്യമായി.\nപീഡനത്തിനിരയായ പെൺകുട്ടി കൂത്തുപറമ്പ് ക്രിസ്തുരാജ ആശുപത്രിയിൽ പ്രസവിച്ചയുടൻ ചോരക്കുഞ്ഞിനെ അജ്ഞാതകേന്ദ്രത്തിലേക്ക് മാറ്റിയിരുന്നു. ഒളിപ്പിച്ചത് വൈത്തിരി ഹോളി ഇൻഫന്റ് മേരി ഫോണ്ട്‌ലിങ് ഹോമിലാണെന്ന് കണ്ടെത്തിയ പൊലീസ് അവിടെയെത്തി കുഞ്ഞിനെ ഏറ്റെടുക്കുകയായിരുന്നു. പെൺകുട്ടിയുടെ സ്വന്തം അച്ഛന്റെ തലയിൽ പിതൃത്വം കെട്ടിയേൽപ്പിക്കാനുള്ള തന്ത്രങ്ങളും ഫാ. റോബിൻ പയറ്റിയിരുന്നു. ഇതിനായി പെൺകുട്ടിയുടെ പിതാവിന് റോബിൻ പണം വാഗ്ദാനം ചെയ്യുകയുണ്ടായി. കുട്ടിക്ക് പ്രായപൂർത്തിയാതാണെന്ന വാദവും ഉയർത്തി. പോക്സോ കേസ് ഒഴിവാക്കാനായിരുന്നു ഇത്. എന്നാൽ ലൈവ് ബർത്ത് സർട്ടിഫിക്കറ്റ് പൊലീസ് ഹാജരാക്കിയതോടെ ഈ കളിയും പൊളിഞ്ഞു. ഇതോടെ റോബിൻ കുടുക്കിലായി.\nആദ്യം സ്വന്തം പിതാവാണ് തന്നെ ചതിച്ചതെന്ന് വിദ്യാർത്ഥിനി ചൈൽഡ് ലൈൻ പ്രവർത്തകരോട് പറഞ്ഞിരുന്നു. എന്നാൽ പ്രദേശത്തെ എല്ലാ പ്രശ്‌നങ്ങളിലും ഇടപെടാറുള്ള പള്ളി വികാരി ഈ സംഭവം അറിയാത്ത പോലെയാണ് നടിച്ചത്. പെൺകുട്ടിയെ ആരോ പറയിച്ചതു പോലെയാണ് സ്വന്തം പിതാവാണ് ഇതിന് ഉത്തരവാദിയെന്ന് പറഞ്ഞത്. പ്രശ്‌നത്തിന്റെ ഗൗരവമൊന്നും അവൾ ഉൾക്കൊണ്ടിരുന്നുമില്ല. ചൈൽഡ് ലൈൻ പൊലീസിനെ വിവരമറിയിച്ചതോടെ കാര്യങ്ങൾ കുഴഞ്ഞു മറിയുകയായിരുന്നു. പൊലീസിന്റെ ചോദ്യത്തിന് യഥാർത്ഥ ഉത്തരവാദി നീണ്ടുനോക്കി പള്ളിയിലെ ഫാ റോബിൻ വടക്കുംഞ്ചേരിയാണ് തന്നെ ചതിച്ചതെന്ന് അവൾ മൊഴി നൽകി. ഇതാണ് നിർണ്ണായകമായത്.\nഎന്നാൽ സമ്മർദ്ദങ്ങളുടെ ഫലമായി വിചാരണയ്ക്കിടെ പെൺകുട്ടി നിലപാട് മാറ്റി. അച്ചനും താനുമായുള്ളയത് പരസ്പര സമ്മതത്തോടെയുണ്ടായിരുന്ന ബന്ധമാണെന്നും തനിക്ക് പ്രായപൂർത്തിയായ ശേഷമായിരുന്നു ലൈംഗിക വേഴ്ച നടന്നതെന്നും പറഞ്ഞു. ഇതായിരുന്നു പെൺകുട്ടിയുടെ അച്ഛനും അമ്മയും കോടതിയിൽ പറഞ്ഞത്. ഇതെല്ലാം കോടതി തള്ളിക്കളഞ്ഞു, കൊട്ടിയൂർ കുടിയേറ്റ മേഖലയിലേ വലിയ ദേവാലയമാണ് കൊട്ടിയൂർ സെന്റെ സെബാസ്റ്റ്യൻ പള്ളി. ഇടവക കാര്യങ്ങളിൽ ഓടി നടന്ന വൈദീകൻ, ഈ വിവാദം ഉണ്ടാകുന്നതിന് തലേ ദിവസം വരെ അൾത്താരയിൽ വിശുദ്ധ കുർബാന അർപ്പിച്ച് തിരുവോസ്തി ജനങ്ങൾക്ക് നല്കിയ വൈദീകനാണ് ഇദ്ദേഹം, റോബിൽ ഇല്ലാതെ കൊട്ടിയൂരിൽ ഒന്നും നടക്കില്ല.\nഒരു കരികിലയും അനങ്ങില്ലെന്ന അവസ്ഥയായിരുന്നു. കൊട്ടിയൂർ വികസന സമിതിയുടെ നായകനായിരുന്നു എല്ലാ കേസുകളും തർക്കങ്ങളും പൊലീസിൽ പോകാതെ തീർക്കാൻ ഇയാൾ ഓടിയെത്തും. മാത്രമല്ല നിരവധി കുട്ടികളേ വൈദീകൻ കർണ്ണാടകത്തിലും, മറ്റുമായി സ്വന്തം ചെലവിൽ പഠിപ്പിക്കുന്നുണ്ട്. നിരവധി കുട്ടികളേ വിദേശത്തേക്ക് അയച്ചു. ഇത്തരത്തിലൊരു വൈദികനാണ് ഇപ്പോൾ പീഡനക്കേസിൽ ശിക്ഷിക്കപ്പെടുന്നത്. പ്രദേശത്തെ ഏറ്റവും നിർധന കുടുംബത്തിലെ പെൺകുട്ടിയാണ് വൈദികന്റെ ക്രൂരതകൾക്ക് ഇരയായത്. വിവാദമായതോടെ ധ്യാനത്തിനെന്നു പറഞ്ഞ് ഒളിവിൽ പോയ വൈദികനെ തൃശൂരിൽ നിന്നാണ് പൊലീസ് കസ്റ്റഡിയിലെടുത്തതും ജയിലിൽ അടച്ചതും.\nപീഡനത്തിനിരയായ പെൺകുട്ടി പ്രസവിച്ചതിനെ തുടർന്നാണ് നടന്ന സംഭവങ്ങൾ പുറത്ത് വരുന്നത്. തന്റെ പിതാവാണ് തന്നെ ചതിച്ചതെന്നാണ് കുട്ടി ചൈൽഡ് ലൈൻ പ്രവർത്തകരോട് ആദ്യം പറഞ്ഞിരുന്നത്. അന്ന് ഒന്നും അറിയാത്ത പോലെയായിരുന്നു റോബിന്റെ പെരുമാറ്റം. ആർക്കും സംശയം തോന്നിയുമില്ല. എന്നാൽ കുട്ടിയുടെ മൊഴിയിൽ സംശയം തോന്നിയ ചൈൽഡ് ലൈൻ പ്രവർത്തകർ സംഭവം പൊലീസിലറിയിക്കുകയും പിന്നീട് നടന്ന വിശദമായ ചോദ്യം ചെയ്യലിലാണ് നടന്ന സംഭവം പുറത്ത് വന്നത്. ഫാ. റോബിൻ വികാരിയായിരുന്ന കൊട്ടിയൂർ സെന്റ് സെബാസ്റ്റ്യൻ പള്ളിയിലെ പള്ളിമേട ബംഗ്ലാവിനെയും തോൽപ്പിക്കുന്ന സൗധമായിരുന്നു. ഓഫീസും ബെഡ്‌റൂമും അടങ്ങിയ ഒരു സ്യൂട്ട് പോലെയായിരുന്നു ഫാ. റോബിന്റെ താമസസ്ഥലം.\nപീഡനത്തിനിരയായ പെൺകുട്ടിയുമായും അമ്മയുമായും ഫാ. റോബിന് ഏറെ നാളത്തെ അടുപ്പമുണ്ടായിരുന്നു. പെൺകുട്ടിയും അമ്മയും പള്ളിമേടയിലെ നിത്യ സന്ദർശകരായിരുന്നു.. പള്ളിയുമായി ബന്ധപ്പെട്ട എല്ലാ യോഗങ്ങളിലും പ്രാർത്ഥനകളിലും മാതൃവേദിയിലും ദമ്പതിക്കൂട്ടായ്മയിലും അമ്മ നിറ സാന്നിധ്യമായിരുന്നു. പീഡനത്തിനിരയായ പെൺകുട്ടിയെ ഒരു വർഷത്തോളം ഫാ. റോബിൻ സ്വന്തം മുറിയിൽ വച്ച് കംപ്യൂട്ടർ പഠിപ്പിച്ചിരുന്നു. സ്‌കൂൾ കഴിഞ്ഞാൽ പെൺകുട്ടി നേരേ പോകുന്നത് പള്ളിമേടയിലേക്കാണ്.\nഅവധി ദിവസങ്ങളിലാണെങ്കിൽ രാവിലെ തന്നെ എത്തും. ഇക്കാലയളവിൽ ഫാ. റോബിൻ കുട്ടിയെ ഉപയോഗപ്പെടുത്തിയിരുന്നു. പെൺകുട്ടികളോട് പ്രത്യേക സ്‌നേഹവും പരിഗണനയും ഫാ. റോബിൻ കാട്ടിയിരുന്നുവെന്നാണ് പറയപ്പെടുന്നത്. പള്ളിയുടെ ഉടമസ്ഥതയിലുള്ള സ്‌കൂളിൽ ഫാ. റോബിൻ നിത്യ സന്ദർശകനായിരുന്നു. പെൺകുട്ടികളുടെ ജന്മദിനം കണ്ടുപിടിച്ച് വളയ്ക്കുന്നതിലും അച്ചൻ വിരുതനായിരുന്നു. വഴങ്ങുന്ന കുട്ടികളാണെങ്കിൽ പള്ളിമേടയിലേക്കു കൂട്ടിക്കൊണ്ടുപോകും. തുടർന്ന് വാതിലടച്ച് പെൺകുട്ടിയുടെ ബർത്ത്‌ഡേ ദിനം പ്രാർത്ഥിക്കുന്ന പതിവും ഉണ്ടായിരുന്നു. ജന്മദിനം ആഘോഷിക്കുന്ന പെൺകുട്ടികൾക്കായി കേക്കും ചോക്ലേറ്റും സ്വന്തം മുറിയിൽ കരുതിയിരിക്കും.\nഫാ. റോബിനു ചുറ്റും പെൺകുട്ടികളുടെ ഒരു കൂട്ടം തന്നെ എപ്പോഴും ഉണ്ടാകുമായിരുന്നെന്നാണു പറയുന്നത്. സ്‌കൂൾ കുട്ടികൾക്കു പുറമേ കോളജ് വിദ്യാർത്ഥികളും ഉണ്ടായിരുന്നു. എല്ലാം നല്ലതിനായിരുന്നെന്നാണു നാട്ടുകാർ വിചാരിച്ചിരുന്നത്. അച്ചന്റെ ടൈപ്പിംഗും കണക്കുകൂട്ടലും അടുക്കളപ്പണിയും ക്ലീനിംഗും എല്ലാം ഇവരാണു ചെയ്തിരുന്നത്. അച്ചനെ സേവിക്കാൻ ഒരിക്കൽ പോകുന്ന കുട്ടികൾ പിന്നെ സ്ഥിരം എത്തുമായിരുന്നത്രേ. കുട്ടികൾക്ക് നല്ല ഭക്ഷണവും പണവും വസ്ത്രവും പഠനസഹായവും എല്ലാം ഫാ. റോബിൻ ചെയ്തുകൊടുക്കുമായിരുന്നുവെന്നാണ് നാട്ടുസംസാരം. മദ്യപാനം, മയക്കു മരുന്നുപയോഗം എന്നിവയിൽനിന്നും മോചനം നേടാൻ വൈദികന്റെ ഉപദേശം തേടിയെത്തുന്നവർ ഏറെയാണ്.\nമതജാതി പരിഗണനകളൊന്നും ഇക്കാര്യത്തിൽ തടസ്സമാകാറുമില്ല. കൊട്ടിയൂരിലെ റോഡു നിർമ്മാണം, വഴിപ്രശ്നം, മറ്റു തർക്കങ്ങൾ എന്നിവയ്‌ക്കെല്ലാം വൈദികന്റെ ഇടപെടൽ കൊണ്ട് പരിഹാരമാകാറുണ്ട്. അത്തരത്തിലുള്ള ഒരാളിൽ നിന്നും ഇങ്ങനെയുള്ള ഒരു ഹീനകൃത്യം ജനങ്ങൾ പ്രതീക്ഷിച്ചിരുന്നില്ല. പള്ളിയിൽ പോലും വിദ്യാഭ്യാസ പ്രവർത്തനത്തിന് സജീവമാകുന്ന വൈദികൻ കൊട്ടിയൂർ ഹയർ സെക്കന്ററി സ്‌കൂളിനെ നൂറു ശതമാനം വിജയത്തിലെത്തിച്ചതിന് പ്രധാന നേതൃത്വം നൽകിയ ആളാണ്. വിദ്യാഭ്യാസപരമായ കാര്യങ്ങൾക്ക് കുട്ടികൾ നേരിട്ടു തന്നെ വൈദികനെ ചെന്നു കാണാറുമുണ്ടായിരുന്നു.\nവൈദികൻ വിദേശത്തേക്ക് പെൺകുട്ടികളെ വിടുമായിരുന്നു. പഠന വിസയിൽ കാനഡയിലും, ബ്രിട്ടനിലും ഒക്കെ കുട്ടികളെ വിടും. സിംഗപ്പൂർ, മലേഷ്യ, ഗൾഫ് എന്നിവിടെയൊക്കെ പെൺകുട്ടികളെ വിട്ടിട്ടുണ്ട്. ചെലവ് ഒന്നും വാങ്ങാതെയാണ് വിടുന്നത്. ഈ പെൺകുട്ടികളിൽ പലരേയും വൈദികൻ പീഡിപ്പിച്ചതായി പരാതികൾ ഉയർന്നിരുന്നു. നിരവധി തവണ പള്ളിമേടയിൽ വൈദികന്റെ മുറിയിൽ ഇന്റർവ്യൂ കഴിഞ്ഞ ശേഷമാണ് പഠിക്കാനും വിദേശത്ത് വിടാനുമുള്ള പെൺകുട്ടികളേ തിരഞ്ഞെടുത്തിരുന്നത്. ഇതെല്ലാം പിന്നീട് പല സംശയങ്ങൾക്കും ഇട നൽകി.


ടിക്ടോക് താരമായ കാള - പങ്കുവയ്ക്കുന്നത് അപൂർവ്വ സൗഹൃദം: വിഡിയോ | This Indian Tiktok Stars- Man and his Pet\nടിക്ടോക് താരമായ കാള - പങ്കുവയ്ക്കുന്നത് അപൂർവ്വ സൗഹൃദം: വിഡിയോ\nമനോരമ ലേഖകൻ March 21, 2020 11:53 AM IST\nമനുഷ്യന്റെ ഏറ്റവും അടുത്ത സുഹൃത്ത് എന്ന സ്ഥാനം സ്ഥിരമായി അലങ്കരിക്കുന്നത് നായകളാണ്. നായകളും മനുഷ്യനും തമ്മിലുള്ള അടുപ്പത്തിന്റെ പല കഥകളും നാം കേട്ടിട്ടുണ്ട്. അവയിൽ പലതും അപകടത്തിൽപ്പെട്ട നായയെ രക്ഷിക്കുന്ന ഉടമസ്ഥനോട് കൂറും സ്നേഹവും കാട്ടുന്നവയെപ്പറ്റി ഉള്ളതാണ്. ഇന്ത്യയിലെ ടിക്ടോക് താരമായ ഇമ്രാൻ എന്ന വ്യക്തിക്കുമുണ്ട് അത്തരം ഒരു സുഹൃത്ത്. പക്ഷേ അത് നായ അല്ല എന്ന് മാത്രം. തന്റെ കാളയുമായി ആണ് ഇമ്രാൻ അടുത്ത സൗഹൃദം പങ്കുവയ്ക്കുന്നത്. ഇരുവരും ചേർന്നുള്ള ടിക്ടോക് വിഡിയോകളും ഏറെ ശ്രദ്ധ ആകർഷിക്കുന്നുണ്ട്.\nഇന്ത്യയിലെ വലിയൊരു വിഭാഗം ജനങ്ങളുടെ ദൈനംദിന ജീവിതത്തിൽ കന്നുകാലികൾ വലിയ പങ്കാണ് വഹിക്കുന്നത്. അവയെ മാത്രം ആശ്രയിച്ചു ജീവിക്കുന്നവർ ഗ്രാമപ്രദേശങ്ങളിൽ ഏറെയാണ്. എന്നാൽ മറ്റു വളർത്തു മൃഗങ്ങളെപ്പോലെ മനുഷ്യരുമായി സൗഹൃദത്തിൽ ആവുന്ന കന്നുകാലികൾ വിരളമാണ്.\nതന്നെ അപകടങ്ങളിൽനിന്നും കാള രക്ഷിക്കാനെത്തുന്ന തരം വീഡിയോകളാണ് ഇമ്രാൻ പോസ്റ്റ് ചെയ്യുന്നതിൽ ഏറെയും. ആളുകൾ കൂട്ടം ചേർന്ന് ഇമ്രാനെ ആക്രമിക്കാൻ മുതിരുന്നതും അപകടം മനസ്സിലാക്കി കാള ഓടിയെത്തി രക്ഷിക്കുന്നതും എല്ലാം വിഡിയോകളിൽ കാണാം. ഇതിനുപുറമെ ഇരുവരും ചേർന്ന് മനുഷ്യൻ - മൃഗം എന്ന അതിരുകളില്ലാതെ സ്നേഹ നിമിഷങ്ങൾ പങ്കിടുന്ന തരം വിഡിയോകളും ഉണ്ട്. 1.6 ദശലക്ഷം ഫോളോവേഴ്സ് ആണ് ഈ അപൂർവ സുഹൃത്തുക്കളുടെ വിഡിയോകൾക്ക് ഉള്ളത്.


സഹപാഠികൾ ആഞ്ഞു പിടിച്ചപ്പോൾ അശോകൻ സമ്മതം മൂളി; അമ്പതാം വയസിൽ അജിതയുടെ വരനായി | Asokan got married at his 50 year old with support of his school classmates – News18 Malayalam\nസഹപാഠികൾ ആഞ്ഞു പിടിച്ചപ്പോൾ അശോകൻ സമ്മതം മൂളി; അമ്പതാം വയസിൽ അജിതയുടെ വരനായി\nവിവാഹച്ചെലവും കൂട്ടുകാർ ഏറ്റെടുത്ത് നടത്തി. താലിമാല, വസ്ത്രം, സദ്യ തുടങ്ങിയ ചെലവെല്ലാം ചങ്ങാതിക്കൂട്ടം ഏറ്റെടുത്തു.\nLast Updated : November 25, 2019, 13:31 IST\nതൃശൂർ: പൂർവവിദ്യാർഥി സംഗമത്തിലാണ് 1983–84 എസ്എസ്എൽസി ബാച്ചിലെ വിദ്യാർഥികൾ ഒരു കാര്യം തിരിച്ചറിഞ്ഞത്. പ്രായം അമ്പതായിട്ടും തങ്ങൾക്കൊപ്പമുള്ള അശോകൻ വിവാഹം കഴിച്ചിട്ടില്ല. കാരണം മറ്റൊന്നുമല്ല ജീവിതപ്രാരാബ്ധം തന്നെ. എന്നാൽ, തങ്ങളുടെ പ്രിയ സഹപാഠിക്ക് ഒരു കൂട്ട് വേണമെന്ന് 35 വർഷങ്ങൾക്ക് ശേഷം ഒത്തുചേർന്ന കൂട്ടുകാർ ഒരുമിച്ചങ്ങ് തീരുമാനിച്ചു. കൂട്ടുകാരുടെ സ്നേഹ നിർബന്ധങ്ങൾക്ക് നിന്നു കൊടുക്കുകയായിരുന്നു അങ്ങനെ അശോകൻ, നവംബർ 24ന് അജിതയുടെ വരനായി.\nചക്കംകണ്ടം കാക്കശേരി പരേതനായ കൊച്ചുവിന്‍റെയും മണിയുടെയും മകൾ അജിതയുടെ കഴുത്തിലാണ് അശോകൻ താലി ചാർത്തിയത്. അർബൻ ബാങ്ക് ഹാളിൽ ആയിരുന്നു വിവാഹസൽക്കാരം. നൂറോളം വരുന്ന അശോകന്‍റെ സഹപാഠികളായ കൂട്ടുകാർ വിവാഹം ആഘോഷമാക്കി.\nമാമബസാർ തെക്കുംതല പരേതരായ കുഞ്ഞപ്പന്‍റെയും വള്ളിയമ്മുവിന്‍റെയും മകനായ അശോകന് സ്വന്തമായി വീടില്ല. പകൽ ഓട്ടോറിക്ഷ ഡ്രൈവറായും രാത്രിയിൽ അർബൻ ബാങ്കിലെ കാവൽക്കാരനുമായാണ് ജീവിതം. വിവാഹം ഉറപ്പിച്ച കൂട്ടുകാർ തന്നെ അശോകന് ഒരു വീട് വാടകയ്ക്ക് എടുത്ത് നൽകി. വീട് മാത്രമല്ല വീട്ടിലേക്കുള്ള സാധന സാമഗ്രികളും കൂട്ടുകാർ എത്തിച്ചു നൽകി.\nനടൻ ജയരാജ് വാര്യർ, കെ.വി.അബ്ദുൽ ഖാദർ എംഎൽഎ എന്നിവർ ചടങ്ങിൽ സന്നിഹിതരായിരുന്നു. അധ്യാപകരായിരുന്ന എൻ ആർ ശോഭ, പി കെ ദിവാകരൻ, കെ എം ഭവാനി, സുന്ദരി, ഹരിതകുമാരി എന്നിവർ നവദമ്പതികളെ അനുഗ്രഹിച്ചു.\nവിവാഹച്ചെലവും കൂട്ടുകാർ ഏറ്റെടുത്ത് നടത്തി. താലിമാല, വസ്ത്രം, സദ്യ തുടങ്ങിയ ചെലവെല്ലാം ചങ്ങാതിക്കൂട്ടം ഏറ്റെടുത്തു. പുതുമയോടെ ആയിരുന്നു കല്യാണക്കത്ത് തയ്യാറാക്കിയിരുന്നത്. 'ഒത്തു പിടിച്ചാൽ അശോകനും കെട്ടും' എന്നായിരുന്നു കത്തിലെ തലവാചകം. കൂട്ടായ്‌മയുടെ പ്രസിഡന്‍റ് എം.സി. സുനിൽകുമാറും സെക്രട്ടറി ഇ.പി ഷൈനുമായിരുന്നു കല്യാണത്തിന് ചുക്കാൻ പിടിച്ചത്.\nഞായറാഴ്ച താലികെട്ട് കഴിഞ്ഞ് ഗുരുവായൂരിൽ നടന്ന വിവാഹസത്‌കാരം പാട്ടും മേളവുമൊക്കെയായി കൂട്ടുകാർ ആഘോഷമാക്കി. ഗാനമേളയിൽ കെ.വി. അബ്ദുൾഖാദർ എം.എൽ.എ.യും ജയരാജ് വാര്യരും പഴയപാട്ടുകൾ പാടി.\nFirst published: November 25, 2019, 13:31 IST


ലിനിൽ ഒരു ജോലി എങ്ങനെ ലഭിക്കും? - ALinks\nഅൽബേനിയയുടെ സ്വതന്ത്ര കമ്പോള സാമ്പത്തികശാസ്ത്രത്തെ വൈകി സ്വീകരിച്ചതിന്റെ ഫലമായി ലിനിൽ തൊഴിൽ അവസരങ്ങൾ വർദ്ധിച്ചു. രാജ്യത്ത് വർദ്ധിച്ചുവരുന്ന വിദേശ നിക്ഷേപത്തിന്റെ ഫലമായി, പല വ്യവസായങ്ങളും അതിവേഗം വികസിച്ചുകൊണ്ടിരിക്കുകയാണ്.\nഅൽബേനിയയിലെ കോറ കൗണ്ടിയിലെ മുൻ ഉദാനിഷ് മുനിസിപ്പാലിറ്റിയിലെ ഒരു ഗ്രാമമാണ് ലിൻ. ഇവിടം ഒരു വിനോദസഞ്ചാര കേന്ദ്രമെന്ന നിലയിൽ പ്രസിദ്ധമാണ്. അതിനാൽ, ഒരു ടൂറിസ്റ്റ് ഗൈഡായി ഒരാൾക്ക് ഇവിടെ എളുപ്പത്തിൽ ജോലി ലഭിക്കും.\nലിനിൽ ജോലി നോക്കുകയാണോ?\nലിനിൽ ഒരു ജോലി എങ്ങനെ ലഭിക്കും\nബംഗ്ലാദേശിൽ ഒരു ജോലി എങ്ങനെ കണ്ടെത്താം?


ലോകകപ്പിന് മുമ്പെ കപ്പുയര്‍ത്തി ഇംഗ്ലീഷ് പട; ഇന്ത്യ അവസാന സ്ഥാനത്ത് - വീഡിയോ\nLondon, First Published 30, May 2019, 1:21 PM IST\nലോകകപ്പ് ക്രിക്കറ്റിന് മുമ്പെ കിരീടമുയര്‍ത്തി കിരീടമുയര്‍ത്തി ഇംഗ്ലീഷ് പട. ഉദ്ഘാടന ചടങ്ങിന്റെ ഭാഗമായി സംഘടിപ്പിച്ച രസകരമായ തെരുവ് ക്രിക്കറ്റിലാണ് ഇംഗ്ലണ്ട് ചാംപ്യന്മാരായത്.\nലണ്ടന്: ലോകകപ്പ് ക്രിക്കറ്റിന് മുമ്പെ കിരീടമുയര്‍ത്തി കിരീടമുയര്‍ത്തി ഇംഗ്ലീഷ് പട. ഉദ്ഘാടന ചടങ്ങിന്റെ ഭാഗമായി സംഘടിപ്പിച്ച രസകരമായ തെരുവ് ക്രിക്കറ്റിലാണ് ഇംഗ്ലണ്ട് ചാംപ്യന്മാരായത്. ഓസ്‌ട്രേലിയ രണ്ടാം സ്ഥാനക്കാരായപ്പോള് ഇന്ത്യ അവസാന സ്ഥാനത്താണ്. രണ്ട് പേര് മാത്രമുള്ള ടീമില് മുന് ക്രിക്കറ്റ് താരവും ഒരു സെലിബ്രറ്റിയുമാണ് കളിക്കുക. ഇന്ത്യക്ക് വേണ്ടി അനില് കുംബ്ലെയും ഫര്‍ഹാന് അക്തറുമാണ് കളിച്ചത്.\nഎന്തായാലും മത്സരം കാണികള്‍ക്ക് പുതിയ അനുഭവമായി. മാള് റോഡിലെ വേദിക്ക് മുന്നിലായിരുന്നു ചെറിയൊരു ക്രിക്കറ്റ് മത്സരം. പാക്കിസ്ഥാനായി മലാല യൂസഫ്‌സായും മുന്‍താരം അസര് അലിയുമാണ് കളിച്ചത്. വെസ്റ്റീസിനായി സാക്ഷാല് വിവിയന് റിച്ചാര്‍ഡ്‌സ്. ഒരു മിനിറ്റ് സമയത്തില് കൂടുതല് റണ്‍സെടുക്കുന്നവര്‍ക്ക് ജയിക്കാം.\nമത്സരത്തില് കെവിന് പീറ്റേഴ്‌സന്റെ നേതൃത്വത്തിലുള്ള ആതിഥേയ ടീമിന് തന്നെയായിരുന്നു ജയം. ബ്രറ്റ് ലീയുടെ നേതൃത്വത്തിലുള്ള ഓസിസ് ടീമിന് രണ്ടാം സ്ഥാനം. ഇന്ത്യയാവട്ടെ അവസാന സ്ഥാനം കൊണ്ട് തൃപ്തിപ്പെട്ടു. മത്സരത്തിന്റെ വീഡിയോ കാണാം..\nMalala, Farhan Akhtar, KP, Brett Lee, Anil Kumble, the World Cup song. The #CWC19 opening party was... well,abig party! pic.twitter.com/E9sT0GIPUB\nLast Updated 30, May 2019, 1:21 PM IST


കെവി തോമസിനായി വലവീശി ബിജപി!!! ചുക്കാന് പിടിച്ച് ടോം വടക്കന്; എറണാകുളം സീറ്റ് വാഗ്ദാനം | Daily Indian Herald\nMarch 17, 2019 10:41 am By : Indian Herald Staff\nകെ.വി.തോമസിന് കോണ്‍ഗ്രസ് സീറ്റ് നിഷേധിച്ചത് മോദിയെ പ്രശംസിച്ചതുകൊണ്ടാണെന്ന് ബി.ജെ.പി. വക്താവ് ബി.ഗോപാലകൃഷ്ണന്. പ്രധാനമന്ത്രി നരേന്ദ്രമോദിയെ പ്രശംസിച്ചതും മോദിയോടുള്ള ആരാധനയുമാണ് കെ.വി.തോമസിന് സീറ്റ് നല്‍കാത്തതിന് കാരണമെന്നും ഗോപാലകൃഷ്ണന് കൂട്ടിച്ചേര്‍ത്തു. കെവി തോമസിനായി വലവീശിയിരിക്കുകയാണ് ബിജെപി.\nഎറണാകുളത്ത് യുവ കോണ്‍ഗ്രസ് നേതാവ് ഹൈബി ഈഡനെ മത്സരിപ്പിക്കാന് പാര്‍ട്ടി തീരുമാനിച്ചതോടെ സിറ്റിംഗ് എം പി കെ വി തോമസിനായി ബിജെപി രംഗത്തിറങ്ങുന്നത്. എറണാകുളത്ത് ഹൈബി ഈഡന് നറുക്ക് വീണതോടെ സിറ്റിംഗ് എംപി കെ വി തോമസ് എതിര്‍പ്പുമായി രംഗത്ത് വന്നിരുന്നു. പ്രായമായത് തന്റെ കുറ്റമല്ല. തനിക്ക് സീറ്റ് നല്‍കാത്ത വിധത്തില് എന്ത് തെറ്റാണ് താന് ചെയ്തതെന്ന് അദ്ദേഹം ചോദിച്ചത്.\nഇതോടെ അനുനയ നീക്കത്തിന് എ ഐസിസി ശ്രമം തുടങ്ങിയത് അറിഞ്ഞതോടെയാണ് എറണാകുളത്ത് ബിജെപി ടിക്കറ്റില് മത്സരിക്കാമെന്ന വാഗ്ദാനം കെ വി തോമസിനെ തേടിയെത്തിയത്. കോണ്‍ഗ്രസില് നിന്നും ബിജെപിയിലേക്ക് ചേക്കറിയ ടോം വടക്കനാണ് ചര്‍ച്ചകള് ചുക്കാന് പിടിക്കുന്നത്. ബിജെപി കേന്ദ്ര നേതൃത്വത്തിന്റെ നിര്‍ദേശപ്രകാരമാണ് കെ വി തോമസിനെ ബിജെപിയിലെത്തിക്കുന്നതിന് ടോം വടക്കന്റെ നേതൃത്വത്തിലുള്ള ശ്രമം പുരോഗമിക്കുന്നത്. ഇതിന്റെ ഭാഗമായി ബിജെപി കേന്ദ്ര നേതൃത്വം കെ വി തോമസുമായി ഫോണില് സംസാരിച്ചു.\nഅതേസമയം തനിക്ക് കോണ്‍ഗ്രസില് തുടരാനാണ് താത്പര്യമെന്ന രീതിയില് കെ വി തോമസ് മറുപടി നല്‍കിതായിട്ടാണ് റിപ്പോര്‍ട്ടുകള്. അനുകൂലമായി പ്രതികരിച്ചില്ലെങ്കിലും കെ വി തോമസിനെ താമര ചിഹ്നത്തില് മത്സരിപ്പിക്കാന് ബിജെപി ശ്രമം തുടരുമെന്നാണ് ലഭിക്കുന്ന വിവരം\nTags: eranakulam, kv thomas, tom vadakkan


തീരദേശത്ത് പ്രഖ്യാപനങ്ങള് പാഴാവുന്നു | Madhyamam\ndate_range7Aug 2012 1:40 PM GMT\nതീരദേശത്ത് പ്രഖ്യാപനങ്ങള് പാഴാവുന്നു\nപൂന്തുറ: തീരദേശമേഖലയിൽ പ്രഖ്യാപനങ്ങൾ പാഴ്വാക്കാവുന്നു. ഒരു ദശാബ്ദത്തിനിടെ നിരവധി പദ്ധതികളാണ് പ്രഖ്യാപിക്കപ്പെട്ടശേഷം അനാസ്ഥകാരണം അധികൃത൪ ഉപേക്ഷിച്ചതും നടപ്പാക്കാൻ വൈകുന്നതും. വലിയതുറയിൽ മത്സ്യബന്ധന തുറമുഖനി൪മാണം പ്രഖ്യാപനം സ൪ക്കാ൪ നടത്തിയിട്ട് വ൪ഷങ്ങളായിട്ടും തുറമുഖം സ്വപ്നമായി തുടരുന്നു. തുറമുഖത്തിനായി 2010ൽ മാതൃകാ പഠനം പൂ൪ത്തിയായെങ്കിലും ടെൻഡ൪ നടപടികൾ വൈകിയതോടെ പരിസ്ഥിതി ആഘാതപഠനം വൈകി. ചെന്നൈയിലെ ഇന്ത്യൻ ഇൻസ്റ്റിറ്റ്യൂട്ട് ഓഫ് ടെക്നോളജി സാധ്യതാപഠനം നടത്തി റിപ്പോ൪ട്ട് സമ൪പ്പിച്ചിട്ട് വ൪ഷങ്ങൾ കഴിഞ്ഞു. ഇതിനിടയിലാണ് പൂന്തുറയിൽ പുതിയ മിനി ഫിഷിങ് ഹാ൪ബ൪ എന്ന പ്രഖ്യാപനമെത്തിയത്.\nകടലാക്രമണ ഭീഷണിയിൽ നിന്ന് തീരദേശത്തെ രക്ഷിക്കാൻ ബീമാപള്ളിയിൽ പുലിമുട്ട് നി൪മാണം നടത്തുമെന്ന് കഴിഞ്ഞ സ൪ക്കാ൪ നടത്തിയ പ്രഖ്യാപനവും യാഥാ൪ഥ്യമായില്ല. പുലിമുട്ട് ഇല്ലാത്തതിനാൽ കടലാക്രമണത്തിൽ വീടുകൾ തകരുന്നത് ഇവിടെ പതിവാണ്. വലിയതുറ കടൽപ്പാലം ചരിത്രസ്മാരകമാക്കുമെന്ന പ്രഖ്യാപനത്തിന് ബജറ്റിൽ കഴിഞ്ഞസ൪ക്കാ൪ തുക വകയിരുത്തിയെങ്കിലും തുട൪നടപടി ഫയലിൽ ഉറങ്ങുന്നു. ശംഖുംമുഖം ബീച്ചിലെത്തുന്ന സന്ദ൪ശക൪ക്കായി ടോയ്ലെറ്റുകൾ സ്ഥാപിക്കുമെന്ന പ്രഖ്യാപനവും വെളിച്ചംകണ്ടിട്ടില്ല. നിലവിലുള്ള റോഡിന് സമാന്തരമായി റോഡ് നി൪മിക്കുമെന്ന പ്രഖ്യാപനവും ഫലം കണ്ടില്ല. പരുത്തിക്കുഴിയിൽ നിന്ന് പാ൪വതീപുത്തനാറിന് കുറുകെ ബീമാപള്ളിയിലേക്കുള്ള പാലം നി൪മാണത്തിന് സ്ഥലം ഏറ്റെടുക്കുന്നതിന് 50 ലക്ഷംരൂപയും അപ്രോച്ച്റോഡുകളുടെ നി൪മാണത്തിന് മൂന്ന് കോടിയും അനുവദിച്ചെങ്കിലും പണി വ൪ഷങ്ങളായി പാതിവഴിയിലാണ്.\nതക൪ച്ചയുടെ വക്കിലായ വള്ളക്കടവ് പാലം പുന൪നി൪മാണത്തിന് 50 ലക്ഷം അനുവദിച്ചെങ്കിലും തുട൪നടപടികൾ ഫയലിൽ ഒതുങ്ങി. പാ൪വതീ പുത്തനാറിന് ഇരുവശവും സുരക്ഷാഭിത്തി കെട്ടുമെന്ന പ്രഖ്യാപനവും ഇതുവരെ യാഥാ൪ഥ്യമായില്ല. കരിക്കകം ദുരന്തത്തിൽ കുരുന്നുകളുടെ ജീവനെടുത്ത പുത്തനാ൪ നവീകരണത്തിനായി 10 കോടി മുടക്കി ഇൻലാൻഡ് നാവിഗേഷൻ ഡിപ്പാ൪ട്ട്മെൻറിനെ പുത്തനാ൪ വൃത്തിയാക്കാൻ ടെൻഡ൪ നൽകിയെങ്കിലും പ്രവ൪ത്തനം നടക്കാത്ത അവസ്ഥയാണ്.\nമുട്ടത്തറയിൽ ജൻറം പദ്ധതിയിൽ ഉൾപ്പെടുത്തി നഗരവിസ൪ജ്യ മാലിന്യം സംസ്കരിക്കാനുള്ള ട്രീറ്റ്മെൻറ് പ്ളാൻറ് ഉദ്ഘാടനം കഴിഞ്ഞവ൪ഷം നടക്കുമെന്ന് പ്രഖ്യാപിച്ചെങ്കിലും നടന്നില്ല. പൂന്തുറ ഹെൽത്ത് കമ്യൂണിറ്റി സെൻറ൪ പ്രവ൪ത്തനം 24 മണിക്കൂ൪ ആക്കുമെന്ന് മന്ത്രി പ്രഖ്യാപിച്ചെങ്കിലും ഇതുവരെയും നടപ്പായില്ല.


dam Archives - BIGNEWSLIVE | Latest Malayalam News\nമഴ ശക്തമാകുന്നു; ഏഴ് ഡാമുകള് ഉടന് തുറന്നേക്കും; ഏഴ് ഡാമുകളില് റെഡ് അലേര്‍ട്ട്\nതിരുവനന്തപുരം: ബംഗാള് ഉള്‍ക്കടലില് രൂപം കൊണ്ട ന്യൂനമര്‍ദ്ദത്തെ തുടര്‍ന്ന് സംസ്ഥാനത്തെ വിവിധ ജില്ലകളില് മഴ ശക്തമായി. എട്ട് ജില്ലകളില് റെഡ് അലര്‍ട്ട് പ്രഖ്യാപിച്ചു. അഞ്ച് ജില്ലകളില് ഓറഞ്ച് ...\nഅഹമ്മദാബാദ്: ഗുജറാത്തില് കനത്തമഴ തുടരുകയാണ്. ഡാമുകളിലെല്ലാം ജലനിരപ്പുയര്‍ന്നു. മിക്കതും നിറഞ്ഞു കവിഞ്ഞ അവസ്ഥയിലാണ്. രാജ്‌കോട്ടിലെ അജി അണക്കെട്ടും ജെത്പൂരിലെ ഭാദര് അണക്കെട്ടുമാണ് അതിശക്തമായ മഴയില് നിറഞ്ഞുകവിഞ്ഞത്. ജലനിരപ്പുയര്‍ന്ന ...\nമുല്ലപ്പെരിയാറില് 136 അടിയില് ജലനിരപ്പ് നിലനിര്‍ത്തണം, മുല്ലപ്പെരിയാര് ഒഴികെ മറ്റൊരു ഡാമിനെ സംബന്ധിച്ചും ആശങ്കയ്ക്ക് സാധ്യതയില്ലെന്ന് സര്‍ക്കാര്\nകൊച്ചി: മുല്ലപ്പെരിയാറില് 136 അടിയില് ജലനിരപ്പ് നലനിര്‍ത്തണമെന്ന് സര്‍ക്കാര് ഹൈക്കോടതിയോട് ആവശ്യപ്പെട്ടു. സംസ്ഥാനത്തെ ഡാമുകളുടെ സംഭരണശേഷിയെക്കുറിച്ചും പ്രളയ സാധ്യതയെക്കുറിച്ചും സര്‍ക്കാര് ഹൈക്കോടതിയില് റിപ്പോര്‍ട്ട് സമര്‍പ്പിച്ചു. മുല്ലപ്പെരിയാര് ഒഴികെ ...\nപത്തനംതിട്ട: പത്തനംതിട്ടയില് ജില്ലയില് കനത്ത മഴ തുടരുന്നു. മഴ തുടരുന്ന സാഹചര്യത്തില് പമ്പാ ഡാമിന്റെ ജലനിരപ്പ് ഉയരുകയാണ്. ഡാമില് നിലവില് 983 മീറ്റര് ഉയരത്തിലാണ് വെള്ളമുള്ളത്. ഇത് ...\nതൃശൂര്: സംസ്ഥാനത്ത് പല സ്ഥലങ്ങളിലും ശക്തമായ മഴ തുടരുന്നു. ജലനിരപ്പ് ഉയര്‍ന്നതോടെ പെരിങ്ങല്‍ക്കുത്ത് ഡാമിന്റെ ഒരു ഷട്ടര് കൂടി ഉയര്‍ത്തി. രാവിലെ 7.20ന് ആണ് ഷട്ടര് തുറന്നത്. ...\nകല്ലാര്‍കുട്ടി, പാംബ്ല ഡാമുകള് നാളെ തുറക്കും; ജനങ്ങള്‍ക്ക് ജാഗ്രതാനിര്‍ദേശം\nഇടുക്കി: നാളെ രാവിലെ ഇടുക്കി ജില്ലയിലെ കല്ലാര്‍കുട്ടി, പാംബ്ല ഡാമുകളുടെ ഷട്ടറുകള് ഉയര്‍ത്തും. രാവിലെ പത്ത് മണിയോടെയാവും ഷട്ടറുകള് ഉയര്‍ത്തുക. ഇരു ഡാമിന്റെയും കരകളില് ഉള്ളവര് ജാഗ്രത ...\nഭുവനേശ്വര്: അണക്കെട്ടിലെ നിരോധിത മേഖലയില് സിനിമാതാരങ്ങള്‍ക്കൊപ്പം മന്ത്രി പുത്രിയുടെ വിവാദ ഫോട്ടോഷൂട്ട്. ഒഡിഷയിലെ ആരോഗ്യമന്ത്രി നബ കിഷോര് ദാസിന്റെ മകള് ദീപാലി ദാസ് നടത്തിയ ഷോട്ടോഷൂട്ടാണ് വിവാദത്തിലായിരിക്കുന്നത്. ...\nഇടുക്കിയിലെ അണക്കെട്ടുകളില് സ്ഥാപിച്ച സൈറണുകളുടെ ട്രയല് റണ് നടത്തി\nഇടുക്കി: ഇടുക്കിയില് ഇനി സൈറണുകള് മഴങ്ങും. ജില്ലയിലെ പ്രധാന അണക്കെട്ടുകള് തുറക്കുന്നതിന് മുമ്പ് ജനങ്ങള്‍ക്ക് ജാഗ്രത നിര്‍ദ്ദേശം നല്‍കുന്നതിന് സ്ഥാപിച്ച സൈറണുകളുടെ ട്രയല് റണ് നടത്തി. ചെറുതോണി, ...


king is back: Karat Faisal's reception and flex board changed when criticism mounted | കിങ് ഈസ് ബാക്ക്; കസ്റ്റംസ് ചോദ്യം ചെയ്ത കാരാട്ട് ഫൈസലിന് സ്വീകരണവും ഫ്ലക്സും, ഒടുവില് മാറ്റി - Malayalam Oneindia\n36 min ago ഇതാണോ അന്വേഷണാത്മക പത്രപ്രവർത്തനം? റിപ്പബ്ലിക് ടിവിയെ രൂക്ഷമായി വിമർശിച്ച് ബോംബെ ഹൈക്കോടതി\n55 min ago ഇന്ത്യയില് മാധ്യമപ്രര്‍ത്തകര്‍ക്ക് ഭയരഹിതമായ പ്രവര്‍ത്തന സാഹചര്യം ഉറപ്പാക്കണം; മോദിക്ക് കത്ത്\nകിങ് ഈസ് ബാക്ക്; കസ്റ്റംസ് ചോദ്യം ചെയ്ത കാരാട്ട് ഫൈസലിന് സ്വീകരണവും ഫ്ലക്സും, ഒടുവില് മാറ്റി\nUpdated: Sat, Oct 3, 2020, 14:04 [IST]\nകൊച്ചി: തിരുവനന്തപുരം വിമാനത്താവളത്തിലെ നയതന്ത്ര ബാഗേജ് വഴി സ്വര്‍ണം കടത്തിയ കേസുമായി ബന്ധപ്പെട്ട് കൊടുവള്ളി നഗരസഭ കൗണ്‍സിലര് കാരാട്ട് ഫൈസലിനെ കഴിഞ്ഞ ദിവസം കസ്റ്റംസ് കസ്റ്റഡിയിലെടുത്തിരുന്നു. പിന്നീട് മണിക്കൂറുകള് നീണ്ട ചോദ്യം ചെയ്യലിന് ശേഷമായിരുന്നു ഫൈസലിനെ കഴിഞ്ഞ ദിവസം കസ്റ്റംസ് വിട്ടയച്ചത്. കേസില് ഫൈസലിന് ക്ലീന് ചിറ്റ് നല്‍കിയിട്ടില്ലെന്നും രണ്ടാഴ്ചയ്ക്ക് ശേഷം വീണ്ടും ഹാജരാകണെന്നും കസ്റ്റംസ് നിര്‍ദ്ദേശിച്ചിരുന്നു. എന്നാല് ചോദ്യം ചെയ്ത് വിട്ടയച്ചതിന് പിന്നാലെ കാരാട്ട് ഫൈസലിനെ വന് സ്വീകരണമാണ് കൊടുവള്ളിയില് ഒരുക്കാനിരിന്നു റിപ്പോര്‍ട്ടുകളാണ് ഇപ്പോള് പുറത്തു വരുന്നത്.\nസ്വർണക്കടത്തിലെ പ്രധാനിയെന്ന് കസ്റ്റംസ് വിലയിരുത്തുന്ന കാരാട്ട് ഫൈസലിന്‍റെ അറസ്റ്റ് ഉണ്ടാവുമെന്നായിരുന്നു മാധ്യമങ്ങള് റിപ്പോര്‍ട്ട് ചെയ്തിരുന്നത്. എന്നാല് ആവശ്യമായ തെളിവുകള് കണ്ടെത്താന് സാധിക്കാത്തതിനാല് നിലവില് ഫൈസലിനെ അറസ്റ്റ് ചെയ്യേണ്ടെന്ന നിലപാടിലേക്ക് അന്വേഷണം സംഘം എത്തുകയായിരുന്നു. ഇതേ തുടര്‍ന്നായിരുന്നു അദ്ദേഹത്തെ വിട്ടയച്ചത്.\n'കിങ് ഈസ് ബാക്ക്'\nഫൈസലിനെ വിട്ടയച്ചത് അറിഞ്ഞപ്പോള് കൊടുവള്ളിയില് അദ്ദേഹത്തിന് വലിയ സ്വീകരണം ഒരുക്കാനാണ് ഒരുങ്ങിയത്. 'കിങ് ഈസ് ബാക്ക്' എന്ന വാചകത്തോടെ ഫൈസലിന്‍റെ ഫോട്ടോയും വെച്ചുള്ള ഫ്ലക്സ കൊടുവള്ളി ടൗണില് സ്ഥാപിക്കുകയും ചെയ്തിരുന്നു. സുഹൃത്തുക്കളാണ് സ്വീകരണമൊരുക്കിയതെന്നാണ് വിശദീകരണം\nകാരാട്ട് ഫൈസലിന് കൊടുവള്ളിയില് പൗരാവലി സ്വീകരണം നല്‍കുമെന്നായിരുന്നു അറിയിച്ചിരുന്നത്. വൈകീട്ട് ആറിന് സൗത്ത് കൊടുവള്ളിയിലായിരുന്നു സ്വീകരണ ചടങ്ങ് ആരംഭിക്കാനിരുന്നത്. അവിടെ നിന്ന് വാഹന ജാഥയായി ആനയിച്ച് കൊടുവള്ളി ബസ്റ്റാന്‍റ് പരിസരത്തേക്ക് കൊണ്ടുവരാനായിരുന്നു തീരുമാനം.\nഎന്നാല് സ്വര്‍ണ്ണക്കടത്ത് കേസില് ചോദ്യം ചെയ്ത് വിട്ടയച്ച വ്യക്തിക്ക് സ്വീകരണം ഒരുക്കുന്നതിനെതിരെ വലിയ വിമര്‍ശനവുമായി വലിയൊരു വിഭാഗം രംഗത്തെത്തി. ഇതോടെ സ്വീകരണ പരിപാടി മാറ്റുകയായിരുന്നു. ടൗണില് സ്ഥാപിച്ച ഫ്ലക്സ് ബോര്‍ഡും നീക്കം ചെയ്തിട്ടുണ്ട്. അതേസമയം, സ്വര്‍ണക്കടത്ത് കേസില് കാരാട്ട് ഫൈസലിനെ വീണ്ടും ചോദ്യം ചെയ്യുമെന്നാണ് മാധ്യമങ്ങള് റിപ്പോര്‍ട്ട് ചെയ്യുന്നത്.\n80 കിലോ സ്വർണം വിൽക്കാൻ\nനയതന്ത്ര ചാനൽ വഴി കേരളത്തിലെത്തിച്ച 80 കിലോ സ്വർണം വിൽക്കാൻ സംഘത്തെ സഹായിച്ചത് ഫൈസലാണെന്നാണു കസ്റ്റംസ് സംശയിക്കുന്നത്. തമിഴ്നാട്ടില് ഉള്‍പ്പടെ സ്വർണം എത്തിച്ച് വിൽക്കുകയായിരുന്നു എന്നാണ് വിവരം. സ്വര്‍ണ്ണക്കടത്തിന് പണം നിക്ഷേപിച്ചവരില് ഫൈസലും ഉണ്ടെന്നാണ് നിഗമനം.\n78 ദിവസത്തെ രഹസ്യ നിരീക്ഷണം\n78 ദിവസത്തെ രഹസ്യ നിരീക്ഷണത്തിനും തെളിവ് ശേഖരണത്തിനും ശേഷമാണ് ഫൈസലിനെ കസ്റ്റഡിയില് എടുത്ത് ചോദ്യം ചെയ്യാന് കസ്റ്റംസ് തീരുമാനിച്ചതെന്നാണ് റിപ്പോര്‍ട്ടുകള് വ്യക്തമാക്കുന്നത്. കെ.ടി. റമീസ്, സന്ദീപ് നായർ എന്നിവരെ ചോദ്യം ചെയ്തതില് നിന്നാണ് കാരാട്ട് ഫൈസലിനെ കുറിച്ചുള്ള ആദ്യ സൂചനകള് ലഭിക്കുന്നത്.\nപ്രതികളുടെ ബന്ധുക്കളുടെ മൊഴികളിലും ഫൈസലുമായി ഇവർക്കുള്ള ബന്ധത്തിന്റെ സൂചനകളുണ്ടായിരുന്നു. എന്നാല് രാഷ്ട്രീയ ബന്ധങ്ങളുള്ള കാരാട്ട് ഫൈസലിനെതിരെ ശക്തമായ തെളിവുകള് ശേഖരിച്ച ശേഷം കസ്റ്റഡിയില് എടുത്താന് മതിയെന്നായിരുന്നു അന്വേഷണ സംഘത്തിന്‍റെ തീരുമാനം. ഒടുവില് ഫൈസലിന്‍റെ നീക്കങ്ങളും ഫോണ് കോളുകളും പരിശോധിച്ച കസ്റ്റംസ് അദ്ദേഹത്തെ കസ്റ്റഡിയില് എടുത്ത് ചോദ്യം ചെയ്യുകയായിരുന്നു.\nking is back: Karat Faisal's reception and flex board changed when criticism mounted


Trivandrum airport controversy- Government explanation | അദാനിയുടെ മരുമകളുടെ പിതാവിന്റെ സ്ഥാപനമാണെന്ന് അറിഞ്ഞില്ല! ബന്ധുത്വം കൺസൽട്ടൻസി മറച്ചുവച്ചു; വിഷയത്തിൽ സർക്കാർ പ്രതിരോധത്തിലല്ല; ബിഡ് ചോർന്നതായി തെളിവ് ലഭിച്ചാൽ അന്വേഷണം നടത്തും; ജെന്റിൽ മാൻ ലീഗൽ കൺസൽട്ടൻസി എന്ന നിലയിലാണ് ഏൽപ്പിച്ചത്; ഇവരുടെ അദാനി ബന്ധം ഇപ്പോഴാണ് മനസിലാക്കിയത്; തിരുവനന്തപുരം വിമാനത്താവള വിവാദത്തിൽ സർക്കാർ വിശദീകരണം ഇങ്ങനെ; അദാനിയുമായുള്ള ബന്ധം അറിഞ്ഞിരുന്നില്ലെന്ന് കോടിയേരിയും; തുടർനടപടി ആലോചിക്കുമെന്നും പാർട്ടി സെക്രട്ടറി - MarunadanMalayalee.com\nഅദാനിയുടെ മരുമകളുടെ പിതാവിന്റെ സ്ഥാപനമാണെന്ന് അറിഞ്ഞില്ല! ബന്ധുത്വം കൺസൽട്ടൻസി മറച്ചുവച്ചു; വിഷയത്തിൽ സർക്കാർ പ്രതിരോധത്തിലല്ല; ബിഡ് ചോർന്നതായി തെളിവ് ലഭിച്ചാൽ അന്വേഷണം നടത്തും; ജെന്റിൽ മാൻ ലീഗൽ കൺസൽട്ടൻസി എന്ന നിലയിലാണ് ഏൽപ്പിച്ചത്; ഇവരുടെ അദാനി ബന്ധം ഇപ്പോഴാണ് മനസിലാക്കിയത്; തിരുവനന്തപുരം വിമാനത്താവള വിവാദത്തിൽ സർക്കാർ വിശദീകരണം ഇങ്ങനെ; അദാനിയുമായുള്ള ബന്ധം അറിഞ്ഞിരുന്നില്ലെന്ന് കോടിയേരിയും; തുടർനടപടി ആലോചിക്കുമെന്നും പാർട്ടി സെക്രട്ടറി\nAugust 23, 202005:30 PM IST Permalink\nതിരുവനന്തപുരം: തിരുവനന്തപുരം വിമാനത്താവള നടത്തിപ്പുമായി ബന്ധപ്പെട്ട കരാർ അദാനിയുടെ കമ്പനിക്ക് ലഭിച്ച സാഹചര്യത്തിൽ ഈ വിവാദത്തിൽ പ്രതികരണവുമായി സർക്കാർ രംഗത്തെത്തി. അദാനിയുടെ മരുമകളുടെ പിതാവിന്റെ സ്ഥാപനമായ അമർ ചന്ദ് മംഗൾദാസിൽ നിന്നും നിയമോപദേശം സ്വീകരിച്ചതാണ് വിവാദങ്ങൾക്ക് ഇടയാക്കിയത്. അതേസമയം അദാനിയുടെ മരുമകളുടെ പിതാവിന്റെ സ്ഥാപനമാണെന്ന് അറിഞ്ഞില്ലെന്ന് സർകകാർ വിശദീകരിക്കുന്നത്.\nതിരുവനന്തപുരം വിമാനത്താവളത്തിന്റെ നടത്തിപ്പുമായി ബന്ധപ്പെട്ട് സർക്കാർ നിയോഗിച്ച കൺസൾട്ടൻസി അദാനിയുമായുള്ള ബന്ധം മറച്ചുവെന്ന് വ്യവസായ മന്ത്രി ഇപി ജയരാജനാണ് വ്യക്തമാക്കിയത്. ഇപ്പോഴാണ് അദാനി ഗ്രൂപ്പുമായി കൺസൾട്ടൻസി ഗ്രൂപ്പിന് ബന്ധമുള്ള കാര്യം പുറത്തുവന്നതെന്നും ആവശ്യമായ തുടർനടപടികൾ പരിശോധിക്കുമെന്ന് ഇപി ജയരാജൻ പറഞ്ഞു. വിമാനത്താവള വിഷയത്തിൽ സർക്കാർ പ്രതിരോധത്തിൽ അല്ല. ബിഡ് ചോർന്നതായി തെളിവ് ലഭിച്ചാൽ അന്വേഷണം നടത്തുമെന്ന് ജയരാജൻ പറഞ്ഞു.\nജന്റിൽ മാൻ ലീഗൽ കൺസൽട്ടൻസി എന്ന നിലയിലാണ് ഏൽപ്പിച്ചത്. ഇവരുടെ അദാനിബന്ധം കെഎസ്ഐഡിസിയെങ്കിലും സർക്കാരിന്റെ ശ്രദ്ധയിൽപ്പെടുത്തേണ്ടതായിരുന്നു. ഇപ്പോഴാണ് ബന്ധുത്വം മനസിലാക്കിയത്. നിലവിലെ നിയമം അനുസരിച്ച് കേരളത്തിന്റെ പ്രൊപ്പോസൽ നിരാകരിക്കപ്പെട്ടാൽ നൽകേണ്ടതാണ്. എല്ലാവരുടെയും സഹായത്തോടെ മുന്നോട്ടുപോകാനാണ് സർക്കാരിന്റെ ശ്രമമെന്ന് ജയരാജൻ പറഞ്ഞു.\nഅദാനി വൻകിട കോർപ്പറേറ്റ് കമ്പനിയാണ്. ഞങ്ങളുടെ എതിരാളിയാണെന്ന് കരുതി ആക്ഷേപം ഉന്നയിക്കില്ല. ലോലത്തിൽ പങ്കാളികളായവർ ആരെന്ന് കണ്ടെത്താൻ ഞങ്ങൾക്ക് ദൈവികമായ കഴിവില്ലെന്നും ജയരാജൻ പറഞ്ഞു. ഏറ്റവും നല്ല കൺസൽട്ടൻസി ആയതുകൊണ്ടാണ് അവരെ ഏൽപ്പിച്ചത്. ആദാനിയുമായുള്ള ബന്ധം അവർ പറയേണ്ടിയിരുന്നു. സംസ്ഥാനത്തിന്റെ താത്പര്യം സംരക്ഷിക്കുമെന്ന് കൺസൽട്ടൻസി ഉറപ്പുനൽകിയതായി ജയരാജൻ പറഞ്ഞു.\nഅദാനിയുമായി ബന്ധമുള്ള സ്ഥാപനമാണ് സിറിൾ അമർ ചന്ദ് മംഗൾദാസ് എന്നത് കെ.എസ്‌ഐ.ഡി.സി അറിഞ്ഞിരുന്നില്ലെന്ന് സിപിഐ.എം സംസ്ഥാന സെക്രട്ടറി കോടിയേരി ബാലകൃഷ്ണൻനും വ്യക്തമാക്കി. അദാനിയെ സഹായിക്കാനാണ് പുതിയ വിവാദമെന്നും അദ്ദേഹം പറഞ്ഞു. അദാനിയുമായുള്ള ബന്ധം നിയമസ്ഥാപനം മറച്ചുവെച്ചെന്ന് വ്യവസായ മന്ത്രി ഇ.പി ജയരാജനും പറഞ്ഞു. അദാനിയുമായുള്ള ബന്ധം ഇപ്പോഴാണ് മനസിലായതെന്നും തുടർനടപടി സ്വീകരിക്കുന്നത് ആലോചിച്ചെന്നും അദ്ദേഹം കൂട്ടിച്ചേർത്തു.\nനേരത്തെ തിരുവനന്തപുരം അന്താരാഷ്ട്ര വിമാനത്താവളം അദാനി ഗ്രൂപ്പിന് ലഭിച്ചത് സർക്കാർ ഒത്തുകളിയെ തുടർന്നാണെന്ന് ആരോപിച്ച് പ്രതിപക്ഷ നേതാവ് രമേശ് ചെന്നിത്തല രംഗത്തെത്തിയിരുന്നു. പരസ്യമായി അദാനിയെ എതിർത്ത സർക്കാർ തന്നെ രഹസ്യമായി അദാനിയെ സഹായിക്കുകയായിരുന്നുവെന്ന് ചെന്നിത്തല ആരോപിച്ചു. 'അദാനിക്ക് താൽപര്യമുള്ള വിമാനത്താവളത്തിന് അദാനിയുമായി ബന്ധമുള്ള കമ്പനിയുടെ സഹായം തേടിയത് സംശയാസ്പദമാണ്. അദാനിയുടെ താൽപര്യം സംരക്ഷിക്കാനായി ഗുജറാത്ത് കേഡറിലുള്ള ഒരു ഐ.എ.എസ് ഉദ്യോഗസ്ഥനെ കെ.എസ്‌ഐ.ഡി.സിയുടെ എം.ഡിയാക്കി നിയമിച്ചു. കേരളം ഉറപ്പിച്ച ലേലത്തുക നേരത്തേ മനസ്സിലാക്കിയാണ് അദാനി ഉയർന്ന തുക ലേലത്തിൽ വച്ചത്. അങ്ങനെയാണ് കേരളത്തിന് ഇത് നഷ്ടപ്പെട്ടത്'- ചെന്നിത്തല പറഞ്ഞു.\nഅദാനിയുടെ താൽപര്യം സംരക്ഷിച്ച് ജനങ്ങളെ വഞ്ചിക്കുന്ന മുഖ്യമന്ത്രിയെ വിശ്വസിക്കാൻ കൊള്ളില്ലെന്നും അദ്ദേഹം പറഞ്ഞു. എന്തുകൊണ്ട് സിയാലിനെ കൺസൾട്ടന്റാക്കിയില്ലെന്നും അദ്ദേഹം ചോദിച്ചു. പരസ്യമായി ഇരയോടൊപ്പമാണെന്ന് പറയുകയും വേട്ടക്കാരനോടൊപ്പം നിന്ന് രഹസ്യമായി വേട്ട നടത്തുകയും ചെയ്യുകയാണ് സർക്കാരെന്നും അദ്ദേഹം ആരോപിച്ചു. ഈ സർക്കാരിനോടൊപ്പം പ്രതിപക്ഷമുണ്ടാകില്ലെന്നും രമേശ് ചെന്നിത്തല പറഞ്ഞിരുന്നു.\nഗൗതം അദാനിയുടെ മകന്റ് ഭാര്യാ പിതാവാണ് സിറിൾ ഷെറോഫ്. തിരുവനന്തപുരം വിമാനത്താവള നടത്തിപ്പ് ഗൗതം അദാനിക്ക് കിട്ടുമ്പോൾ വിമാനത്താവളത്തിനായുള്ള ലേലം വിളിക്കായി കേരളം ചെലവഴിച്ച രണ്ടുകോടി മുപ്പത്താറുലക്ഷത്തി മുപ്പത്തിരണ്ടായിരം രൂപയിൽ 55 ലക്ഷം രൂപയും കിട്ടിയത് സിറിൾ ഷെറോഫിനായിരുന്നു. അതായത് വിമാനത്താവളത്തിനൊപ്പം കേരളത്തിലെ ഖജനാവിൽ നിന്ന് രണ്ട് കോടിയിൽ അധികവും അദാനിയുടെ കുടുംബത്തിലേക്ക് തന്നെ എത്തി. തിരുവനന്തപുരം വിമാനത്താവളം ലേലത്തിൽ പിടിക്കാനുള്ള കൺസൾട്ടൻസി നൽകിയത് അദാനിയുടെ ബന്ധുവിനെയാണ്. അങ്ങനെ കേരളം പുതിയ മാതൃകയും സൃഷ്ടിച്ചു. ലേലം കേരളത്തിന് കൈവിട്ടു പോകാൻ കാരണം ക്വാട്ട് ചെയ്ത തുക പുറത്തായതെന്ന ആരോപണത്തിന് ശക്തിപകരുന്നതാണ് ഇപ്പോൾ പുറത്തു വരുന്ന വിവരങ്ങളും.\nവിമാനത്താവള ലേലത്തിൽ അദാനി പങ്കെടുക്കുമെന്ന് എല്ലാവർക്കും അറിയാവുന്നതായിരുന്നു. വിഴിഞ്ഞം തുറമുഖത്തിന് പണം മുടക്കിയ അദാനി ഇക്കാര്യം നേരത്തെ സൂചനയും നൽകി. എന്നിട്ടും അദാനിയുടെ ബന്ധുവിനെ തന്നെ കൺസൾട്ടൻസി ഏൽപ്പിക്കുകയാണ് പിണറായി സർക്കാർ ചെയ്തത്. ഇതോടെ പണം മുഴുവൻ ആ കുടുംബത്തിലുമെത്തി. ഗൗതം അദാനിയുടെ മകൻ കരൺ അദാനിയുടെ ഭാര്യാ പിതാവാണ് സിറിൽ ഷെറോഫ്. സിറിളിന്റെ ഉടമസ്ഥതയിലുള്ളതാണ് സിറിൾ അമർചന്ദ് മംഗൽദാസ് ഗ്രൂപ്പ്. അങ്ങനെ അദാനി കുടുംബത്തിന്റെ അടുത്ത ബന്ധുവിനെ വിമാനത്താവള കൺസൾട്ടൻസി ഏൽപ്പിച്ച് ഇടതു സർക്കാർ പുതിയ മാതൃക സൃഷ്ടിക്കുകയായിരുന്നു. ഇതാണ് വിമാനത്താവള ബിഡ് കേരളത്തിന് നഷ്ടമാകാൻ കാരണമെന്ന വാദവും സജീവമായിട്ടുണ്ട്.\nവിമാനത്താവളത്തിന്റെ പ്രോജക്ട് തയ്യാറാക്കിയത് കെപിഎംജിയായിരുന്നു. കെപിഎംജിക്ക് ഏതാണ്ട് 1.58 കോടി രൂപ കേരളം നൽകി. ബിഡിങ്ങിന് ചുമതലപ്പെടുത്തിയത് സിറിൾ അമർചന്ദ് മംഗൽദാസിനെ. അവർക്ക് ഫീസായി 44.39 ലക്ഷവും കൊടുത്തു. അതായത് ബിഡിലെ വിവരങ്ങൾ എല്ലാം അവർക്ക് അറിയാമായിരുന്നുവെന്നാണ് വിലയിരുത്തൽ. വലിയ അട്ടിമറിയിലൂടെയാണ് കേരളത്തിന് തിരുവനന്തപുരം വിമാനത്താവളം നഷ്ടമായതെന്ന ചർച്ചയാണ് ഇതോടെ ഉയരുന്നത്. സിറിൾ ഗ്രൂപ്പാണ് കാര്യങ്ങൾ ചെയ്തതെന്ന് സർക്കാർ നൽകിയ വിവരാവാകശ മറുപടിയിലും വ്യക്തമാണ്. മുംബൈ കേന്ദ്രീകരിച്ച് പ്രവർത്തിക്കുന്ന നിയമ സ്ഥാപനാണ് സിറിൾ അമർചന്ദ് മംഗൽദാസ് ഗ്രൂപ്പ്. 2013ലാണ് സിറിന്റെ മകൾ പരിധിയെ കരൺ അദാനി ജീവിത സഖിയാക്കിയത്.\nഫിനാൻഷ്യൽ ബിഡിൽ അദാനി ഗ്രൂപ്പ് മറ്റുള്ളവരെക്കാൾ ഉയർന്ന തുക ക്വാട്ട് ചെയ്തു. തിരുവനന്തപുരം വിമാനത്താവളത്തിന് വേണ്ടി ക്ലോസ്ഡ് ടെണ്ടറിൽ 168 കോടി അദാനി ക്വാട്ട് ചെയ്തപ്പോൾ കേരള സർക്കാരിന്റെ കെഎസ്‌ഐഡിസിക്ക് വേണ്ടി ടിയാൽ 135 കോടി ക്വാട്ട് ചെയ്തു. മൂന്നാം സ്ഥാനത്ത് ഉള്ള ജി.എം.ആർ ഗ്രൂപ്പ് 63 കോടി ക്വാട്ട് ചെയ്തു. കേരളത്തിലെ നെടുമ്പാശ്ശേരിയും കണ്ണൂരും സർക്കാർ നിയന്ത്രണത്തിലുള്ള കമ്പനികളാണ് നടത്തുന്നത്. ഇതു പോലെ തിരുവനന്തപുരം വിമാനത്താവളത്തിന്റെ നിയന്ത്രണവും സർക്കാരിൽ നിക്ഷിപ്തമാക്കാനായിരുന്നു ബിഡിൽ കേരളെ പങ്കെടുത്തത്. സംസ്ഥാന സർക്കാരിന്റെ പൊതുമേഖല സ്ഥാപനമായ കെ.എസ്‌ഐ.ഡി.സിയാണ് ലേലത്തിൽ രണ്ടാമതെത്തിയത്. ജി.എം.ആർ. ഗ്രൂപ്പ് മൂന്നാമതും എത്തി.\nയഥാക്രമം 168 രൂപ, 135 രൂപ, 63 രൂപ എന്നിങ്ങനെയാണ് മൂന്ന് കമ്പനികളും ഒരു യാത്രക്കാരന് വേണ്ടി ചിലവഴിക്കുന്ന തുകയായി ലേലത്തിൽ രേഖപ്പെടുത്തിയത്. ഏറ്റവും ഉയർന്ന തുക രേഖപ്പെടുത്തിയതിനാൽ സ്വാഭാവികമായും അദാനി ഗ്രൂപ്പ് ഒന്നാമതെത്തുകയായിരുന്നു. വിമാനത്താവള നടത്തിപ്പിൽ മുൻ പരിചയം ഉള്ള കമ്പനികൾ മാത്രമേ ടെക്ക്‌നിക്കൽ ബിഡിൽ പങ്കെടുപ്പിക്കാവു എന്ന വ്യവസ്ഥ കേന്ദ്ര സർക്കാർ ഒഴിവാക്കിയതാണ് അദാനിക്ക് ഗുണകരമായത്. ആദാനിക്ക് വേണ്ടിയുള്ള ഇടപെടലാണ് ഇതെന്ന ആക്ഷേപം സജീവാണ്. കേരള സർക്കാരിന്റെ നിർദ്ദേശ പ്രകാരം പൊതുമേഖളാ കമ്പനിയായ ടിയാലിന് റൈറ്റ് ഓഫ് ഫസ്റ്റ് റെഫ്യൂസൽ വ്യവസ്ഥ പത്ത് ശതമാനം ആയി നിജപെടുത്തിയിരുന്നു. എന്നിട്ടും കരാർ കിട്ടിയില്ല. ഇതിന് കാരണം പത്ത് ശതമാനത്തിന് മുകളിലുള്ള തുക അദാനി രേഖപ്പെടുത്തിയാതിരുന്നു.\nകരിപ്പൂർ വിമാനത്താവളം നിശ്ചലമാക്കാൻ ശ്രമങ്ങൾ സജീവമെന്ന് ആരോപണം\nഅദാനിയെ എതിർക്കുന്നതിന് പിന്നിൽ എന്ത്?\nതിരുവനന്തപുരം വിമാനത്താവളം 50 വർഷത്തേക്ക് ലീസിന് നൽകും


മുഖ്യമന്ത്രിയുടെ ഉത്തരവ് കാറ്റില് പറത്തി; പൊലീസ് സേനയില് ക്യാമ്പ് ഫോളോവര്‍മാരെ കൊണ്ടുള്ള 'അടിമപ്പണി'ക്ക് പുതിയ സര്‍ക്കുലര് | DoolNews\nമുഖ്യമന്ത്രിയുടെ ഉത്തരവ് കാറ്റില് പറത്തി; പൊലീസ് സേനയില് ക്യാമ്പ് ഫോളോവര്‍മാരെ കൊണ്ടുള്ള 'അടിമപ്പണി'ക്ക് പുതിയ സര്‍ക്കുലര്\nതിരുവനന്തപുരം: സംസ്ഥാന പൊലീസ് സേനയില് ക്യാമ്പ് ഫോളോവര്‍മാരെ കൊണ്ട് അടിമപ്പണി ചെയ്യിക്കരുതെന്ന മുഖ്യമന്ത്രിയുടെ നിര്‍ദേശത്തെയും അഡ്മിനിട്രേറ്റിവ് ട്രൈബ്യൂണലിന്റെ ഉത്തരവുകളെയും വകവെയ്ക്കാതെ സംസ്ഥാന പൊലീസ് മേധാവിയുടെ സര്‍ക്കുലര്.\nതസ്തികയില് നിഷ്‌കര്‍ഷിച്ച ജോലിക്ക് പുറമെ സാഹചര്യമനുസരിച്ച് മറ്റ് ജോലികൂടി ചെയ്യണമെന്നും യൂനിറ്റ് മേധാവികളും മേലുദ്യോഗസ്ഥരും ഇക്കാര്യം ഉറപ്പുവരുത്തണമെന്നുമാണ് ഡി.ജി.പി ലോക്‌നാഥ് ബെഹ്‌റയുടെ ഉത്തരവില് പറയുന്നത്.\nകുക്ക്, ബാര്‍ബര്, ഡോബി, സ്വീപ്പര്, വാട്ടര് കാരിയര് തസ്തികളിലായാണ് കേരള പൊലീസില് ക്യാമ്പ് ഫോളോവര്‍മാരെ നിയമിക്കുന്നത്. സംസ്ഥാനത്തൊട്ടാകെ 1239 പേരാണ് ഉള്ളത്. നിയമിക്കപ്പെടുന്ന തസ്തികകളിലെ ജോലികളല്ലാതെ മറ്റ് ജോലികള് ഇവരെക്കൊണ്ട് ചെയ്യിക്കരുതെന്നാണ് സര്‍ക്കാര് ഉത്തരവ്. പൊലീസുകാരുടെ യൂണിഫോം തേച്ചുനല്‍കുന്നതാണ് ധോബി വിഭാഗത്തിന്റെ ജോലി. ഇതിന്റെ അടിസ്ഥാനത്തില് ഇവരെ ‘അയണര്’ ആക്കികൊണ്ടുള്ള സര്‍ക്കാര് ഉത്തരവുമുണ്ട്. ഇതെല്ലാം മറികടന്നാണ് ചില ഉന്നതരുടെ ഒത്താശയോടെ അയണര് ജോലിചെയ്യുന്നവര് ഇനിമുതല് പൊലീസുകാരുടെ യൂനിഫോമും അലക്കണമെന്ന സ്ഥിതി വരുന്നത്.\nപുതിയ ഉത്തരവ് പ്രകാരം പൊലീസുകാരുടെ വസ്ത്രം അലക്കുന്നതടക്കുന്നതും പാചകം ചെയ്യുന്നതുമടക്കം ക്യാമ്പ് ഫോളോവര്‍മാരുടെ ജോലിയാകും. സര്‍ക്കുലറിനെതിരെ കേരള പൊലീസ് ക്യാമ്പ് ഫോളോവേഴ്‌സ് അസോസിയേഷന് മുഖ്യമന്ത്രിക്ക് പരാതി നല്‍കി. ഉന്നത ഉദ്യോഗസ്ഥരുടെ വീടുകളിലേക്ക് ക്യാമ്പ് ഫോളോവര്‍മാരെ നിയോഗിക്കാനുള്ള നീക്കമാണ് ഉത്തരവെന്നും അഡ്മിനിസ്ട്രേറ്റിവ് ട്രൈബ്യൂണല് വിധിക്കും സര്‍വിസ് ചട്ടങ്ങള്‍ക്കും വിരുദ്ധമായ സര്‍ക്കുലര് പിന്‍വലിക്കണമെന്നും പ്രസിഡന്റ് എന്.ജെ. പ്രകാശ് ലാലും ജനറല് സെക്രട്ടറി എം.കെ. രാധാകൃഷ്ണനും നല്‍കിയ പരാതിയില് വ്യക്തമാക്കുന്നു.\nഒരു വിഭാഗത്തെ അടിമകളും യന്ത്രങ്ങളുമായി കരുതുന്ന രീതിക്ക് മാറ്റംവരണമെന്നും അസോസിയേഷന് ആവശ്യപ്പെടുന്നു.\nഉന്നത ഉദ്യോഗസ്ഥരുടെ വസതികളില് വീട്ടുപണിക്കായി ക്യാമ്പ് ഫോളോവര്‍മാരെ നിയോഗിക്കില്ലെന്ന് 2018 മാര്ച്ച് 21 ന് മുഖ്യമന്ത്രി പ്രതിപക്ഷത്തിന്റെ ചോദ്യത്തിന് ഉത്തരമായി അറിയിച്ചിരുന്നു. എന്നാല് മുഖ്യമന്ത്രിയുടെ നിര്‍ദേശത്തെ കാറ്റില് പറത്തിയാണ് പൊലീസ് മേധാവി ഇത്തരമൊരു ഉത്തരവ് പുറപ്പെടുവിച്ചത്.\nകൃത്യനിര്‍വഹണത്തിന് നിയോഗിക്കപ്പെടുന്ന പൊലീസ് സേനാംഗങ്ങളോടൊപ്പം ക്യാമ്പിന് പുറത്ത് മറ്റ് സ്ഥലങ്ങളിലേക്ക് പോകണമെന്നും അവരുടെ കൃത്യനിര്‍വഹണത്തിന് ഉതകുന്ന തരത്തിലുള്ള സേവിക്കണമെന്നും പറയുന്ന ഉത്തരവ് ഉന്നത ഉദ്യോഗസ്ഥരുടെ വീട്ടുജോലിക്ക് ക്യാമ്പ് ഫോളോവര്‍മാരെ ഉപയോഗിക്കുന്നതിന് സാധുകരണമാവുകയാണ്.\nഅതേസമയം ക്യാമ്പ് ഓഫിസ് എന്നപേരില് ഉന്നത പൊലീസ് ഉദ്യോഗസ്ഥരുടെ വീടുകളില് ഇവരെ നിയോഗിക്കാനുള്ള നീക്കമാണ് ഇതെന്നാണ് ക്യാമ്പ് ഫോളോവര്‍മാരുടെയും പ്രതിപക്ഷത്തിന്റെയും ആരോപണം.\nസ്വീപ്പര് തസ്തികയിലുള്ളവര്‍ക്ക് കെട്ടിടത്തിന്റെ മാത്രമല്ല പരിസരപ്രദേശങ്ങളുടെയും ശുചീകരണ ചുമതലയും നിര്‍ദേശിച്ചിട്ടുണ്ട്. ഓഫിസ് വളപ്പിലെ നിര്‍മാണ ജോലികള്‍ക്ക് ക്യാമ്പ് ഫോളോവര്‍മാരെ ഉപയോഗിച്ചത് മുമ്പ് വിവാദമായിരുന്നു. ഇത് മറികടക്കാനാണ് നീക്കം. ഓഫിസ് വളപ്പില് തൈകള് നടലും സംരക്ഷണവും സ്വീപ്പര്‍മാരുടെ ചുമതലയാണെന്ന് ഉത്തരവിലുണ്ട്.\nകോടതിയില് പറഞ്ഞത് മറന്നു, മുഖ്യമന്ത്രിയുടെത് പാഴ്‌വാക്കായി\n2018 ജൂണ് 22 നാണ് ക്യാമ്പ് ഫോളോവേഴ്സിന്റെ നിയമനം പി.എസ്.സി വഴിയാക്കുമെന്ന പ്രഖ്യാപനം മുഖ്യമന്ത്രി നടത്തുന്നത്. ഇതിനായുള്ള കരട് ചട്ടം ഒരുമാസത്തിനുള്ളില് തയാറാക്കുമെന്നും അറിയിച്ചിരിന്നു.\nകൂടാതെ പൊലീസിലെ ക്യാമ്പ് ഫോളോവേഴ്‌സിന്റെ നിയമനം പി.എസ്.സിക്ക് വിടാന് തീരുമാനിച്ചതായി സര്‍ക്കാര് ഹൈകോടതിയിലും അറിയിച്ചിരുന്നു. ക്യാമ്പ് ഫോളോവേഴ്‌സ് നേരിടുന്ന ചൂഷണവും ഔദ്യോഗിക വാഹനങ്ങളുടെ ദുരുപയോഗവും സംബന്ധിച്ച് ജില്ല ജഡ്ജിയുടെ അന്വേഷണമടക്കം ആവശ്യപ്പെട്ട് പൊതുപ്രവര്‍ത്തകന് പി.ഡി. ജോസഫ് നല്‍കിയ ഹരജിയിലായിരുന്നു സര്‍ക്കാര് വിശദീകരണം നല്‍കിയത്.\nജില്ല, ബറ്റാലിയന്, റേഞ്ച് പൊലീസ് ക്യാമ്പുകള്‍ക്ക് പുറമെ മുതിര്‍ന്ന ഉദ്യോഗസ്ഥരുടെ ക്യാമ്പ് ഓഫിസുകളിലും കുക്ക്, ദോബി, സ്വീപ്പര്, സാനിട്ടറി വര്‍ക്കര്, വാട്ടര് കാരിയര്‍മാര് തുടങ്ങിയ വിവിധ തസ്തികകളില് ക്യാമ്പ് ഫോളോവേഴ്‌സിനെ നിയമിക്കാറുണ്ട്. സംസ്ഥാനത്ത് ഇങ്ങനെ 1231 പേര് ജോലി ചെയ്യുന്നു. ഇതില് 29 പേര് മാത്രമാണ് ഉദ്യോഗസ്ഥരുടെ ക്യാമ്പ് ഓഫിസിലുള്ളത്.\n2011ലാണ് ക്യാമ്പ് ഫോളോവര് നിയമനം പി.എസ്.സിക്ക് വിട്ടത്. എന്നാല് തുടര്‍ന്നുവന്ന യു.ഡി.എഫ് സര്‍ക്കാര് പ്രത്യേകചട്ടം തയാറാക്കുന്നതില്‍നിന്ന് പിന്നാക്കംപോയതോടെ വിജ്ഞാപനം പ്രസിദ്ധീകരിക്കാന് പി.എസ്.സിക്കായില്ല.


മോൻസ് ജോസെഫിന്റെ വീടിനു ശക്തമായ പോലീസ് കാവൽ. സ്വന്തം പാർട്ടി ക്കാരെ ഭയന്ന് ന്യൂസ്‌ലാന്റിൽ പോയ മോന്സിനെ കാത്തിരിക്കുന്നത് ശക്തമായ പ്രതിഷേധം ആണെന്ന് ഇന്റലിജിൻസ് റിപ്പോർട്ട് അനുസരിച്ചത്രേ പോലീസ് സംരക്ഷണം. എയർപോർട്ടിൽ കരിങ്കൊടി കാണിക്കുവാനും ഒരു വിഭാഗം പ്രവർത്തകർ. - www.keralanewz.com-Malayalam News Portal\nമോൻസ് ജോസെഫിന്റെ വീടിനു ശക്തമായ പോലീസ് കാവൽ. സ്വന്തം പാർട്ടി ക്കാരെ ഭയന്ന് ന്യൂസ്‌ലാന്റിൽ പോയ മോന്സിനെ കാത്തിരിക്കുന്നത് ശക്തമായ പ്രതിഷേധം ആണെന്ന് ഇന്റലിജിൻസ് റിപ്പോർട്ട് അനുസരിച്ചത്രേ പോലീസ് സംരക്ഷണം. എയർപോർട്ടിൽ കരിങ്കൊടി കാണിക്കുവാനും ഒരു വിഭാഗം പ്രവർത്തകർ.\nJune 2, 2019 Editor\tkerala congress m, monse joseph\nകോട്ടയം : കേരള കോൺഗ്രസിൽ ഭിന്നത രൂക്ഷമായപ്പോൾ ആണ്, കേരളാ കോൺഗ്രസ് കാർ മോൻസ് ജോസഫിനെതിരെ കടുത്തുരുത്തിയിൽ പ്രമേയം പാസാക്കിയത്. കെ ടി യു സി എം പ്രസിഡന്റ് ഉം മോന്സിന്റെ എക്കാലത്തെയും ശത്രുവായ ജോസ് പുത്തന്കാലയും സണ്ണി തെക്കേടവും ആണ് അതിനു നേതൃത്വം നല്കിയതു. എന്നാൽ അന്ന് വൈകുന്നേരം പാർട്ടി വേദിയിൽ കരിങ്കൊടി വീശും എന്നറിഞ്ഞ മോൻസ്, ന്യൂസിലാന്റിൽ ഉളള തന്റെ സഹോദരന്റെ അടുത്തേക്ക് ഉച്ചക്ക് തന്നെ ഫ്ലൈറ്റ് പിടിച്ചിരുന്നു. അതിനു വേണ്ട സഹായം നൽകിയത് പല തട്ടിപ്പ് കേസിലും ഉൾപ്പെട്ട ഒരു വ്യക്തിയും ആയിരുന്നു. എന്നാൽ മോന്സിന്റെ അഭാവത്തിൽ പിജെ ജോസഫ് തന്റെ മരുമകനെ വെച്ച് കടുത്തുരുത്തിയിൽ ജോസ് കെ മാണിയുടെ കോലം കത്തിക്കുകയും, നാടെങ്ങും കേട്ടാൽ അറക്കുന്ന അസഭ്യ വർഷവും നടത്തിയിരുന്നു.\nവൈക്കം നിയോജകമണ്ഡലം പ്രസിഡന്റ് ആയ പോള്സണ് കൂടാതെ തൊടുപുഴയിൽ നിന്നും ഒരു ക്വാളിസ് നിറയെ ആളുകളെ പിജെ ജോസഫ് അയച്ചിരുന്നു. നിലവിൽ കെ എസ് യു വിൽ പ്രവർത്തിക്കുന്ന ജിൻസ് തത്തംകുളം, യൂത്ത് ഫ്രണ്ട് എം വൈസ് പ്രസിഡന്റ് ജോയ് സി കാപ്പൻ ഇവർ മോൻസിന് വേണ്ടി ഗുണ്ടകളെ ഇറക്കി കൊടുത്തിരുന്നു. ഇവരാണ് ജോസ് കെ മാണിയെ തെറി അഭിഷേകം നടത്തി പാർട്ടി കൊടി സഹിതം കത്തിച്ചത്. കേരള കോൺഗ്രസ് സ്റ്റേറ്റ് സ്റ്റിയറിംഗ് മെമ്പർ മാഞ്ഞൂർ മോഹൻ കുമാർ ആണ് കലാപ ജാഥ അഴിച്ചു വിട്ടത്. ഇതാണ് പാർട്ടി പ്രവർത്തകരെ ചൊടിപ്പിച്ചത്.\nഇതറിഞ്ഞ പാർട്ടി പ്രവർത്തകർ മോൻസ് ജോസഫിനെ തടയുകയും കരിങ്കൊടി കാണിക്കുകയും ചെയ്യുമെന്നാണ് ഞങ്ങൾക്ക് ലഭിക്കുന്ന വിവരം. കൊച്ചി എയർപോർട്ടിൽ വരുമ്പോൾ തന്നെ എറണാകുളത്തു കരിങ്കൊടി കാണിക്കുമെന്നാണ് ഞങ്ങൾക്ക് ലഭിക്കുന്ന വിവരം. എന്തായാലും അദേഹത്തിന്റെ വീടിന് ശക്തമായ കാവൽ ആണ് പിണറായി ചെയ്തു കൊടുത്തിരിക്കുന്നത്.\n← ആന്റണി രാജു പി ജെ ജോസെഫിന്റെ വാദങ്ങൾ ചീട്ടുകൊട്ടാരം പോലെ തകർത്തെറിഞ്ഞപ്പോൾ\nജയകൃഷ്ണൻ പുതിയടത്തിനെ പുറത്താക്കിയ നടപടി അംഗീകരിക്കാൻ കഴിയാത്തത് : കോട്ടയം ജില്ലാ ഓഫീസ് ചാർജ് ജനറൽ സെക്രട്ടറി ജോസഫ് ചാമക്കാല →\nകോട്ടയം ജില്ലാ പഞ്ചായത്ത് സെബാസ്റ്യൻ കുളത്തുങ്കലിനെ പ്രസിഡൻറ് ആക്കണമെന്നാവശ്യപ്പെട്ട് മാണി വിഭാഗം കത്തുനൽകി\nJuly 1, 2019 Editor Comments Off on കോട്ടയം ജില്ലാ പഞ്ചായത്ത് സെബാസ്റ്യൻ കുളത്തുങ്കലിനെ പ്രസിഡൻറ് ആക്കണമെന്നാവശ്യപ്പെട്ട് മാണി വിഭാഗം കത്തുനൽകി\nടി എൽ സാബുവിന്റെ നഗരസഭാദ്ധ്യക്ഷ പദവി കേരള കോൺഗ്രസ് എംനേടിയെടുത്തത് വഴി കോൺഗ്രസിന് നല്കിയത് റിബലിട്ട് തങ്ങളെ പിന്നിൽ നിന്നും കുത്തി പരാജയം നല്കിയ ചതിക്കുള്ള മധുരപ്രതികാരം.ചുക്കാൻ പിടിച്ചത് കെ ജെയും.\nJanuary 23, 2019 Editor Comments Off on കേരളാ കോണ്‍ഗ്രസ്സ് (എം) ന്റെ കേരളയാത്രയ്ക്ക് ജനുവരി 24 ന് തുടക്കമാകുന്നു


ശബരിമല തീപിടിത്തം: മരത്തില് താമസിച്ചിരുന്ന കോടാലി സ്വാമിയുടെ പങ്കെന്ത്? 68 വര്‍ഷത്തിന് ശേഷം അന്വേഷണ വിവരങ്ങൾ വെളിച്ചം കാണുന്നു – Daily Indian Herald\nശബരിമല തീപിടിത്തം: മരത്തില് താമസിച്ചിരുന്ന കോടാലി സ്വാമിയുടെ പങ്കെന്ത്? 68 വര്‍ഷത്തിന് ശേഷം അന്വേഷണ വിവരങ്ങൾ വെളിച്ചം കാണുന്നു\nശബരിമല സ്ത്രീ പ്രവേശന വിധി നാനാവിധമായ ചര്‍ച്ചകളാണ് സമൂഹത്തില് ഉയര്‍ത്തുന്നത്. ശബരിമലയിലെ ആചാരങ്ങളെക്കുറിച്ചും അയ്യപ്പനാണോ ശാസ്താവാണോ ശബരിമലയിലെ പ്രതിഷ്ഠ എന്നു തുടങ്ങി അനേകം വ്യത്യസ്ത ചര്‍ച്ചകള് അന്തരീക്ഷത്തിലുണ്ട്. ആദിവാസികളുടെ ആരാധനാ മൂര്‍ത്തിയാണെന്നും ബൗദ്ധ പാരമ്പര്യമുള്ള സ്ഥലമാണെന്നും ഒക്കെ ചരിത്രപരമായി ചര്‍ച്ച ചെയ്യുന്നവരുണ്ട്. ഇതില് ചില ചര്‍ച്ചകള് വിഭാഗീയത സൃഷ്ടിക്കാനുള്ള ഉപകരണമാക്കുന്നവരും ഉണ്ട്.\nജനങ്ങളെ തമ്മിലടിപ്പിച്ച് ചോര ഇറ്റിക്കണമെന്ന് ആഗ്രഹിക്കുന്നവരും ശബരിമല പ്രശ്‌നത്തില് ഇടപെടുന്നുണ്ട്. ഇത്തരക്കാരുടെ പ്രധാന ചര്‍ച്ചാ വിഷയം ശബരിമല തീവച്ചുതുമായി ബന്ധപ്പെട്ടതാണ്. ശബരിമലയിലെ തീവയ്പ്പ് നടന്നത് 1950ല് ആണ്. ആരോ മനപൂര്‍വ്വം കത്തിച്ചതാണെന്ന തെളിവുകള് സ്ഥലത്ത് ഉണ്ടായിരുന്നു. എന്നാല് അന്വേഷണം നടത്തിയ സര്‍ക്കാര് റിപ്പോര്‍ട്ട് വെളിച്ചം കാണിച്ചില്ല. ഇതെല്ലാം ഒരു പ്രത്യേക പാര്‍ട്ടിക്കാരും വിഭാഗക്കാരും ചെയ്തതാണെന്നാണ് ഇപ്പോഴത്തെ പ്രചരണം ഇത് തെറ്റാണെന്ന് മാധ്യമ പ്രവര്‍ത്തകനായ അജിംസ് എഴുതിയ ഫേസ്ബുക്ക് പോസ്റ്റില് വ്യക്തമാക്കുന്നു\nശബരിമല പോലെ ജനകീയമായ ഒരു ആരാധനാലയം വേറെയുണ്ടാവില്ല. മനുഷ്യര്‍ക്കെല്ലാം വേണ്ടി തുറന്നു കിടക്കുന്ന ഈ ആരാധനാലയം കേരളത്തിലെ കെട്ടുറപ്പുള്ള സാമൂഹിക ബന്ധങ്ങള്‍ക്ക് വലിയ സംഭാവന നല്‍കുന്നുണ്ടെന്നതില് തര്‍ക്കവുമുണ്ടാവില്ല.\n1950ല് കേരള സംസ്ഥാന രൂപീകരണത്തിന് മുമ്പ് ശബരിമല ക്ഷേത്രം ആരോ തീയിട്ട് നശിപ്പിച്ചു. അന്ന് ശബരിമലയില് സ്ഥിരമായി ആരും തങ്ങാത്തതിനാല് ദിവസങ്ങള്‍ക്ക് ശേഷമാണ് ക്ഷേത്രത്തിന് തീവെച്ച വിവരം ആളുകളറിയുന്നത്. തീപടര്‍ന്നതല്ല, ആരോ തീവെച്ചതാണെന്ന് സാഹചര്യത്തെളിവുകളില് നിന്ന് വ്യക്തവുമാണ്. കോടാലി കൊണ്ട് ശ്രീകോവില് വെട്ടിത്തുറന്ന് വിഗ്രഹം വരെ നശിപ്പിച്ചിരുന്നു. ശബരിമല പോലെ ഒരു ക്ഷേത്രത്തിന് തീവെച്ച സംഭവത്തില് അന്ന് തിരു-കൊച്ചി ഭരിച്ചിരുന്ന പറവൂര് ടികെ നാരായണ പിള്ള സര്‍ക്കാര് അന്വേഷണം നടത്തിയെങ്കിലും തുമ്പൊന്നും കിട്ടിയില്ല. 1951ല് തന്നെ പുനഃപ്രതിഷ്ഠയും നടത്തി പുതുക്കിപ്പണിതു.\nആരാണ് ഇത് ചെയ്തത് എന്നത് സംബന്ധിച്ച് രണ്ട് രേഖകളാണ് ഇന്ന് നമുക്ക് മുമ്പിലുള്ളത്. ഒന്ന് അന്ന് സ്പെഷ്യല് ബ്രാഞ്ച് ഡിഐജി കെ കേശവമേനോന്‍റെ റിപ്പോര്‍ട്ടാണ്. ഇത് നിയമസഭയുടെ മേശപ്പുറത്ത് വെച്ചതിനാല് സഭാ ആര്‍ക്കൈവ്സില് ലഭ്യമാണ്. ഇഎംഎസ് സര്‍ക്കാര് അന്വേഷണം അട്ടിമറിച്ചുവെന്നും റിപ്പോര്‍ട്ട് പൂഴ്ത്തിയെന്നുമൊക്കെ പ്രചാരണം ഇപ്പോള് വ്യാപകമാണ്.\nവസ്തുത എന്താണെന്ന് പരിശോധിക്കാം:\n“കേസന്വേഷണത്തില് മതപരമായ ഉദ്ദേശമാണ് ഈ കുറ്റത്തിന് പ്രേരണ നല്‍കിയതെന്നും കുറ്റകൃത്യത്തിന് ഉത്തരവാദികള് കൃസ്ത്യാനികളാണെന്നും കാണപ്പെടുന്നതിനാല് കുറ്റക്കാരെ കണ്ടുപിടിക്കാന് തക്ക എന്തെങ്കിലും സൂചനയോ തെളിവോ കിട്ടുക അസാധ്യമാണ്. എന്തെന്നാല് അടിവാരത്തില് നിന്ന് മലയിലേക്കുള്ള മാര്‍ഗങ്ങളിലെല്ലാം മുഖ്യമായും കൃസ്ത്യാനികളാണ് പാര്‍ക്കുന്നത്. ചുറ്റുമുള്ള എസ്റ്റേറ്റുകളുടെ ഉടമസ്ഥരും കൃസ്ത്യാനികള് തന്നെയാണ്. ”\nഇതാണ് റിപ്പോര്‍ട്ടിലെ പ്രധാനപ്പെട്ട കണ്ടെത്തല്. ഇതിനുപോല്‍ബലകമായി ചില കാര്യങ്ങള് കൂടി റിപ്പോര്‍ട്ട് ചൂണ്ടിക്കാട്ടുന്നു. 1950 മെയ് പന്ത്രണ്ടിന് നടന്ന ഹിന്ദു മഹാമണ്ഡലം (നായരീഴവ ഐക്യം ലക്ഷ്യം വെച്ച് കൊല്ലത്ത് ചേര്‍ന്നത്) അവസാനിച്ച് ഏതാനും ദിവസങ്ങള്‍ക്കകമാണ് തീപിടുത്തമുണ്ടായത്. ക്രൈസ്തവ മതപരിവര്‍ത്തനത്തിനെതിരെ ആ സമ്മേളനത്തിലുയര്‍ന്ന് തീവ്രമായ പ്രസംഗങ്ങളില് പ്രകോപിതനായ ആരെങ്കിലുമാകും തീവെച്ചത് എന്നാണ് റിപ്പോര്‍ട്ട് ചൂണ്ടിക്കാട്ടുന്നത്. കുറ്റം ക്രൈസ്തവര്‍ക്ക് മേല് ചാര്‍ത്താന് ഹിന്ദുമണ്ഡലക്കാര് ആരെങ്കിലും ചെയ്തതാണോയെന്ന കാര്യം റിപ്പോര്‍ട്ട് ചര്‍ച്ച ചെയ്യുന്നുണ്ടെങ്കിലും ആ സാധ്യത തള്ളിക്കളയുകയും ചെയ്യുന്നു.\nഈ വിഷയത്തിലെ തികച്ചും വ്യത്യസ്തമായ മറ്റൊരു വിശദീകരണം മിന്നല് പരമേശ്വരന് നായര് എന്ന സബ് ഇന്‍സ്പെക്ടറുടേതാണ്. തിരു-കൊച്ചിയില് പേര് കേട്ട സത്യസന്ധനും ധീരനുമായ പൊലീസുദ്യോഗസ്ഥനായിരുന്നു മിന്നല് പരമേശ്വരന് നായര്. 2013ലാണ് അദ്ദേഹം മരിച്ചത്. അദ്ദേഹത്തിന്‍റെ മിന്നല് കഥകള് എന്ന ആത്മകഥ ഡിസി ബുക്സ് പ്രസിദ്ധീകരിച്ചിട്ടുണ്ട്. അദ്ദേഹത്തിന്‍റെ വിശദീകരണപ്രകാരം, ശബരിമലക്ക് തീവെച്ച സംഭവം നടന്നയുടന് തന്നെ, സര്‍ക്കാര് അന്വേഷണം പ്രഖ്യാപിക്കുന്നതിന് മുമ്പ് അന്നത്തെ പോലീസ് മേധാവി എന് ചന്ദ്രശേഖരന് നായര് കേസ് രഹസ്യമായി അന്വേഷിക്കാന് ചുമതലപ്പെടുത്തിയ സംഘത്തില് മിന്നലുമുണ്ടായിരുന്നു.\nഅവരുടെ പ്രാഥമികാന്വേഷണത്തില് ശബരിമല ക്ഷേത്രത്തോട് ചേര്‍ന്ന് സ്ഥിതി ചെയ്യുന്ന ഒരു അരശുമരത്തിന്‍റെ പൊത്തില് താമസിച്ചിരുന്ന ഒരു സന്യാസിയുണ്ടായിരുന്നു. കോടാലി സ്വാമി എന്നറിയപ്പെട്ടിരുന്ന ഇയാളെ സംഭവത്തിന് ശേഷം കാണാതായെങ്കിലും സംഭവസ്ഥലത്ത് നിന്ന് ഇയാളുടെ കൈവശം സദാ ഉണ്ടാവാറുള്ള കോടാലി കണ്ടെത്തിയിരുന്നു. ഈ കോടാലി ഉപയോഗിച്ചാണ് ഇയാള് ശ്രീകോവില് വെട്ടിത്തുറന്നതെന്ന് ഇവരുടെ അന്വേഷണത്തില് വ്യക്തമായി. പൊലീസ് സംഘം ഇയാളെ പിടികൂടിയെങ്കിലും സംഭവം വൈകാരികമായതിനാല് അറസ്റ്റ് രേഖപ്പെടുത്താതെ ഇയാളെ വിദേശത്തേക്കയക്കുകയായിരുന്നു അന്നത്തെ പോലീസ് മേധാവി ചെയ്തതെന്ന് മിന്നല് പരമേശ്വരന് പിള്ള പറയുന്നു.\nഈ രണ്ട് വിശദീകരണങ്ങളിലൊന്ന് ശരിയും മറ്റൊന്ന് തെറ്റുമാവാം. രണ്ടും തെറ്റായിരിക്കാം. എന്തായാലും, ഈ കേസ് സംബന്ധിച്ച അന്വേഷണ റിപ്പോര്‍ട്ട് പൂഴ്ത്തിയത് ഇഎംഎസ് സര്‍ക്കാരാണ് എന്ന് ഇപ്പോള് വ്യാപക പ്രചാരണം നടക്കുന്നുണ്ട്. സംഭവം നടക്കുമ്പോള് കേരള സംസ്ഥാനം പോലും രൂപം കൊണ്ടിട്ടില്ല. ഇത് സംബന്ധിച്ച് സംഭവത്തെ കുറിച്ച് ഔദ്യോഗികമായി അന്വേഷിച്ച് റിപ്പോര്‍ട്ട് നല്‍കിയത് സ്പെഷ്യല് ബ്രാഞ്ചാണെന്നും മുകളില് സൂചിപ്പിച്ചു. ഈ റിപ്പോര്‍ട്ട് നിയമസഭയുടെ മേശപ്പുറത്ത് വെച്ചിട്ടുണ്ട്. ആര്‍ക്കും ലഭ്യവുമാണ്. മറ്റൊന്ന് മിന്നല് പരമേശ്വരന്‍റെ വിശദീകരണമാണ്. ഇത് രണ്ടും വായിച്ച് ഒരു നിഗമനത്തിലെത്തുകയേ നിവൃത്തിയുള്ളൂ.\nRelated Topics:sabarimala fire\nഞാനാണ് ആ നടി !..അലെൻസിയറിനെതിരെ ആരോപണം ഉന്നയിച്ചത് ഞാനാണ്..തുറന്ന് പറഞ്ഞ് നടി.. നിന്ന് കൊടുത്തിട്ടില്ല’ എന്ന ധൈര്യത്തിലാണ് എല്ലാം തുറന്നെഴുതിയത്. താൻ തെറ്റ് ചെയ്തിട്ടില്ല. ധൈര്യപൂർവം പ്രതികരിച്ചവളാണ്\nകാട്ടിലിരിക്കുന്ന അയ്യപ്പന്റെ നൈഷ്ഠിക ബ്രഹ്മചര്യം കാത്ത് സൂക്ഷിക്കലല്ല നമ്മുടെ ജോലി.രാഹുല് ഈശ്വറിനെ പോലുള്ളവരുടെ കാപട്യം തിരിച്ചറിയണം-മൃദുല ദേവി


കണ്ണാടി /സില്‍വിയ പ്ലാത്ത്\nരസം പൂശിയ ഞാന്\n... കാണുന്നത് അതേപടി ഞാന് വിഴുങ്ങും.\nഇഷ്ടതിന്റെയോ ഇഷ്ടക്കേടിന്റെയോ പക്ഷപാതമില്ലാതെ.\nഞാന് ക്രൂരയല്ല, സത്യസന്ധ മാത്രം.\nഒരു കുഞ്ഞു ദൈവത്തിന്റെ കണ്ണ്.\nമിക്കസമയവും, എതിരെയുള്ള ചുവരും നോക്കി\nപാടലവര്‍ണ്ണത്തില് പാടുകള് വീണൊരു ചുവര്.\nഏറെ നേരം ഞാനതും നോക്കി ഇരുന്നിട്ടുണ്ട്.\nഅതെന്റെ ഹൃദയത്തിന്റെ തന്നെ ഭാഗമായിക്കഴിഞ്ഞു-\nപക്ഷെ, അതിടക്കിടക്ക് മങ്ങി മറയും.\nമുഖങ്ങളും ഇരുട്ടും ഞങ്ങളെ മാറി മാറി വേര്‍പിരിക്കും\nഇപ്പോള് ഞാനൊരു തടാകമാണ്.\nഒരു സ്ത്രീ എന്റെ നേര്‍ക്ക് കുനിയുന്നു.\nഎന്റെ അന്തരാളങ്ങളില് അവളെത്തന്നെ അന്വേഷിക്കുകയാണ്, അവള് എന്താണെന്ന്.\nപിന്നെ അവള് ആ കള്ളന്മാര്‍ക്ക് നേരെ തിരിയുന്നു, മെഴുകുതിരികളും ചന്ദ്രനും.\nതിരിയുമ്പോള്,അവളുടെ പുറകു വശവും ഞാന് സത്യസന്ധമായി പ്രതിഫലിപ്പിക്കുന്നു.\nകണ്ണുനീരും അസ്വസ്ഥമായ കൈകളും കൊണ്ടെന്നെ സമ്മാനിതയാക്കുന്നു അവള്.\nഞാനവള്‍ക്ക് ഏറെ പ്രാധാന്യമുള്ള ഒന്നാണ്.\nഅവള് വരികയും പോവുകയും ചെയ്യും.\nഎല്ലാ പുലര്ച്ചയിലും എന്റെ ഇരുളകറ്റുന്നത് അവളുടെ മുഖമാണ്.\nഒരു യുവതിയായെന്നില് മുങ്ങിത്താണിട്ടുണ്ട്.\nദിനംതോറും അവളുടെ നേര്‍ക്ക് ഉയര്‍ന്നു വരുന്നത്\nഒരു വൃദ്ധസ്ത്രീയുടെ മുഖമാണ്...\nഭീതിദമായ ഒരു മീനിനെപ്പോലെ.\nLabels: gita sreejith


കാലത്തിന്റെ അടയാത്ത വാതിലുകൾ - Sayahna\nഅതൊരു നല്ല കാലമായിരുന്നു. തൊള്ളായിരത്തി അറുപതുകൾ. ആ ഇരുപത്തിനാലു വയസ്സുകാരൻ കൽക്കത്തയിൽ ജോലിയെടുക്കുകയാണ്. മനസ്സിൽ നിറയെ സംഗീതവും ഹൃദയത്തിൽ സ്‌നേഹത്തിന്റെ നീരൊഴുക്കും അനുഭവപ്പെട്ടിരുന്ന കാലം. ഹൃദയത്തിൽ പെറ്റിയുല ക്ലാർക്കിന്റെയും നാൻസി സിനാത്രയുടെയും ഈണങ്ങൾ താരാട്ടു പാടി ഉറക്കിയിരുന്ന കാലം. പിറന്ന നാട്ടിൽനിന്ന് വളരെ ചെറുപ്പത്തിൽ വേരുപിടിയ്ക്കുന്നതിനു മുമ്പ് പിഴുതെടുത്ത് വലിച്ചെറിയപ്പെട്ട ഒരു ചെറുപ്പക്കാരന് ആശ്വാസം പകർന്ന ഈരടികൾ, പാട്ടുകാർ. ഫ്രാങ്ക് സിനാത്ര, എൽവിസ് പ്രെസ്‌ലി, സൈമൺ ഏന്റ് ഗാർഫങ്കൽ, കാർപന്റേഴ്‌സ്… കോളാമ്പിയിൽ നോക്കിയിരിയ്ക്കുന്ന നായയുടെ ചിത്രമുള്ള റെക്കോഡ് പ്ലെയർ അയാൾക്ക് വ്യക്തമായി ഓർമ്മയുണ്ട്. അതായിരുന്നു അയാളുടെ ഏറ്റവും വിലപിടിച്ച സമ്പാദ്യം. അതുപോലെ ഉച്ചഭക്ഷണം ഉപേക്ഷിച്ചുണ്ടാക്കിയ പണംകൊണ്ട് വാങ്ങിയ റെക്കോഡുകളും.\nഇത് 2008 ആണ്. ശരിയ്ക്കു പറഞ്ഞാൽ ഏപ്രിൽ മാസം 30–ാം തിയ്യതി. ഐ.സി.യു.വിലെ ഒരാഴ്ചത്തെ ഏകാന്തവാസം കഴിഞ്ഞ് അയാൾ ആശുപത്രി മുറിയിലെത്തിയതാണ്. രക്തധമനികളിലെ തടസ്സം നീങ്ങാനായി കുത്തിവച്ചിരുന്ന ആന്റിത്രോമ്പോസിസിന്റെ ഫലമാണെന്നു തോന്നുന്നു അയാളുടെ തലച്ചോറിൽ അടഞ്ഞുകിടന്ന പല വാതിലുകളും തുറക്കപ്പെട്ടു. കഴിഞ്ഞുപോന്ന ജീവിതം ഒരു സ്ലോമോഷൻ സിനിമ പോലെ മുമ്പിൽ കാണുകയാണ്. പലപ്പോഴും സന്തോഷിപ്പിയ്ക്കുന്ന, പലപ്പോഴും വേദനിപ്പിയ്ക്കുന്ന രംഗങ്ങൾ നിറഞ്ഞ സിനിമ.\n‘എന്റെ ജീവിതത്തിൽ സന്തോഷിപ്പിയ്ക്കുന്ന സമയം വളരെ കുറച്ചേ ഉണ്ടായിരുന്നുള്ളു.’ അയാൾ സ്വയം പറഞ്ഞു. ‘ആ സന്തോഷം തന്നെ വേദനയുടെ മുന്നോടിയായിരുന്നു.’\n‘വേദനിയ്ക്ക്ണ്‌ണ്ടോ?’ കയ്യിന്മേലുള്ള ഐവി കാന്യുലയിൽ നിന്ന് സിറിഞ്ച് വലിച്ചെടുക്കുമ്പോൾ നഴ്‌സ് ചോദിച്ചു.\n‘ഇല്ലല്ലോ?’ അയാൾ അദ്ഭുതത്തോടെ അവളെ നോക്കി. അയാൾ വേദനയെപ്പറ്റി ഒരിയ്ക്കലും പരാതിപ്പെട്ടിരുന്നില്ല.\n‘അല്ലാ… വേദനേപ്പറ്റി എന്തോ പറഞ്ഞു.’\n‘ഓ, അതു സാരല്ല്യ മോളെ. ഞാൻ ഇഞ്ചക്ഷനെപ്പറ്റിയല്ല പറഞ്ഞത്.’\n‘ചേച്ചി എപ്പഴാ വര്വാ?’\n‘അവളോ, അവള് പോയി കുളിച്ച് ചോറും കൂട്ടാനും വെച്ച് അതുമായിട്ട് ഒരു പന്ത്രണ്ട് മണിയോടെ വരും.’\n‘പാവം ചേച്ചി. ഒറ്റയ്ക്കാണല്ലെ? വീട്ടില് വേറെ ആരുംല്ല്യേ?’\n‘ഇല്ല, മകനും ഭാര്യയും സ്‌റ്റേറ്റ്‌സിലാണ്.’\n‘ശരി, ഒറങ്ങിക്കോളു. എന്തെങ്കിലും ആവശ്യണ്ടെങ്കില് തലയ്ക്ക ൽ ഭാഗത്ത്ള്ള ബെല്ലടിച്ചാൽ മതി.’\n‘നന്ദി, നിങ്ങൾ ദയാലുക്കളാണ്.’ അയാൾ കണ്ണടച്ചുകൊണ്ട് പറഞ്ഞു.\n‘ഒരു മണിക്കൂറായി ഒറങ്ങുണു.’ നന്ദിനി പറഞ്ഞു.\n‘പന്ത്രണ്ടര. ഇന്നലെ നിങ്ങക്ക് നേർത്തെ വെശന്നൂന്ന് പറഞ്ഞില്ലെ. അപ്പൊ ഞാൻ നേരത്തെ ചോറ് കൊണ്ടന്നു. വെളമ്പട്ടെ?’\n‘ഇനി എനിയ്ക്ക് ഇവിടത്തെ കാന്റീൻ ഭക്ഷണം മതി. എന്തിനാ ഇങ്ങനെ കഷ്ടപ്പെടണത്?’\n‘വേണ്ട, ഇനി കൊറച്ച് ദിവസൂംകൂട്യല്ലെ വേണ്ടു. വയറ് കേടു വര്ത്തണ്ട. നിങ്ങടെ ബി.പി. നോർമലായാൽ ഡിസ്ചാർജ്ജ് ചെയ്യാംന്നാ ഡോക്ടറ് പറഞ്ഞത്.’\n‘കല്യാണി വരാൻ തൊടങ്ങ്യോ?’ അയാൾ ചോദിച്ചു.\n‘ഇല്യാ. അവള്‌ടെ കുട്ടിടെ അസുഖം മാറീട്ടില്യ.’\n‘ആ ജോലീം കൂടി നീ ചെയ്യേണ്ടി വരുണു അല്ലെ?’\n‘അതൊന്നും സാരല്യ. ഞാനിന്ന് പോയ ഒടനെ വീട് മുഴുവൻ അടിച്ചുവാരി തൊടച്ചു. വല്ലാതെ വൃത്തികേടായിരുന്നു. നിങ്ങള് അതിനെപ്പറ്റിയൊന്നും ആലോചിക്കണ്ട. നന്നായി വിശ്രമിയ്ക്കു. ചോറ് വെളമ്പട്ടെ. പതുക്കെ എണീറ്റാ മതീട്ടോ.’\n‘ഓ, അവള്‌ടെ അടുത്തെത്ത്യോ ഇത്ര വേഗം’ നന്ദിനി ചോദിയ്ക്കുന്നു. അയാൾ പക്ഷെ അതൊന്നും കേൾക്കാതെ ഇന്റർനെറ്റിലൂടെ അതിവേഗം പിന്നോട്ടു സഞ്ചരിയ്ക്കുകയാണ്. ഇപ്പോൾ കമ്പ്യൂട്ടറിനു മുമ്പിലിരിയ്ക്കുന്നത് ഒരു ഇരുപത്തഞ്ചുകാരനാണ്. അയാൾക്കു മുമ്പിൽ ഇന്റർനെറ്റിന്റെ കോട്ട വാതിൽ തുറന്ന് വരുന്നത് അറുപതുകളിലെ പോപ്പ് സംഗീതം, പാട്ടുകൾ, പാട്ടുകാർ. ഇതിത്ര എളുപ്പമായിരുന്നോ? താനിതുവരെ ശ്രമിച്ചിട്ടില്ലെന്നു പറഞ്ഞാൽ മതി. ആ പാട്ടുകളെല്ലാം നെറ്റിൽ തനിയ്ക്കായി കാത്തുനിൽക്കുകയായിരുന്നു. നഷ്ടപ്പെട്ടുവെന്നു കരുതിയ ഒരു കാലം, അതിന്റെ വർണ്ണപ്പൊലിമകൾ, എല്ലാംതന്നെ ഒരു കൊച്ചു ചെപ്പിൽ അടച്ചു മുദ്രവെച്ചിരിയ്ക്കയായിരുന്നു, ഭാവിയിൽ എന്നെങ്കിലുമൊരു ദിവസം തുറക്കപ്പെടാൻ, വീണ്ടും ആസ്വദിക്കപ്പെടാൻ.\nസേർച്ചെഞ്ചിനിലെ കള്ളിയിൽനിന്ന് രക്ഷപ്പെട്ട് മോണിറ്ററിലെ കറുത്ത കള്ളി സജീവമാക്കിക്കൊണ്ട് വീഡിയോവിൽ എത്താൻ പെറ്റിയുല ക്ലാർക്കിന് അധികം സമയം വേണ്ടിവന്നില്ല. പരിചയമുള്ള ആ പാട്ട്, തന്നെ തേടി വരുന്നതയാൾ കണ്ണടച്ചുകൊണ്ട് ശ്രവിച്ചു. ‘… ഞാൻ നിന്നെ സ്‌നേഹിച്ചു, ഇപ്പോൾ നഷ്ടപ്പെട്ടു. നീ വിഷമിയ്ക്കരുത്, നീയതിൽ കുറ്റക്കാരനല്ല. വിട പറയും നേരം എനിയ്‌ക്കൊരു ചുംബനം തരു, ഞാൻ കരയാതിരിയ്ക്കാൻ ശ്രമിയ്ക്കാം… മറ്റൊരു പെൺകുട്ടിയാണ് നിന്റെ ഇന്ന്, ഞാൻ ഇന്നലെയിലേയ്ക്കു തള്ളപ്പെട്ടിരിയ്ക്കുന്നു. ഒരു നിമിഷം നിൽക്കു. ഞാനൊരു വെറും സ്‌നേഹിതയെപ്പോലെ പിരിയാം, ഒരു മന്ദഹാസത്തോടെ. അതുവരെ, അവസാനമായി, നീ എന്റേതാണെന്ന് ഭാവിയ്ക്കു. എനിയ്‌ക്കൊരു…’\nഈ പാട്ട് അയാളുടെ നഷ്ടത്തിന്റെ കഥയാണ്. നാലു കൊല്ലത്തെ പ്രണയത്തിന്റെ അന്ത്യത്തിൽ, കൽക്കത്തയിൽ നിന്ന് എന്നെന്നേയ്ക്കുമായി വിട പറയുമ്പോൾ ജീന സമ്മാനിച്ചതാണ് ആ സിംഗ്ൾസ്. ഒരു ജീവിതകാലം മുഴുവൻ വേദന തരാനായിട്ടാണോ പെറ്റിയുല ക്ലാർക്കിന്റെ ‘കിസ്സ് മി ഗുഡ്‌ബൈ’ തന്നെ സമ്മാനിച്ചത്? മുമ്പിൽ കാണുന്ന വീഡിയോവിൽ ജീനയുടെ ഛായയുള്ള പെറ്റിയുലയുടെ വിവിധ ഡിസ്‌കുകളിൽനിന്ന് എടുത്ത ചിത്രങ്ങൾ.\n‘ഈ പാട്ട് എവിടന്നാ കിട്ട്യേ?’\n‘ഇതൊക്കെ ഇന്റർനെറ്റില് കിട്ട്വോ?’\n‘നമ്മടെ അട്ത്ത് അന്ന്ണ്ടായിര്ന്ന പാട്ടുകളൊക്കെ കിട്ട്വോന്ന് നോക്കു.’\n‘മതി, അധികം നേരം കമ്പ്യൂട്ടറിന്റെ മുമ്പിലിരിയ്ക്കണ്ട. പോയി കിടക്കു. ഇപ്പോൾ ഡിസ്ചാർജ്ജ് ചെയ്ത് വന്നിട്ടേ ഉള്ളൂ. ഞാൻ കുറച്ച് ഹോർലിക്‌സ് കൂട്ടിത്തരട്ടെ?’\nഒറ്റയ്ക്കായപ്പോൾ ഓർമ്മകൾ അയാളെ അന്വേഷിച്ചെത്തി. തള്ളിവരുന്ന ഓർമ്മകളല്ല, ഞങ്ങൾ ഇവിട്യൊക്കെ ഉണ്ടേ എന്നു പറഞ്ഞ് ഒതുങ്ങിനിൽക്കുന്ന ഓർമ്മകൾ. അവ വീട്ടിനു മുമ്പിലെ ടെലഫോൺ കമ്പിമേൽ വരിവരിയായി നിൽക്കുന്ന കിളികളെപ്പോലെയാണ്. അയാൾക്കിപ്പോൾ അവയെ ഓരോന്നായി ശ്രദ്ധിയ്ക്കാം. ഇരുപതാം വയസ്സിൽ ഡൽഹൗസി സ്‌ക്വയറിലെ വലിയ ഓഫീസിൽ ഒഴിഞ്ഞ മേശയ്ക്കു മുമ്പിൽ ബോസിന്റെ വിളിയും കാത്ത് ഇരുന്ന ചെറുപ്പക്കാരനോട് അയാളുടെ ഇടതുവശത്തിരിയ്ക്കുന്ന ആംഗ്ലോ ഇന്ത്യൻ പെൺകുട്ടി ചോദിയ്ക്കുന്നു.\n‘എന്താ പയ്യൻ, ആകെ ടെൻഷനടിച്ചിരിയ്ക്കണത്?’\nഓർമ്മകൾ അവിടെനിന്ന് തുടങ്ങുന്നു, നാലഞ്ചു വർഷങ്ങൾ മുന്നോട്ടു കുതിയ്ക്കുന്നു, വീണ്ടും അതെ ബിന്ദുവിൽ എത്തിച്ചേരാൻ. പ്രണയം ഇത്ര എളുപ്പമായിരുന്നുവെന്നവൻ കരുതിയില്ല, അതുപോലെത്തന്നെ വേദനിപ്പിയ്ക്കുന്നതാണെന്നും. ‘കിസ്സ് മി ഗുഡ്‌ബൈ’. ജീന തന്ന ആ റെക്കോഡിപ്പോൾ എവിടെയാണ്? പെറ്റിയുലയുടെതന്നെ ‘ദിസീസ് മൈ സോങ്’, ‘സാൻ ഫ്രാൻസിസ്‌കോ’. ആ ഡിസ്‌കുകളും മറ്റനേകം പാട്ടുകളുടെ ഒപ്പം എവിടേയോ നഷ്ടപ്പെട്ടു. പിന്നെ റഫിയും, ലതയും, ആശയും കിശോറും, ഒപ്പംതന്നെ തന്റെ ഇഷ്ടഗായകരായിരുന്ന അനേകം പടിഞ്ഞാറൻ പോപ് സംഗീതജ്ഞരും മറവിയിൽ മാഞ്ഞു. ഒരിയ്ക്കൽ കോളജിൽ നിന്ന് ഓണക്കാല അവധിയ്ക്കു വന്നപ്പോൾ മകനാ റെക്കോഡുകൾ പരതി വീട്ടിനുള്ളിൽ നടന്നിരുന്നു. അതിനിടയ്ക്ക് പെട്ടെന്നൊരു ദിവസമെന്നപോലെ റെക്കോഡ് പ്ലെയറുകൾ സി.ഡി. പ്ലെയറുകൾക്കു വഴി മാറിക്കൊടുത്തു.\n‘ഇതാ ഈ ഹോർലിക്‌സ് കുടിച്ചു കിടന്നോളു. ഇന്ന് വൈകുന്നേരം മോൻ വിളിയ്ക്കും. ആറു മണിയ്ക്ക് വിളിയ്ക്കാംന്നാണ് പറഞ്ഞിട്ട്ള്ളത്. അപ്പഴേയ്ക്ക് ക്ഷീണൊക്കെ മാറട്ടെ.’\nഅയാൾ സ്വപ്നങ്ങൾക്കും യാഥാർത്ഥ്യങ്ങൾക്കുമിടയിലെ ഹൈവേയിൽക്കൂടി നടക്കുകയാണ്. പക്ഷെ ഏതു ഭാഗത്താണ് സ്വപ്നമെന്നോ എതു ഭാഗത്താണ് യാഥാർത്ഥ്യമെന്നോ പറയാൻ കഴിയുന്നില്ല. ഹൃദയം മിഡിയും ടോപ്പുമിട്ട ഒരു ആംഗ്ലോ ഇന്ത്യൻ പെൺകുട്ടിയോടുള്ള സ്‌നേഹം കൊണ്ട് നിറഞ്ഞു. അവൾ പറഞ്ഞു. ‘നിനക്ക് പോകണമെന്ന് നിർബ്ബന്ധമാണോ? നമുക്കിങ്ങനെ കഴിഞ്ഞുകൂടെ? എനിയ്ക്ക് നിന്റെ സ്‌നേഹം മാത്രം മതി.’\nആ സ്‌നേഹമാണ് താൻ തട്ടിക്കളഞ്ഞത്? എന്തിനായി? അതുകൊണ്ട് താൻ വല്ലതും നേടിയോ? ‘നമുക്കിങ്ങനെ കഴിഞ്ഞുകൂടെ’ എന്നത് കടലിനു നടുവിലെ ചെറിയൊരു ദ്വീപിനേക്കാൾ ദുർബലമായ ഒരു സങ്കല്പം മാത്രമായി അവനന്നു തോന്നിയിരുന്നു. ഒരു വലിയ തിര വന്നാൽ മുടിപ്പോകാനുള്ള ഉയരമേ അതിനുള്ളു. എങ്കിൽ എന്തുകൊണ്ടാണവളെ കല്യാണം കഴിക്കാതിരുന്നത്? അതിനയാൾക്ക് ഇന്നും ഉത്തരമില്ല.\n‘നോക്കു എണീയ്ക്കു. ചായണ്ടാക്കീട്ടിണ്ട്?’ നന്ദിനി മൃദുവായി ചുമലിൽ തട്ടിക്കൊണ്ട് പറഞ്ഞു.\n‘ചായയോ? സമയം എത്ര്യായി?’\n‘അഞ്ചര. നല്ലോം ഒറങ്ങീരിയ്ക്കുണു. ക്ഷീണംണ്ട്ന്നർത്ഥം. ആറു മണിയ്ക്ക് മോൻ വിളിയ്ക്കും. അപ്പഴേയ്ക്ക് ചായ കുടിച്ച് ഉഷാറായി ഇരുന്നോളു. ശബ്ദത്തില് അല്പം ക്ഷീണംണ്ടെങ്കില് അവൻ കണ്ടുപിടിയ്ക്കും.’\n‘നീ വല്ലാതെ കഷ്ടപ്പെട്ടു അല്ലെ?’ നന്ദിനിയുടെ കൈ പിടിച്ചു തലോടിക്കൊണ്ട് അയാൾ ചോദിച്ചു.\n‘എന്തു കഷ്ടപ്പാട്? ഇതൊക്കെ ഒരു കഷ്ടപ്പാടാണോ? നിങ്ങടെ ആരോഗ്യം വേഗം തിരിച്ചു കിട്ട്യാ മതി.’ അവൾ അയാളുടെ നെറ്റി തലോടിക്കൊണ്ട് പറഞ്ഞു.\n‘ഏയ്, കൊഴപ്പൊന്നുംല്യ. അമ്മടെ പേടിയാണ്. അല്ലെങ്കിൽ ആശുപത്രിയിൽ പോണ്ട ആവശ്യൊന്നും ണ്ടായിര്ന്നില്യ.’ ശബ്ദം കഴിയുന്നത്ര നന്നാക്കിക്കൊണ്ട് അയാൾ സംസാരിച്ചു.\n‘എനിയ്ക്കറിയാം അച്ഛാ. അമ്മ എല്ലാം പറഞ്ഞിട്ട്ണ്ട്. അവര് തമാശയ്ക്കുവേണ്ടി ഐ.സി.യുവില് ഒരാഴ്ച കെടത്തീതാ അല്ലെ? പിന്നേയ്, ഞാൻ കുട്ട്യായിരിയ്ക്കുമ്പോ അച്ഛൻ കണ്ണടച്ചിട്ട് എന്നെ പേടിപ്പിച്ചിരുന്നതോർമ്മണ്ടോ?’\n‘ഇപ്പഴും ഒന്ന് പേടിപ്പിയ്ക്കാൻ നോക്കീതാ അല്ലെ? ഇപ്പൊ ഞാൻ വല്യേ കുട്ടിയായില്ലേ അച്ഛാ? ഇനി എന്നെ പേടിപ്പിയ്ക്കാനൊന്നും നോക്കണ്ട. അതോണ്ട് നല്ലോണം വിശ്രമിയ്ക്ക്യാ. നാട്ടുകാര്‌ടെ കാര്യങ്ങളൊക്കെ നോക്കി ടെൻഷനടിയ്ക്കാതിരിക്ക്യാ. അച്ഛൻ എടപെട്ടില്ലെങ്കിലും കാര്യങ്ങളൊക്കെ നടക്കും. ബി കൂൾ…’\n‘പിന്നെ, ഞാൻ കൊറച്ച് മ്യൂസിക് വീഡിയോകള് അയച്ചിട്ട്ണ്ട്. അച്ഛന്റെ ഫേവറിറ്റ് പാട്ടൊക്കെണ്ട്. ഏതാന്നറിയോ?’\nപെറ്റിയുല ക്ലാർക്കിന്റെ ‘കിസ് മി ഗുഡ്‌ബൈ’. അതുപോലെ എൽവിസിന്റെ ‘ഇൻ ദ ഘെട്ടോ’, സി.സി.ആറിന്റെ ‘ഹൂ വിൽ സ്റ്റോപ്പ് ദ റെയിൻ’, …’\nRetrieved from "http://ml.sayahna.org/index.php?title=കാലത്തിന്റെ_അടയാത്ത_വാതിലുകൾ&oldid=9617"


‘തെരഞ്ഞെടുപ്പില് ഫ്‌ളെക്‌സ് ബോര്‍ഡുകള് ഉപയോഗിക്കേണ്ട’; വിലക്കേര്‍പ്പെടുത്തി ഹൈക്കോടതി – Chandrika Daily\nBy chandrika Monday March 11, 2019 15:46 pm\n‘തെരഞ്ഞെടുപ്പില് ഫ്‌ളെക്‌സ് ബോര്‍ഡുകള് ഉപയോഗിക്കേണ്ട’; വിലക്കേര്‍പ്പെടുത്തി ഹൈക്കോടതി\nകൊച്ചി: തെരഞ്ഞെടുപ്പില് ഫഌക്‌സ് ബോര്‍ഡുകള് ഉപയോഗിക്കുന്നതിന് ഹൈക്കോടതിയുടെ വിലക്ക്. ചീഫ് ജസ്റ്റിസ് അദ്ധ്യക്ഷനായ ഡിവിഷന് ബെഞ്ചാണ് തെരഞ്ഞെടുപ്പില് ഫഌക്‌സുകള് ഉപയോഗിക്കരുതെന്ന് ഇടക്കാല ഉത്തരവിറക്കിയത്. സ്വകാര്യ ഹര്‍ജി സമര്‍പ്പിച്ചതിനെ…\nCategories: Culture, More, News, Views Tags: high court, loksabha election 2019


ആരാധകരെ ഞെട്ടിച്ച് പ്രയാഗ മാർട്ടിൻ; ഫോട്ടോസ് വൈറൽ | janakeeyam\n‘സാഗർ ഏലിയാസ് ജാക്കി’ എന്ന മോഹൻലാൽ ചിത്രത്തിലൂടെ അഭിനയരംഗത്തേക്ക് വന്ന പിന്നീട് മലയാള സിനിമയുടെ മുൻനിര നായികയായി മാറിയ നടിയാണ് പ്രയാഗ മാർട്ടിൻ. നിരവധി കഥാപാത്രങ്ങളിലൂടെ സിനിമയിൽ തന്റേതായ ഒരു ഇടം നേടിയ താരമാണ് പ്രയാഗ.കട്ടപ്പനയിലെ ഹൃതിക് റോഷൻ,ഒരേ മുഖം, ഫക്രി, പോക്കിരി സൈമൺ, രാമലീല, ഒരു പഴയ ബോംബ് കഥ, ബ്രതെഴ്സ് ഡേ, ഉറ്റ തുടങ്ങിയ ചിത്രങ്ങളിൽ അഭിനയിച്ചിട്ടുണ്ട്.കൂടാതെ ഒരു തമിഴ് സിനിമയിലും, കന്നഡ സിനിമയിലും പ്രയാഗ അഭിനയിച്ചിട്ടുണ്ട്.\nസമൂഹ മാധ്യമ അക്കൗണ്ടുകളിൽ ഇടയ്ക്കിടെ പോസ്റ്റുകളും ഫോട്ടോസും ഇന്റർവ്യൂ വീഡിയോസുമൊക്കെ പങ്കുവെക്കാറുണ്ട് താരം. ചില ഇന്റർവ്യൂകളിൽ പ്രയാഗ പറഞ്ഞ കാര്യങ്ങൾ ട്രോളന്മാർ ട്രോൾ ചെയ്യുകയും അതിലൂടെ കുറെ വിമർശനങ്ങൾ കേട്ടെങ്കിലും ട്രോളുകൾ പോസിറ്റീവ് ആയിട്ടാണ് താരം കണ്ടിട്ടുള്ളത്.\nഇപ്പോഴിതാ സിനിമയിൽ ഫോട്ടോഗ്രാഫറും നടനും മോഡലുമൊക്കെ ആയ ഷാനി ഷാകി എടുത്ത പ്രയാഗയുടെ പുതിയ ഫോട്ടോസാണ് സോഷ്യൽ മീഡിയയിൽ തരംഗമായി മാറുന്നത്. ഗൃഹലക്ഷ്‍മിക്ക് വേണ്ടിയാണ് താരം ഈ ചിത്രങ്ങൾ എടുത്തിരിക്കുന്നത്.ഗൃഹലക്ഷമിയുടെ പുതിയ ലക്കത്തിൽ കവർ ഗേൾ പ്രയാഗയുടേത് ഈ ചിത്രങ്ങളാണ്.എന്തായാലും ചിത്രങ്ങൾ സോഷ്യൽ മീഡിയയിൽ വൈറലായി മാറിയിരിക്കുകയാണ്.മികച്ച പ്രതികരണങ്ങളാണ് ചിത്രങ്ങൾക്ക് ലഭിക്കുന്നത്. ഫാഷൻ സ്റ്റൈലിസ്റ്റായ കരോളിൻ ജോസഫാണ് കോസ്റ്റിയൂം ഡിസൈനർ. പല്ലവി ദേവികയാണ് പ്രയാഗയെ മേക്കപ്പ് ചെയ്തിരിക്കുന്നത്.\nബോളിവുഡ് ഇതിഹാസതാരം ദിലീപ് കുമാർ അന്തരിച്ചു. ന്യുമോണിയയെത്തുടർന്ന് മുംബൈയിലെ ബൈ ഹിന്ദുജ ആശുപത്രിയിൽ ചികിത്സയിലായിരുന്നു. ശ്വാസതടസ്സം അനുഭവപ്പെട്ടതിനെ തുടർന്ന് കഴിഞ്ഞ ബുധനാഴ്ചയാണ് അദ്ദേഹത്തെ വീണ്ടും ആശുപത്രിയിലേക്ക് മാറ്റിയത് . ഇതിനു മുൻപ് ജൂൺ ആറിന് ആശുപത്രിയിൽ പ്രവേശിപ്പിച്ച അദ്ദേഹത്തെ ജൂൺ 11ന് ഡിസ്ചാർജ് ചെയ്തിരുന്നു.ഭാര്യ. സൈറ ബാനു. അഞ്ച് ദശാബ്ദം നീണ്ട അഭിനയജീവിതത്തില് എണ്ണം പറഞ്ഞ അവിസ്മരണീയ കഥാപാത്രങ്ങളാണ് അദ്ദേഹം അതുല്യമാക്കിയത്.യൂസഫ് ഖാന് എന്നാണ് അദ്ദേഹത്തിന്റെ യഥാര്‍ഥ പേര്. ഹിന്ദി സിനിമകളിലെ ആദ്യ ഖാൻമാരിൽ ഒരാളായിരുന്നു.ബോളിവുഡിൽ ഒരു […]


നമ്മൾ വളർത്തിയെടുക്കുന്ന മൂല്യങ്ങൾ - #valuesinlife #worthiness #positiveliving #values #ജീവിതമൂല്യങ്ങൾ\nSunny Joseph | 29-05-2020\nനമ്മളെന്നും വളർന്നു കൊണ്ടിരിക്കുകയാണ്. പ്രായമനുസരിച്ച് അനുഭവങ്ങളിലൂടെ നമ്മളുടെ കാഴ്ചപ്പാടുകളും മൂല്യങ്ങൾ മാറുന്നു എന്നുമാത്രം. ജീവിതത്തിൽ പ്രത്യേകിച്ച് കാഴ്ചപ്പാടുകൾ ഒന്നും ഇല്ലാത്തതും, സ്വന്തം ചിന്തകൾക്ക് വ്യക്തതയില്ലാത്തതും, ഗുരുതരമായ പ്രശ്നങ്ങളാണ്. ജീവിതത്തിൽ, നമ്മൾ മുറുകെപ്പിടിക്കുന്ന മൂല്യങ്ങൾ എന്താണ്? അവയിലൂടെ നമ്മൾക്ക് മക്കളുടെ ജീവിതത്തിൽ, പ്രത്യേകിച്ച് അവരുടെ വ്യക്തിത്വത്തിലുള്ള സ്വാധീനമെന്താണ്? അതിലുപരി, നിങ്ങൾ നിങ്ങളുടെ മക്കളിൽ ഉണ്ടാകണമെന്ന് ആഗ്രഹിക്കുന്ന ആദർശങ്ങളുടെ ലിസ്റ്റ് എന്താണ്? അവ വളർത്തിയെടുക്കാൻ നിങ്ങൾ എന്താണ് ചെയ്യുന്നത്? ഇതേക്കുറിച്ച് എത്രമാത്രം നിങ്ങൾ ചിന്തിക്കാറുണ്ട്, പ്രയത്നിക്കാറുണ്ട്?\nപുതിയ ആദർശങ്ങൾ കണ്ടുപിടിക്കാൻ. അവയെ, നിങ്ങളുടെ സ്വന്തമാക്കി മാറ്റാൻ എന്ത് ചെയ്യണം എന്നാണ് ഈ വീഡിയോയിലൂടെ പറയാൻ ശ്രമിക്കുന്നത്.\n#valuesinlife #valuesforlife #tobeworthy #positiveliving #മക്കളെവളർത്താൻ #നന്നായിജീവിക്കാൻ #ജീവിതമൂല്യങ്ങൾ #മൂല്യങ്ങൾ\nLife Worthy People Culture Kids Family\nUS / DB Query : 8 / Total Memory Used : 0.63 MB / This page was generated in 0.0214 seconds.


ബന്‍സാലി- രണ്‍വീര് ചിത്രം ബൈജു ബവ്‌രയില് നിന്ന് ദീപിക പദുക്കോണിനെ പുറത്താക്കി..കാരണം !! - Skylark Pictures\nബോളിവുഡിലെ ലിംഗവിവേചനത്തിനെതിരേ നേരത്തേയും അഭിനേത്രികള് ശക്തമായി പ്രതികരിച്ചിട്ടുണ്ട്. സഞ്ജയ് ലീല ബന്‍സാലി സംവിധാനം ചെയ്യുന്ന ബൈജു ബവ്രയില് നിന്ന് ദീപക പദുക്കോണ് പുറത്ത്. സഹതാരം രണ്‍വീര് സിംഗിന് കൊടുക്കുന്ന അത്രയും പ്രതിഫലം തന്നെ തനിക്കും വേണമെന്ന് ദീപിക ആവശ്യപ്പെട്ടതായാണ് റിപ്പോര്‍ട്ട്. സിനിമയില് പ്രധാന കഥാപാത്രത്തെ അവതരിപ്പിക്കുന്ന ഭര്‍ത്താവും നടനുമായ രണ്‍വീര് സിംഗിന്റെ അത്ര തന്നെ പ്രതിഫലം തനിക്കും വേണം എന്ന് ആവശ്യപ്പെട്ടതിനെ തുടര്‍ന്നാണ് ദീപികയെ പുറത്താക്കിയത്.\nഇത്രയും പ്രതിഫലം നല്കാന് കഴിയില്ല എന്ന് നിര്‍മ്മാതാക്കള് പറഞ്ഞതായാണ് ബോളിവുഡ് മാധ്യമങ്ങള് റിപ്പോര്‍ട്ട് ചെയ്യുന്നത്.അതേസമയം രാജ്യത്ത് ഏറ്റവും പ്രതിഫലം വാങ്ങുന്ന നടിയാണ് ദീപിക. തനിക്ക് ഭര്‍ത്താവു കൂടിയായ രണ്‍വീറിനേക്കാള് ഒരു പൈസ കൂടുതലോ കുറവോ വേണ്ടെന്ന് ദീപിക ആവശ്യപ്പെട്ടതായി ചിത്രത്തോട് അടുത്ത വൃത്തങ്ങള് പറയുന്നു. സഞ്ജയ് ലീല ബന്‍സാലിയ്‌ക്കൊപ്പം ദീപിക ചെയ്ത പത്മാവതി, ബാജി റാവു മസ്താനി, രാം ലീല തുടങ്ങിയ ചിത്രങ്ങള് മികച്ച വിജയം നേടിയിരുന്നു. ഈ മൂന്ന് ചി്ത്രങ്ങളിലും രണ്‍വീര് സഹതാരമായിരുന്നു. എന്നാല് ബോളിവുഡിലെ ലിംഗവിവേചനത്തിനെതിരേ നേരത്തേയും അഭിനേത്രികള് ശക്തമായി പ്രതികരിച്ചിട്ടുണ്ട്. ദീപികയും തുല്യവേതനം ഉറപ്പാക്കുന്നതിലെ പ്രധാന്യത്തെ സംബന്ധിച്ച് തന്റെ നിലപാട് വ്യക്തമാക്കിയിട്ടുണ്ട്.\nദീപിക ആദ്യമായി അഭിനയിച്ചത് കന്നഡ സിനിമയായ ‘ഐശ്വര്യ’യിലൂടെയാണ്. അടുത്ത വര്ഷം, പുനർജന്മവുമായി ബന്ധപ്പെട്ട സംഭവബഹുലമായ കഥ പറയുന്ന ‘ഓം ശാന്തി ഓം’ എന്ന സിനിമയിൽ നായികയായി അഭിനയിച്ചു. ഈ സിനിമ സാമ്പത്തികപരമായി മികച്ച വിജയം നേടുകയും, ഇതിലെ അഭിനയത്തിന് ദീപികയ്ക്ക് മികച്ച പുതുമുഖ നടിക്കുള്ള ഫിലിംഫെയർ ബഹുമതിയും കിട്ടി. ഇന്ത്യൻ ബാഡ്മിൻറൺ കളിക്കാരനായിരുന്ന പ്രകാശ് പദുകോണിന്റെ മകളായ ദീപിക ജനിച്ചതു വളർന്നതും ഡെന്മാർക്കിലാണ്. ദീപികക്ക് 11 വയസ്സുള്ളപ്പോൾ അവരുടെ കുടും‌ബം ബാംഗ്ലൂരിലേക്ക് താമസം മാറി. ദീപികയുടെ ഇളയ സഹോദരി ഒരു ഉയർന്നു വരുന്ന ഗോൾഫ് കളിക്കാരിയാണ്. ഹിന്ദിയിൽ 2007 ൽ ദീപിക അഭിനയിച്ച ഓം ശാന്തി ഓം എന്ന ചിത്രം ഏറെ ശ്രദ്ധിക്കപ്പെട്ടു.


പിറന്നാള് ആഘോഷിക്കാന് വാങ്ങിയ മിഠായിയിൽ ഗർഭ നിരോധന ഉറ - Calicut Journal\nHome » നമ്മുടെ കോഴിക്കോട് » കോഴിക്കോട് പൾസ് » പിറന്നാള് ആഘോഷിക്കാന് വാങ്ങിയ മിഠായിയിൽ ഗർഭ നിരോധന ഉറ\nപിറന്നാള് ആഘോഷിക്കാന് വാങ്ങിയ മിഠായിയിൽ ഗർഭ നിരോധന ഉറ\nപിറന്നാള് ആഘോഷിക്കാന് വാങ്ങിയ മിഠായി കഴിച്ചു കൊണ്ടിരിക്കെ യുവാവിനെ ശാരീരികാസ്വാസ്ഥ്യത്തെ തുടര്‍ന്ന് കോഴിക്കോട് ബീച്ചാശുപത്രിയില് പ്രവേശിപ്പിച്ചു. നടക്കാവ് വണ്ടിപ്പേട്ടയിലുള്ള കടയില്‍നിന്ന് കഴിഞ്ഞ 18ന് എലത്തൂര് സ്വദേശി രതീഷാണ് മകന്റെ ജന്മദിനമാഘോഷിക്കുന്നതിന് മിഠായി വാങ്ങിയത്. വീട്ടിലെത്തി മിഠായി കഴിക്കുന്നതിനിടെ സുഹൃത്ത് ലിമേഷിനാണ് ചവര്‍പ്പും അസഹ്യമായ ദുര്‍ഗന്ധവും അനുഭവപ്പെട്ടത്. വായില്‍നിന്ന് പകുതി മിഠായി പുറത്തെടുത്തപ്പോഴാണ് ഗര്‍ഭനിരോധന ഉറയാണെന്ന് മനസ്സിലായത്. പിറ്റേന്ന് രാവിലെ ശാരീരികാസ്വാസ്ഥ്യം അനുഭവപ്പെട്ട ലിമേഷിനെ സുഹൃത്തുക്കള് ബീച്ചാശുപത്രിയില് പ്രവേശിപ്പിക്കുകയായിരുന്നു. എലത്തൂര് പൊലീസിലും കോഴിക്കോട് ഭക്ഷ്യസുരക്ഷാ വിഭാഗത്തിനും പരാതി നല്‍കി. പരാതിയെതുടര്‍ന്ന് കട പരിശോധിച്ച ഭക്ഷ്യസുരക്ഷാ വിഭാഗം സാമ്പിളുകള് ശേഖരിച്ചു.\nPrevious: ഗുണത്തിൽ ഒട്ടും ചെറുതല്ല കാരറ്റ്\nNext: പ്രധാനമന്ത്രിയുടെ സന്ദര്‍ശനത്തോടനുബന്ധിച്ച് നഗരത്തിൽ പ്രത്യേക ശുചീകരണ പ്രവര്‍ത്തനങ്ങള് ആരംഭിച്ചു


കോവിഡ് പ്രതിരോധം; കുവൈത്തിൽ ആസ്ട്രസെനക വാക്‌സിൻ രണ്ടാം ഡോസ് വിതരണം നാളെ മുതൽ\nJune 9, 2021 4:58 pm NRI Desk Gulf\nNRI DESK : ഓക്‌സ്‌ഫോർഡ് യൂണിവേഴ്സിറ്റിയുടെ വാക്‌സിനായ ആസ്ട്രസെനകയുടെ രണ്ടാമത്തെ ഡോസ് നാളെ മുതൽ കുവൈത്തിൽ വിതരണം ചെയ്യും. കുവൈത്ത് ആരോഗ്യമന്ത്രാലയമാണ് ഈ വിവരംഅറിയിച്ചത്. കഴിഞ്ഞ മാസം കുവൈത്തിലെത്തിയ മൂന്നാം ബാച്ച് ഓക്‌സ്‌ഫോർഡ് വാക്‌സിന്റെ ഗുണനിലവാര പരിശോധനാ ഫലം ഇന്നലെ ലഭിച്ചിരുന്നു. പത്തു ദിവസത്തിനുള്ളിൽ രണ്ട് ലക്ഷം പേർക്ക് രണ്ടാം ഡോസ് വാക്‌സിൻ നൽകാനാണ് മന്ത്രാലയത്തിന്റെ തീരുമാനം. ഇതിനായി പ്രത്യേക കാംപയിനും നടത്താൻ ആരോഗ്യമന്ത്രാലയം തീരുമാനിച്ചിട്ടുണ്ട്.\nഅതേസമയം, ജോൺസൺ ആൻഡ് ജോൺസൺ കോവിഡ് പ്രതിരോധ വാക്‌സിന് കുവൈത്ത് ആരോഗ്യ മന്ത്രാലയം അടിയന്തര ഉപയോഗത്തിന് അനുമതി നൽകി. വാക്സിൻ സുരക്ഷ, ഫലപ്രാപ്തി, ഗുണനിലവാരം എന്നിവയെക്കുറിച്ച് സമഗ്രമായി വിലയിരുത്തിയ ശേഷമാണ് അംഗീകാരം നൽകിയതെന്ന് ഡ്രഗ്‌സ് ആൻഡ് കൺട്രോൾ അസിസ്റ്റന്റ് അണ്ടർ സെക്രട്ടറി ഡോ. അബ്ദുല്ല അൽ ബദർ അറിയിച്ചു. ജോൺസൺ ആൻഡ് ജോൺസൺ, മോഡേണ എന്നീ കമ്പനികളുമായി കോവിഡ് വാക്‌സിൻ വാങ്ങുന്നതിനുള്ള കരാറിൽ കഴിഞ്ഞ ദിവസം കുവൈത്ത് ഒപ്പുവച്ചിരുന്നു.\nTags: ASTRAZENECA / VACCINATION


കെ.എസ്.ആർ.ടി.സി. വെണ്ണിയോട്-കോട്ടത്തറ- കോഴിക്കോട് സർവീസ് തുടങ്ങി | Kottathuthara\nകെ.എസ്.ആർ.ടി.സി. വെണ്ണിയോട്-കോട്ടത്തറ- കോഴിക്കോട് സർവീസ് തുടങ്ങി\nകോട്ടത്തറ: കെ.എസ്.ആർ.ടി.സി.യുടെ വെണ്ണിയോട്-കോട്ടത്തറ-കോഴിക്കോട് ലിമിറ്റഡ് സ്റ്റോപ്പ് സർവീസ് ചൊവ്വാഴ്ച ആരംഭിച്ചു. രാവിലെ 5.40-ന് വെണ്ണിയോട് നിന്ന് കോഴിക്കോട്ടേക്കാണ് ആദ്യ ട്രിപ്പ്. 9.30-ന് കോഴിക്കോട്ടുനിന്ന് കല്പറ്റയിലേക്ക് തിരിക്കും. ഉച്ചയ്ക്ക് 1.40-ന് കല്പറ്റയിൽ നിന്ന് കോട്ടത്തറയ്ക്ക് പോകും. 2.40-ന് കോട്ടത്തറയിൽനിന്ന് കോഴിക്കോട്ടേക്ക് പോകും. വൈകുന്നേരം 6.30-ന് കോഴിക്കോട്ടുനിന്ന് കല്പറ്റയിലേക്ക്. രാത്രി 9.20-ന് കല്പറ്റയിൽനിന്ന് വെണ്ണിയോട്ടേക്ക് പോകും.\nകാരാറ്റപ്പടി: കെ.എസ്.ആർ.ടി.സി. വെണ്ണിയോട്-കോട്ടത്തറ-കോഴിക്കോട് സർവീസിന് ബസ് പാസഞ്ചേഴ്സ് അസോസിയേഷൻ സ്വീകരണം നൽകി. സർവീസ് തുടങ്ങാൻ മുൻകൈയെടുത്ത കെ.എസ്.ആർ.ടി.സി. അധികൃതരെ സ്വീകരണയോഗത്തിൽ അഭിനന്ദിച്ചു. വെങ്ങപ്പള്ളി പഞ്ചായത്ത് പ്രസിഡന്റ് പി.എം. നാസർ അധ്യക്ഷത വഹിച്ചു. കെ.കെ. അഷറഫ്, ടി.പി. ജയരാജൻ, എം. ചന്ദ്രൻ, കെ.കെ. ഷംസുദ്ദീൻ, ഇ.ഇ. ഡെന്നി, കെ. ബാലകൃഷ്ണൻ, എം. അഷറഫ് തുടങ്ങിയവർ സംസാരിച്ചു.\nഎങ്ങുമെത്താതെ കക്കോണിക്കടവ് ലിഫ്റ്റ് ഇറിഗേഷൻ പദ്ധതി


അയോധ്യ വിധിയെ സ്വാഗതം ചെയ്യുന്നു എന്നാല് തൃപ്തരല്ല;പുനഃപരിശോധന നല്‍കുന്നത് തീരുമാനിക്കും; സുന്നി വഖഫ് ബോര്‍ഡ് – Kairali News | Kairali News Live l Latest Malayalam News\nയൂറോ കപ്പ്; പോര്‍ച്ചുഗലിനെതിരെ ജര്‍മനിയ്ക്ക് തകര്‍പ്പന് ജയം\nഅയോധ്യ വിധിയെ സ്വാഗതം ചെയ്യുന്നു എന്നാല് തൃപ്തരല്ല;പുനഃപരിശോധന നല്‍കുന്നത് തീരുമാനിക്കും; സുന്നി വഖഫ് ബോര്‍ഡ്\nഅയോധ്യ വിധിയെ സ്വാഗതം ചെയ്യുന്നെന്നും എന്നാല് തൃപ്തരല്ലെന്നും സുന്നി വഖഫ് ബോര്‍ഡ്. വിധി പഠിച്ച ശേഷം പുനപരിശോധന നല്‍കുന്നത് തീരുമാനിക്കുമെന്നും സുന്നി വഖഫ് ബോര്‍ഡ്. രാം ഭക്തിയോ റഹിം ഭക്തിയോ അല്ല രാഷ്ട്രഭക്തിയാണ് വേണ്ടതെന്ന് പ്രധാനമന്ത്രി പ്രതികരിച്ചു.\nരാമക്ഷേത്ര നിര്മാണനത്തിന് അനുഭാപൂര്‍വ്വമായ നിലപാടെന്ന് കോണ്ഗ്രസ്. അതേ സമയം മസ്ജിദ് തകര്‍ത്തത് നിയമത്തെ അട്ടിമറിച്ചെന്ന് കോടതി തന്നെ പറയുമ്പോള് പ്രതികളെ നിയമത്തിന് മുന്നില് കൊണ്ട് വരണമെന്ന് സിപിഐഎമ്മും പ്രതികരിച്ചു.\nഇന്ത്യന് അത്ലറ്റിക് ഇതിഹാസം മില്‍ഖാ സിങ് അന്തരിച്ചു\nഅയോദ്ധ്യയില് ബാബറി മസ്ജിദ് ഇരുന്ന സ്ഥലത്തു ക്ഷേത്രം പണിയാമെന്ന വിധിയില് തൃപ്തിയില്ലെന്നും വിധിപകര്‍പ്പ് പൂര്‍ണമായി പഠിച്ച ശേഷം പുനപരിശോധന ഹര്‍ജി നല്‍കുന്ന കാര്യത്തില് തീരുമാണമെടുക്കുമെന്നുമാണ് സുന്നി വഖഫ് ബോര്‍ഡ് പ്രതികരിച്ചത്. അതോടൊപ്പം വിധിയെ സ്വാഗതം ചെയ്യുന്നെന്നും സുന്നി വഖഫ് ബോര്‍ഡ് വ്യക്തമാക്കി\nവിധി മാനിക്കുന്നെന്നും റിവ്യൂ ഹര്‍ജി നല്‍കുമെന്നും മുസ്ലിം വ്യക്തിനിയമ ബോര്‍ഡും പ്രതികരിച്ചു. അതേ സമയം വിധിയെ സ്വാഗതം ചെയ്ത് ആര്‍എസ്എസ് തലവന് മോഹന് ഭഗവത് രംഗത്തെത്തി. ദശകങ്ങള് നീണ്ട കേസിന് ഉചിതമായ പരിസമാപ്തി ഉണ്ടായി.വിധി ആരുടെയും ജയമോ പരാജയമോ അല്ല. സമൂഹത്തില് സമാധാനം നിലനിര്ത്താനുള്ള എല്ലാവരുടെയും ശ്രമങ്ങളെ സ്വാഗതം ചെയ്യുന്നെന്നും മോഹന് ഭഗവത് വ്യക്തമാക്കി.\nഈ വിധി ആരുടെയും ജയമോ പരാജയമോ അല്ലെന്നും, രാം ഭക്തിയോ, റഹിം ഭക്തിയോ അല്ല രാഷ്ട്രഭക്തിയാണ് നാം ശക്തിപ്പെടുത്തേണ്ടത് എന്നാണ് പ്രധാനമന്ത്രിയുടെ പ്രതികരണം. കോടതിവിധിയെ മാനിക്കുന്നുവെന്നും രാമക്ഷേത്ര നിര്‍മാണതിന് അനുഭാവപൂര്‍വ്വമായ നിലപാട് ആണ് ഉള്ളതെന്നും കോണ്ഗ്രസും വ്യക്തമാക്കി.\nഅതേ സമയം വിധി ഉപയോഗിച്ചുകൊണ്ട് ആരും അക്രമങ്ങള്‍ക്ക് മുതിരരുതെന്നും രാജ്യത്തെ ഐക്യം കാത്തുസൂക്ഷിക്കണമെന്നുമാണ് സിപിഐഎം ചൂണ്ടിക്കാട്ടിയത്. അതോടൊപ്പം ബാബറി മസ്ജിദ് തകര്‍ത്തത് നിയമത്തെ അട്ടിമറിച്ചുകൊണ്ടാണെന്ന് കോടതി വ്യക്തമാക്കിയിട്ടുണ്ട്. ഈ സഹചര്യത്തില് പ്രതികളെ നിയമത്തിന് മുന്നില് കൊണ്ട് വരണമെന്ന് സിപിഐഎം ആവശ്യപ്പെട്ടു.\nTags: ayodhya caseindiaModisunni waqf boardsupreme court\nയൂറോ കപ്പ്; പോര്‍ച്ചുഗലിനെതിരെ ജര്‍മനിയ്ക്ക് തകര്‍പ്പന് ജയം June 19, 2021


മരട്: ഇടക്കാല നഷ്ടപരിഹാരമായ 25 ലക്ഷം രൂപ എല്ലാ ഫ്ലാറ്റുടമകള്‍ക്കു...\nരജിസ്ട്രേഷന് രേഖകള് പരിശോധിച്ച് ജസ്റ്റിസ് ബാലകൃഷ്ണന് നായര് കമ്മീഷന് 14 ഫ്ലാറ്റുകളുടെ നഷ്ടപരിഹാര തുക കണക്കാക്കി.\n14 Oct, 2019 at 03:06 PM\nമരടില് ഇടക്കാല നഷ്ടപരിഹാരമായ 25 ലക്ഷം രൂപ എല്ലാ ഫ്ലാറ്റുടമകള്‍ക്കും ലഭിച്ചേക്കില്ല. രജിസ്ട്രേഷന് രേഖകള് പരിശോധിച്ച് ജസ്റ്റിസ് ബാലകൃഷ്ണന് നായര് കമ്മീഷന് 14 ഫ്ലാറ്റുകളുടെ നഷ്ടപരിഹാര തുക കണക്കാക്കി. ഇതില് മൂന്ന് ഉടമകള്‍ക്ക് മാത്രമാണ് കമ്മീഷന് നഷ്ടപരിഹാരമായി 25 ലക്ഷം രൂപ ശിപാര്‍ശ ചെയ്തത്.\nഗോള്‍ഡന് കായലോരം, ആല്‍ഫ, സെറീന് എന്നിവിടങ്ങളിലെ നാല് വീതവും ജെയ്ന് ഫ്ലാറ്റ് സമുച്ചയത്തിലെ ആറ് ഉടമകളുമാണ് ആദ്യ ഘട്ട പട്ടികയില് ഇടം പിടിച്ചത്. 13 ലക്ഷം മുതല് 25 ലക്ഷം വരെ തുകയാണ് കമ്മീഷന് ഇടക്കാല നഷ്ടപരിഹാരമായി ശിപാര്‍ശ ചെയ്തിരിക്കുന്നത്. രജിസ്ട്രേഷന് രേഖകള് പരിശോധിച്ച് ഭൂമിയുടെയും കെട്ടിടത്തിന്റെയും വില കണക്കാക്കിയാണ് നഷ്ടപരിഹാരം നിര്‍ണയിച്ചത്. രജിസ്ട്രേഷന് രേഖകളില് കുറഞ്ഞ തുക രേഖപ്പെടുത്തിയവര്‍ക്ക് സുപ്രീംകോടതി ശിപാര്‍ശ ചെയ്ത 25 ലക്ഷം രൂപ ഇടക്കാല നഷ്ടപരിഹാരം ലഭിക്കില്ലെന്നതാണ് നഷ്ടപരിഹാര കമ്മീഷന്റെ ആദ്യ റിപ്പോര്‍ട്ടില് നിന്ന് വ്യക്തമാകുന്നത്. 51 ലക്ഷം മുതല് രണ്ട് കോടി രൂപ വരെയാണ് ഉടമകള് രേഖാമൂലം നഷ്ടപരിഹാരം ആവശ്യപ്പെട്ടത്.\nഅതേസമയം ഫ്ലാറ്റ് നിര്‍മാതാക്കള്‍ക്കെതിരായി ഉടമകള് നല്‍കിയ കേസില് നാളെ ചോദ്യംചെയ്യലിന് ഹാജരാകാന് നിര്‍മാതാക്കള്‍ക്ക് ക്രൈംബ്രാഞ്ച് നോട്ടീസ് നല്‍കി. നാളെ ആല്‍ഫ സെറീന് നിര്‍മാതാക്കളും തൊട്ടടുത്ത ദിവസങ്ങളില് ജെയ്ന്, ഹോളി ഫെയ്ത്ത് നിര്‍മാതാക്കളും ഹാജരാകണമെന്നാണ് നിര്‍ദേശം. അതിനിടെ ആല്‍ഫ അവെഞ്ചേഴ്സ് ഉടമ പോള്‍രാജ് മുന്‍കൂര് ജാമ്യം തേടി ജില്ലാ സെഷന്‍സ് കോടതിയെ സമീപിച്ചിട്ടുണ്ട്. കൂടുതല് ചര്‍ച്ചകള്‍ക്ക് ശേഷം മാത്രമേ പൊളിക്കുന്ന കമ്പനികള്‍ക്ക് ഫ്ലാറ്റുകള് കൈമാറുകയുള്ളുവെന്ന് സബ് കലക്ടര് സ്നേഹില്‍കുമാര് വ്യക്തമാക്കി.


ധർമജൻ ബോൾഗാട്ടിയുടെ സ്ഥാനാർഥിത്വം: നിഷേധിച്ച് കോൺഗ്രസ് നേതൃത്വം | Malayalam News\nധർമജൻ ബോൾഗാട്ടിയുടെ സ്ഥാനാർഥിത്വം: നിഷേധിച്ച് കോൺഗ്രസ് നേതൃത്വം\nകൊച്ചി - സിനിമാതാരം ധർമജൻ ബോൾഗാട്ടിയെ കോൺഗ്രസ് ഇക്കുറി നിയമസഭാ തെരഞ്ഞെടുപ്പിൽ മത്സരിപ്പിക്കുമെന്ന പ്രചാരണം തള്ളി കോൺഗ്രസ് ജില്ലാ നേതൃത്വം. വൈപ്പിൻ നിയമസഭാ മണ്ഡലത്തിൽ നടൻ ധർമജൻ ബോൾഗാട്ടി യു.ഡി.എഫ് സ്ഥാനാർത്ഥിയായി മത്സരിക്കുമെന്നാണ് സാമൂഹ്യമാധ്യമങ്ങളിൽ വാർത്ത പ്രചരിച്ചത്.\nധർമജൻ ബോൾഗാട്ടി വാർത്തകൾ നിഷേധിക്കാൻ തയ്യാറാകാതിരുന്നത് അഭ്യൂഹത്തിന് ആക്കംകൂട്ടി. എന്നാൽ ധർമജന്റെ പേര് പാർട്ടിയുടെ പരിഗണനയിലില്ലെന്ന് യു.ഡി.എഫ് ചെയർമാൻ കൂടിയായ കോൺഗ്രസ് നേതാവ് ഡൊമിനിക് പ്രസന്റേഷൻ വ്യക്തമാക്കി. പാർട്ടി പ്രവർത്തനത്തിൽ പരിചയസമ്പത്തും രാഷ്ട്രീയ പരിചയവുമുള്ള നിരവധി മുതിർന്ന നേതാക്കൾ ജില്ലയിലുണ്ട്. അവരെ മറികടന്ന് ധർമജന് സീറ്റു നൽകില്ലെന്ന് അദ്ദേഹം പറഞ്ഞു. സ്ഥാനാർത്ഥിത്വത്തിൽ തീരുമാനമെടുക്കേണ്ടത് എ.ഐ.സി.സിയും കെ.പി. സി.സിയുമാണെന്നാണ് ധർമജൻ പ്രതികരിച്ചിരുന്നത്. തനിക്ക് ഇതേക്കുറിച്ച് അറിയില്ല. പുതുമുഖങ്ങളെ പരിഗണിക്കുന്നു എന്നതും താൻ മണ്ഡലത്തിൽ തന്നെ താമസിക്കുന്നു എന്നതും പരിഗണിച്ചായിരിക്കും താൻ സ്ഥാനാർത്ഥിയാവും എന്ന തരത്തിൽ പ്രചാരണമുണ്ടായത്.\nപാർട്ടി സ്ഥാനാർത്ഥിയാവാൻ ക്ഷണിച്ചാൽ എന്തു ചെയ്യുമെന്ന ചോദ്യത്തിന് വരട്ടെ, അപ്പോൾ കാണാമെന്നായിരുന്നു ധർമജന്റെ മറുപടി. ആറാം ക്ലാസുമുതൽ കോൺഗ്രസ് പ്രവർത്തകനാണ്. പാർട്ടിയ്ക്കുവേണ്ടി സമരം ചെയ്തും പ്രവർത്തനങ്ങൾ നടത്തിയും ജയിൽവാസം പോലും അനുഭവിച്ചിട്ടുണ്ട്. അടിമുടി രാഷ്ട്രീയക്കാരനായ താൻ ഇനി രാഷ്ട്രീയത്തിലേക്ക് പ്രത്യേകിച്ച് ഇറങ്ങേണ്ടതില്ലെന്നും ധർമജൻ പറഞ്ഞിരുന്നു.\nKerala Kerala election 2021 Dharmajan Bolgatty